
АНТ ЭТКЕНМЕН 

Ант эткенмен, миллетимнинъ ярасыны сармагъа, 

Насыл болсун бу заваллы къардашларым чюрюсин? 

Онлар ичюн окюнмесем, къайгъурмасам, яшасам, 
Юрегимде къара къанлар къайнамасын, къурусын! 

Ант эткенмен, шу къарангъы юрткъа шавле сепмеге, 
Насыл болсун ики къардаш бир-бирини корьмесин? 

Буны корип бувсанмасам, мугъаймасам, янмасам, 
Козьлеримден акъкъан яшлар дерья-денъиз къан болсун! 

Ант эткенмен, сёз бергенмен бильмек ичюн ольмеге, 
Билип, корип миллетимнинъ козьяшыны сильмеге. 
Бильмей, корьмей бинъ яшасам, къурултайлы хан болсам, 
Йине бир кунь мезарджылар келир мени коммеге. 


Номан Челебиджихан (1885-1918) 


КИРИШ СЁЗ 

Къыйметли окъуйыджы! 

Бир чокъ йыллардыр озь динини огренмеге чаре тапалмагъан, 
динимиз акъкъында бильги бериджи, анълайышлы ве ана тилимизде 
олгъан менбаларгъа асрет къалгъан халкъымыз бу бошлукъны тол- 
дураджакъ эр севиеде ве эр тарафлама Ислямны анълатаджакъ кита- 
пларгъа мухтадждыр. Халкъымызнынъ бу ихтияджыны къаршыла- 
макъ озюне вазифе оларакъ бильген Къырым мусульманлары диний 
идареси бу елда планлы шекильде басамакъ-басамакъ илерилеп, бир 
сыра диний яйынларны басып кельмекте. 

Истер, динни янъы огренгенлерге Ислямнынъ эсасларыны энъ 
саде шекильде анълаткъан, истер, медресе талебелерине ве Ислям 
дининен меракълангъан кениш кутьлелерге динимизни даа терен ве 
хусусий ислямий илим далларына аит оларакъ анълаткъан Диний 
Идаремизнинъ неширлери сырасында артыкъ ишбу «Фыкъых усу- 
лы» серлевхалы китап да къошулды. 

Къолунъыздаки китапта Ислямнынъ амелъ иле алякъалы укюм- 
лерини такъдим эткен фыкъых илъмининъ тарихий шекилленмеси 
ве девирлери, шериат укюмлерининъ сыныфландырылмасы, укюм 
менбалары, укюмлерни чыкъаргъанда къулланылгъан усуллар в.с. 
анълатылып, мисаллер иле базы фыкъхий укюм ве фетвалар акъ¬ 
къында малюмат бериле. Айрыджа, Ислям аиле укъукъы, тиджарий 
аяттаки укъукъий низамлар, куньлюк яшайышымыздаки эляллар 
арамлар ве джезалар акъкъында бахс эткен болюклер де мевджут. 

Китапта эр бир мусулъман ичюн файдалы ве билинмеси керек 
билъгилер топланып, тертипли суретте такъдим этильди. Бойлелик- 
нен, медресе ве дигер окъув юртларында дерслик оларакъ къулла- 
нылмасы мумкюн бу китап, эр бир мусулъманнынъ окъуп, мураджа- 
ат эте биледжеги бир эсердир. 

Къырым мусульманлары диний идареси халкъымыз адындан 
ишбу китапнынъ азырланып басылмасында эмеги ве ярдымы кеч- 
кен эр кеске тешеккюрлер билъдире. Умют этемиз ки, бу эсер олгъан 
бошлукъны толдурыр, халкъымыз ичюн файдалы ве берекетли олып, 
онынъ озъ менлигини къазанмасына ярдымджы олур. 

Гъайрет къулдан, мувафакъиет Аллахтандыр. 

Къырым мусульманлары диний идареси 
Акъмесджит - 2012 сенеси 

БОЛЮКI 


ФЫКЪЫХ УСУЛЫ ВЕ ИЧТИХАД 


БОЛЮКНИНЪ МЕВЗУЛАРЫ 

Фыкъых усулынынъ тарифи ве пейда олувы 
Фыкъых усулынынъ гъаеси, файдасы ве методлары 
Ифаделерни анълама ве иза этюв усуллары 
Ичтихаднынъ маиети ве зарурети 
Такълид ве таассуб 

1БОЛЮК _ 

АЗЫРЛЫКЪ ЧАЛЫШМАЛАРЫ 

1. Диний укюмлернинъ анълашылмасында фыкъых 
усулынынъ ролюни араштырынъыз. 

2. Фыкъых усулы илимининъ догъушы насыл олды? 

3. Къаршылашкъан диний мевзуларнынъ чезиминде 
насыл ёл излейсинъиз? Кимлерге ве не ерлерге мураджаат 
этесинъиз? Тюшюнинъиз. 

4. Эр бир инсан бир мезхепке багъланмагъа меджбурмы? 
Тартышынъыз. 


ФЫКЪЫХ УСУЛЫНЫНЪ ТАРИФИ ВЕ ПЕЙДА 
ОЛУВЫ 

1. ФЫКЪЫХ УСУЛЫНЫНЪ ТАРИФИ 

Фыкъых усулы шу шекильде тариф әтиле: 

«Тафсилятлы делиллерден татбикъ этмекнен алякъалы 
диний укюмлернинъ чыкъарылмасыны теминлеген 
къаиделерни анълаткъан илимдир». 

«Тафсилятлы делиллер» - укюми араштырылгъан 
мевзунен алякъалы хусусий укюмлерни ифаде эткен аетлер, 
хадислер, иджма ве къыяслар демектир. 

«Татбикъ этмекнен алякъалы» ифадеси, инанч 
ве ахлякънен алякъалы укюмлер тышында къалгъан, 
давранышларнен алякъалы меселелерни анълатмакътадыр. 

«Диний укюм» ифадеси исе, «Юдже Аллахнынъ, 
инсанларнынъ фииллеринен алякъалы ачыкъламалары» 
яхут да «бу ачыкъламаларнынъ нетиджелери» демектир. 
Бу ифаде акъыл чалыштырылып берильген я да дуйгъу 
органларына эсаслангъан укюмлерни «диний укюм» 
даиресинден чыкъара. 

_ФЫКЪЫХ УСУЛЫ 

2. ФЫКЪЫХ УСУЛЫНЫНЪ ПЕЙДА ОЛУВЫ 

Фыкъыхусулынынъ мустакъиль бир илим далы оларакъ 
ортагъа чыкъмасы иджрий экинджи асырнынъ сонъларына 
догъру келе. 

Хазрети Пейгъамбернинъ -салляллаху алейхи ве сел- 
лем- Раббине къавушмасындан сонъраки девирде инсанлар 
арасында фетва берюв ве махкеме вазифелерини сахабелер- 
нинъ буюклери ерине кетире эдилер. Олар Къуран ве Сун- 
нетнинъ тили олгъан арапчаны чокъ гузель билип, чыкъа- 
рылгъан укюмлернинъ икмет ве инджеликлерини пек яхшы 
анълай эдилер. 

Сахабелер бир де бир вакъианынъ укюмини бельгиле- 
меге истегенде, догърудан догъру Къурангъа мураджаат эте 
эдилер. Араштыргъанлары мевзу иле алякъалы укюм тапый 
оламасалар, Ресулюллахнынъ Суннетине бакъа эдилер. Анда 
да тапый оламасалар, иджтихад эте эдилер. 

Сахабелерден сонъраки несиль - табиунларнынъ муд- 
жтехидлери де айны ёлны изледилер. 

Ильк асыр, сахабе ве табиун девирлери кечкенден сонъ, 
даа эвель мевджут олмагъан янъы-янъы вазиетлер ортагъа 
чыкъмагъа башлады. 

Муджтехидлер кейфий, истегине коре, укюм берюв 
ихтималына ёл бермемек себеби иле шеръий делиллерден 
укюм чыкъармакъ ичюн әсас алынаджакъ принциплер бель- 
гиледилер. Фыкъых усулы илимининъ къаиделери, ильк 
кере, Имам Шафиийнинъ «эр-Рисале» адлы китабында му¬ 
стакъиль бир эсер алында бир арагъа кетирильди. 

1БОЛЮК _ 

ФЫКЪЫХ УСУЛЫНЫНЪ ГЪАЕСИ ВЕ 
УСУЛЛАРЫ 

Фыкъых усулынынъ мевзусы ве гъаеси 

Фыкъых усулы илими дёрт әсас мевзуны эльге ала: 

1- Мукеллеф: Диний укюмлерден месуль олгъан 
кишилернинъ бельгиленмеси, оларнынъ салахиетлери, 
салахиетни ортадан къалдыргъан хусуслар; 

2- Шеръий укюмлер: Мукеллефлернинъ фииллерине 
багълангъан «фарз / ваджиб, мендуп, мубах, мекрух ве 
арам» киби месулиет юклеген укюмлер иле бу укюмлерге 
багълангъан базы вазиетлер, яни вазъий укюмлер; 

3- Шеръий делиллер: Шеръий укюмлер чыкъарылгъан 
Китап, Суннет, Иджма ве Къыяс киби укюм менбалары ве 
усуллары. 

4- Муджтехид: Шеръий делиллерден шеръий 
укюмлерни чыкъарув салахиетине саип олгъан кимселер. 

Фыкъых усулы догъру фыкъхий укюмлерни чыкъаргъан 
илимдир. Фыкъых усулынынъ гъаеси де, амелий 
укюмлернинъ менбалардан насыл чыкъарыладжагъыны 
косьтермек, тесбит этильген әсас ве къаиделер саесинде, 
муджтехиднинъ, янълышлыкъкъа тюшмеден, фыкъхий 
укюмни чыкъармасыны теминлемектир. 

Фыкъых усулынынъ файдалары 

Фыкъых усулы ильмининъ файдаларыны бойле 
сыраламакъ мумкюн: 

• Муджтехидлер тарафындан чыкъарылгъан амелий- 
фыкъхий укюмлернинъ анълашылмасыны теминлев; 

• Фаркълы иджтихадлар арасында әнъ кучьлю 
олгъаныны сайлап алмакъны теминлев; 

• Къуран ве хадис метинлерини әнъ догъру шекильде 
анъламагъа ярдымджы олув; 

• Дин вазифелилерине соралгъан фыкъхий суаллерге 

олар джевап бергенлери вакъытта, тутуладжакъ усулны 
огретюв; 

• Иджтихад фаалиетининъ эмиетини, иджтихаднынъ 
не къадар муреккеп ве индже меселе олгъаныны огретюв; 

• Ислямнынъ заман ихтияджларына джевап берюв 
къабилиетинде олгъаныны косьтерюв. 

ИЧТИХАДНЫНЪ МАИЕТИ ВЕ ЗАРУРЕТИ 

1. Иджтихаднынъ тарифи 

«Иджтихад» сёзю аранчада гъайрет косьтермек, 
етишмеси къыйын олгъан бир шейни эльге кечирмек ичюн 
мумкюн олгъаны къадар кучь ве имкянлар сарф этмек 
манасына келе. Фыкъых термини оларакъ, иджтихад - 
муджтехиднинъ, мумкюн олгъаны къадар кучюни сарф этип, 
занний шеръий укюмни тафсилий делилинден чыкъармасы 
демектир. 

2. Китаб ве Суннетнинь иджтихадны тешвикъ эт- 
меси 

Къуран ве Суннетте ер алгъан бир чокъ ает ве хадиснинъ 
иджтихадны тешвикъ, атта әмир эткенини коремиз. Меселя, 
Къуранда мусульманларнынъ ишлери шура ве акъыл таны- 
шувгъа таянмасы керек олгъаны бильдирилип «Шура» суре- 
си, 38-инджи ает, оларгъа мушавере этмек әмир әтиле. 

Пейгъамберимиз озю де ичтихад эткен, эм де сахабелер- 
ге бунынъ къапусыны ачкъан. Меселя, Хазрети Пейгъамбер 
Йеменге вали оларакъ ёллагъан Муаз бин Джебельге -рады- 
яллаху анх- «Къаршылашкъан бир проблемагъа Китап ве 
Суннеттен укюм тапамасанъ, не япарнынъ?» - дегенде, Муаз 
«Аллахнынъ китабында ве Ресулюллахнынъ Суннетинде та- 
памасам, ичтихад этерим» шеклинде джевап берген. Пейгъ¬ 
амберимиз де Хазрети Муазнынъ бу джевабыны такъдирнен 


10 



I БОЛЮК 


КЪарШЫЛаГЪаН. Эбу ДавуЬ, Акдие, 11; Тирмизий, Ахкям, 3. 

Хазрети Пейгъамбер базы вакъытларда асхабнынъ озь 
тюшюнджелери иле укюм этмелерини истеген, бойледже, 
оларны тербие эткен эди. Меселя, бир кунь Хазрети Пейгъ- 
амберге эки даваджы кельди. О да, сахабелернинъ буюкле- 
ринден Укъбеге -радыяллаху анх- мураджаат этип, «Арала- 
рындаки даваны сен укюмге багъла» буюрды. Укъбе «Сиз 
мында олгъанда, мен насыл укюм берерим, эй, Аллахнынъ 
Пейгъамбери!» дегенде, Хазрети Пейгъамбер «Сен арала¬ 
рында укюм эт. Догъру айтсанъ, санъа он савап, хата этсенъ, 
бир савап бар» буюргъан. Даракутний, Сунен, С4, с. 203; Ахмет Ибн Хан- 
беяь, Муснед, С 4, с. 205. 

Корюнгени киби, Хазрети Пейгъамбер ичтихадкъа изин 
берип, оны тешвикъ де эткен. Алим киши ичюн хата этмек 
ве янъылмакъ эндишеси ичтихаднынъ огюни къапатаджакъ 
маниа оламайджагъыны къайд эткен. 

3. Ичтихаднынъ зарурети 

Ислямнынъ менбалары олгъан Къуран ве Суннет 
мусульманнынъ аятыны низамгъа къойгъан къаиде ве 
ачыкъламаларгъа саип исе де, олар къыяметке къадар 
мейдангъа келеджек бутюн вакъиаларнынъ укюмини бирер- 
бирер ачыкъламайлар. Бу, асылында, имкянсыздыр. Чюнки, 
Къуран ве Суннетте анълатылгъан укюмлернинъ сайысы 
сынъырлыдыр, чыкъа биледжек вакъиа ве меселелернинъ 
сайысы исе, сынъырсыздыр. Янъы вазиетлерни 
дегерлендирмек ве оларны шериаткъа уйгъун аль этмекнинъ 
ёлу - ичтихаддыр. 

Эр бир мусульман Аллах ве Эльчисине итаат этмек 
меджбур. Бу, инсанлыкъ бар экен, Къуран ве Суннетнинъ 
рухуна уйгъун ичтихаднынъ зарур олмасыны ифаде 
этмектедир. Даа эвель берильген укюмлерни, Ислямнынъ 
рухуна уйгъун оларакъ, козьден кечирип, денъишкен аят 
шартларына коре, берильмеси керек. 

Ичтихад мусульман джемиетининъ инкишаф эткен 
вазиетлерге нисбетен чезимлер ортагъа чыкъармасы, 
аятнынъ эр аныны Аллах ве Ресули сызгъан сынъырлар 
ичинде кечире бильмеси, дин ве дюнья маслахатларыны эльде 
эте бильмеси ичюн дин нокъта-и назарындан заруреттир. 
Бу бакъымдан ичтихаднынъ белли бир заманы, белли бир 
мекяны ёкътыр. Эр бир ал ве вазиетте мусульманларнынъ 
онъа ихтияджы бар. Ичтихад эр заман ве эр ерде япыла 
биле ве япылмалы, анджакъ шартлары козь огюнде тутулып 
япылмалыдыр. 

4. Муджтехид олмакъ ичюн керек шартлар 

а) Аран тилини бильмек: Муджтехид нассларны 
(мукъаддес метинлер - ает ве хадислерни), оларнынъ 
макъсадларыны толусынен анълайджакъ дереджеде аран 
тилини бильмелидир; 

б) Къуранны бильмек: Къураннынъ эписини келиме 
ве шеръий анъламларынен, хусусан, укюм чыкъкъан 
аетлерни тафсилятлы шекильде бильмелидир. Бунен берабер 
муджтехид, Къуранны анъламагъа ярдым эткен аетлернинъ 
эниш себеплери (эсбаб-ы нузуль), сурелернинъ эниш 
вакъытлары (Меккеде ве Мединеде эндирильгенлерини), 
лягъу этильген ве лягъу эткен аетлер (насих ве менсух), 
аетлернинъ мухкем я да мутешабих олувы киби бильгилерни 
бильмели; 

в) Суннетни бильмек: Хадислернинъ сахихлерини, 
зайыфларыны, равийлернинъ вазиетини, хадислернинъ 
мутеватир, мешхур ве ахад олгъанларыны, вуруд 
себеплерини, терджих къаиделерини бильмек керек. 
Анджакъ ахкям хадислерини бильмек етерли дегиль. Чюнки 
дигер хадислер де бериледжек укюмлерге тесир эте билир; 

г) Иджманы бильмек: Муджтехид, иджма этильген ве 
ихтиляф этильген укюмлерни бильмели; 

д) Фыкъых усулыны бильмек: Муджтехид укюм 
чыкъарув усулларыны, яни фыкъых усулы илимини ве. 

хусусан, къыяс ишлевининъ татбикъ этильмесини бильмели; 

е) Диннинъ макъсатларыны бильмек: Муджтехид 
диннинъ умумий макъсат ве гъаелерини яхшы бильмели, бу 
макъсатларгъа тере ичтихад этмемели; 

ж) Терджих бильгиси: Муджтехид бир мевзуда бир- 
биринен зытлашкъан шеръий делиллернинъ тертипке 
коре сыраланмасыны ве бу зытлыкъларнынъ аль этилюв 
усулларыны да бильмели; 

з) Иджтихад этиледжек меселеде бильгили олмакъ: 
Муджтехид укюмини чыкъараджакъ меселенинъ мейдангъа 
келювини, пейда олув себеплерини, керчеклешюв 
шартларыныны, бу саадаки ильмий малюматны бильмели; 

и) Къабилиет: Муджтехиднинъ бир чокъ малюматны 
бир ерге кетирип, анализ ве синтез япаракъ, нетидже 
чыкъармакъ - яни ичтихад япмакъ къабилиети олмалы. 

к) Динге уйгъун яшайыш: Муджтехиднинъ диннинъ 
әмир ве ясакъларына уйгъан бир кимсе олмасы, фасыкъ 
олмамасы керек. 

ТАКЪЛИД ВЕ ТААССУБ 

Такълид - фикрий я да диний делиль олмадан, делильсиз 
амель этмек; башкъасынынъ фикирини, делильнинъ къувет 
дереджесини бильмеден, оны къабул этмек демектир. 
Такълид эткен кишиге «мукъаллид» айтыла. 

Фыкъхий манада таассуб - къайсы бир фыкъхий 
корюшнинъ не дереджеде къуветли я да зайыф олгъаныны 
бильмеден, догърулыгъыны мудафаа этмек; кесен-кес 
олмагъан занний бир тюшюнджени екяне догъру тюшюндже 
киби мудаффа этмек; къабул эткен фикирнинъ тенкъид 
әтиле биледжегини къабул этмемек демектир. Таассубнен 
арекет эткенге «мутаассыб» айтыла. 

Ислямда, принцип оларакъ, динни бильген 
кимселернинъ такълид этмелери янълышлыкъ къабул 

әтиле. Бунен берабер, иджтихад салахиетине саип олмагъан 
мусульманлар муджтехидлерге укюмлеринде уймакъ 
меджбурлар. Чюнки эр мусульманнынъ муджтехидлернинъ 
делиллерини араштырып анъламасына имкяны ёкътыр. 

Бир де бир мезхепке багълы олгъан эр бир мусульман 
шухусусларны козь огюнде тутмалы: 

• Мезхеплер бирер дин дегиллер, олар диниен 
алякъалы тюшюндже системаларыдыр. 

• Мезхеплернинъ фыкъых саасында фаркълы 
тюшюнджелерни ифаде этмеси мусульманлар ичюн ярамай 
бир вазиет дегиль, аксине, зенгинликтир. 

• Мукъаллид киши мезхеп таассубындан озюни 
узакъ тутмалыдыр. 

• Эр бир мусульман чешит фыкъых мезхеплеринден 
олгъан муджтехидлернинъ дегерини итираф этмек, оларгъа 
сайгъы дуймакъ, оларгъа нисбетен эдепли ве тербиели 
олмакъ, олар ичюн хайыр дуа этмек, ичтихадларында догъру 
я да янълышкъан олсалар да, ахиреттеки мукяфатларына 
акъ къазангъанларына инанмакъ керек. 

Эр бир мусульман диннинъ темель укюмлеринде 
башкъаларны такълид этмек ерине, керчеклерни 
араштырмакъ керек. Бу мевзуда муджтехид имамларнынъ 
ашагъыдаки сёзлерини рехбер оларакъ къабул этмели: 

• «Не ерде сёйлегенимизни, бергенимиз укюмнинъ 
делиль ве менбасыны бильмеден, араштырмадан, бизим 
корюшимизге коре фетва бермек догъру дегильдир» (Эбу 
Ханифе). 

• «Мен инсаным. Берген укюмим догъру да, янълыш 
да ола билир. Бойле экен, берген укюмлеримни тедкъикъ 
этинъиз. Китап ве Суннетке уйгъан эр сёзюмни алынъыз. 
Оларгъа уймагъан бутюн сёзлеримни де терк этинъиз» 
(Имам Малик). 

• «Делильсиз бильги топлагъан кимсе гедже 

къаранлыгъында одун топлагъангъа ошай. Топлагъан 
одуныны сыртына юклегенде, ичинде оны тишлейджек 
бир йыланнынъ олмасыны анъламайып къалыр» (Имам 
Шафиий). 

• «Не мени, не Маликни, не Севрийни, не де 
Эвзаийни кёр-кёране такълид этме. Укюм ве бильгини олар 
алгъан менбаларындан ал» (Ахмет б. Ханбель). 


СУАЛЛЕР ВЕ ВАЗИФЕЛЕР 

1. Фыкъых усулы недир, тарифини айтып, мевзуны 
анълатынъыз. 

2. Фыкъых усулы насыл пейда олды? Анълатынъыз. 

3. Фыкъых усулынынъ насыл файдалары бар? 
Анълатынъыз. 

4. Пейгъамберимиз Муаз б. Джебельнинъ къайсы бир 
сёзюни бегенди? Бу вакъианы анълатынъыз. 

5. Муджтехид олмакъ ичюн зарур шартлар нелердир? 
Оларны язынъыз. 

6. Къайсы бир мезхепке багълы олгъан мусульманнынъ 
«фыкъых мезхеплери» мевзусында тюшюнджеси насыл 
олмалыдыр? 

БОЛЮКII 

ФЫКЪХИЙ УКЮМЛЕРНИНЪ 
МЕНБАЛАРЫ 


БОЛЮКНИНЪ МЕВЗУЛАРЫ 

Аслий (биринджи дереджели) менбалар 

1. Китап (Къуран-ы керим) 

2. Суннет 

3. Иджма 

4. Къыяс 

Феръий (экинджи дереджели) менбалар 

1. Сахабий корюши 

2. Седд-и зераи 

3. Месалих-и мурселе 

4. Урф 

5. Истихсан 

6. Истихсаб 

7. Шеръу мен къаблена 

II БОЛЮК 


АЗЫРЛЫКЪ ЧАЛЫШМАЛАРЫ 

1. Диний мевзулардаки суаллеринъизге джевапларны 
къайдан къыдырасынъыз? 

2- Тефсир ве хадис дерслеринде огренгенлеринъизден де 
ярарланып, Къуран ве Суннетке къайсы мевзулар киргенини 
араштырынъыз. 

3. Ислям укъукъында Китап, Суннет, Иджма ве 
Къыяскъа не ичюн аслий делиллер дейиле? Бу мевзуны 
араштырынъыз. 

4. Феръий делиллер иле алякъалы менба араштырмасы 
япынъыз. 

5. Чевренъизде мейдангъа кельген ихтиляфлар насыл 
чезильгенини тюшюндинъизми? Урф ве адетлер иелер 
олгъаныны араштырынъыз. 

МЕНБАЛАР АКЪКЪЫНДА УМУМИЙ МАЛЮМАТ 

Делиль сёзю арапчада «рехбер», «ёл косьтерген», 
«ишарет», «бир иддианы исбат эткен шей» маналарына 
келе. Чокълукъ шекли «делаиль» я да «эдилле» сёзлеридир. 
Фыкъых термини оларакъ делиль - тюшюнип араштырмакъ 
нетиджесинде инсанны шеръий нетиджеге ве укюмге 
етиштирген менба ве әсастыр. 

Ислямдинининъдюньявеахиретилеалякъалыукюмлери 
муджтехидлер тарафындан тек-тек тесбит этильген. 
Муджтехидлер укюмлерни чыкъаргъанда, озьлерине хас 
бир такъым усуллар къулланалар. Укюм чыкъаргъанда 
къуллангъан менбаларгъа, «диний меселелерни чезмек ичюн 
къулланылгъан делиллер» манасында, «эдилле-и шеръийе» 
(шеръий делиллер) дегенлер. 

Шеръий делиллернинъ дёртю аман-аман бутюн 
муджтехидлер тарафындан къабул этильген. Укюм 
чыкъарылгъанда, эвеля, сырасынен буларгъа бакъылыр. 
Булар Китап, Суннет, Иджма ве Къыястыр. Муджтехидлер 
буларны «иттифакънен къабул этильген дёрт муим делиль» 
манасында «эдилле-и эрбаа» деп адландырдылар. 

Аслий делиллер: Булар диннинъ темель менбалары - 
Китап ве Суннеттир. Къуран лафзы ве манасынен вахийдир, 
Аллахнынъ сёзюдир. Суннет исе, Аллахдан кельген вахий ве 
ильхамгъа эсасланып, Хазрети Пейгъамбернинъ айткъан, 
япкъан ве ишарет эткен сёз, фииль ве такърирлеридир. 
Суннет Къуран-ы Керимни ачыкълав вазифесини ерине 
кетирмектедир. 

Феръий делиллер: Булар аслий менбаларгъа эсасланып, 
укюм чыкъарув усулларыдыр. Араларындан энъ муимлери - 
Иджма, Къыяс, Сахабий корюши, Седд-и зераи, Месалих-и 
мурселе, Урф, Истихсан, Истихсаб ве Шеръу мен къаблена. 
Бу делиллерде. Китап я да Суннетке таянмакъ меджбуриети 
олгъаны ичюн, феръийет, яни экинджи дереджеде олма 
хусусиети мевджуттыр. 

КИТАП (КЪУРАН-Ы КЕРИМ) 

1. Китапнынъ тарифи ве хусусиетлери 

Китап сёзю арапчада «язылгъан шей» демектир. Фыкъых 
усулында Китап дегенде, Къуран-ы Керим анълашыла. 
Къураннынъ, термин оларакъ, фаркълы тарифлери 
япылгъан эди. Олардан бириси бойледир: 

Къуран - Аллах тарафындан Пейгъамберге -салляллаху 
алейхи ве селлем- арап тилинде эндирильген, мусхафларда 
язылгъан, Пейгъамберден бизге къадар теватюр ёлунен 
етип кельген, аджиз быракъыджы, бенъзерсиз сёз низамы 
олып, «Фатиха» суресинен башлап, «Нас» суресинен биткен 
Аллахнынъ сёзюдир». 

2. Къураннынъ укюмлерни ачыкъламасы 

Къуран инсан аятынен алякъалы бутюн әсас мевзулар- 
ны озь хусусий услюбынен ачыкълай. Аллах «Санъа (бу) 
Китапны эр шейнинъ ачыкъ-айдын ачыкъламасы олувы 
ИЧЮН эндирдик» буюра. Энамсуреси, 38-джи ает. 

Къуран-ы Керим укюмлерни эки шекильде ачыкълай: 

1- Къуран базы укъукъий меселелерни тафсилятлы бир 
шекильде анълатып, укюмге багълай. Бойле аетлернинъ сай- 
ысы Хазрети Мирас укъукъындаки пай нисбетлери, базы 
джезаларнынъ колеми, эвленме-айрылыкъ в.б. мевзулар бу 
чешит ачыкълама шеклине мисаль берильмек мумкюн. Аиле 
укъукъы иле алякъалы базы мевзуларда да тафсилятларгъа 
ер бериле. 

2- Къуран базыда укюмлерни къыскъаджа ачыкълай, 
тафсилятларгъа кирмей. Тафсилятлы ачыкъламалар Сун- 
нетте, яни Пейгъамберимизнинъ хадислеринде булуна. Къу¬ 
раннынъ умуман менимсеген ачыкълама шекли будыр. На¬ 
маз, ораза, хадж ве зекят киби пек чокъ мевзу бойледир. 

Къуранда фыкъыхнен алякъалы аетлернинъ чокъусы 

денъишик ачыкълама ве анълайышларгъа ачыкътыр. Къу- 
ран, къанун метинлери киби, кесен-кес ве ачыкъ укюмлер 
къоймай, фыкъых ичюн әсас оладжакъ принциплер тайин 
эте. Анълашмаларгъа багълы къалмакъ, берген сёзни тут- 
макъ, хакъ ве адалеттен айырылмамакъ, ийле ве алдатмагъа 
кирмемек, яландан, ифтирадан, косьтериш ве исрафтан 
узакъ къалмакъ, акъыл танышмакъ ве истишареге эмиет 
бермек, къаршылыкълы разылыкъны әсас алмакъ киби укъ- 
укънынъ темель принциплери Къуранда къайд этильген. 

Меселя, Къуран «Малларындан зекят ал» Тевбе суреси, 
103-джи ает. буюрып, умуМИЙ ЭМИр бсрген, ЗСКЯТ аКЪКЪЫНДа 
кениш бильги бермеген. Зекят насыл, къайсы маллардан 
берильгени тафсилятлы оларакъ Хазрети Пейгъамбер тара- 
фындан ачыкълангъан. 

СУННЕТ 

1. Суннетнинъ тарифи 

«Суннет» сёзю арапчада алышкъанлыкъ алына кельген 
иш ве арекетлернинъ текрарлангъан адети, тарзы, усулы ве 
ёлуны ифаде эте. 

Фыкъых усулы термини оларакъ суннет - Хазрети 
Пейгъамбернинъ -салляллаху алейхи ве селлем- Къуран ты- 
шындаки айткъан сёзлери, арекетлери ве сусын, разылыгъ- 
ыны косьтерген ал-вазиетлер. 

Суннет Къуран-ы Керимден сонъра мураджаат этилед- 
жек диннинъ экинджи менбасыдыр. 

Юдже Аллах Озь пейгъамберине Къуранны ачыкъла- 
макъ вазифесини берген ве «Инсанларгъа эндирильгенини 
ачыкъча анълатманъ ичюн Биз санъа Къуранны эндир- 
ДИК» буюргъан. Нахл суреси, 44-джи ает. БоЙЛСДЖС, Аллах СуННСТ- 
ни Къуранны тамамлайыджы, яхшы этип, анълашылмасы 
ичюн зарур ачыкълайыджы оларакъ такъдим эткен. 

2. Суннетнинь чешитлери 

Маиет бакъымындан Суннет къавлий, фиилий ве 
такъририй олып, учь чешитке айырыла. 

а- Къавлий Суннет: Хазрети Пейгъамбернинъ, 
Къуран-ы Керимден гъайры, фаркълы макъсатларнен, 
фаркълы мунасебетлер иле айткъан сёзлеридир. Эсасен, 
Сёзлю Суннетке «Хадис» дейиле. 

б- Фиилий Суннет: Хазрети Пейгъамбернинъ 
арекетлеридир. Онынъ абдест, намаз ве хадж иле алякъалы 
арекетлери, косьтергенлери бунъа мисальдир. 

в- Такъририй Суннет: Пейгъамбер Эфендимизнинъ 
тасдыкъ ве къабул эткен сёз, арекет ве вакъиалардыр. Яни 
Ресулюллахнынъ янында сёйленген сёзни я да ишленген 
арекетни эшитип корьмесинден, янында олмагъанда, 
сёйленген сёзлерни ве япылгъан арекетлерни огренмесинден 
сонъ, оларны я сессиз ве реакциясыз тасдыкъ этмеси, я да 
тасдыкълагъаныны косьтерген кулюмсеме, башыны саллама 
киби ишаретнен къабул этмесидир. 

3. Мукеллефиет нокыпа-и назарындан Хазрети 
Пейгъамбернинъ арекетлери 

Ресулюллахнынъ -салляллаху алейхи ве селлем- 
бутюн арекетлери айны хусусиетте дегиль, олар укюм 
менбасы олып-олмагъаны нокъта-и назарындан чешит 
къысымлардан ибареттир. Ресулюллахнынъ арекетлери учь 
къысымгъа айырыла: 

а- Инсан олмасындан себеп Хазрети Пейгъамбернинъ 
табиий, инсаний ишлери: Емек, ичмек, кийинмек, юкъламакъ 
киби табиий, инсаний давранышлары, ве озюнинъ фикир ве 
теджрибесине эсасланып япкъан тиджарет, зираат, арбий 
тедбирлери, хасталыкъ тедавийси киби мевзулардаки 
давранышлары уюлмасы керек олгъан бирер укъукъий 
тасарруф дегиль. Буларнынъ орьнек алынмасы ве татбикъ 
этильмеси диний бакъымдан керек дегиль. 

б- Хазрети Пейгъамбернинъ озюне хас арекетлери: 
Техеджуд намазыны фарз оларакъ къылмасы, савм-и висал 
дейильген бирден зияде кунь, арасында емеден-ичмеден, 
ораза тутмасы ве дёрттен зияде апайнен эвленмеси киби. Бу 
мевзулар онъа махсустыр. Башкъалары бунъа уямаз. 

в- Хазрети Пейгъамбернинъ тешриий (диний укюм 
къойма) хусусиетли арекетлери: Бу арекетлер мусульманлар 
ичюн укюм менбасыдыр ве уюлмакъ керек олгъан 
хусусиетлердир. 

4. Суннетнинь Къурангъа коре ери 

Мусульманлар ичюн Аллахнынъ Китабындан сонъра 
укюм менбасы олгъан Хазрети Пейгъамбернинъ Сунне- 
ти, шеръий укюмлери нокъта-и назарындан эльге алынса, 
онынъ учь хусусиети ашкяр ола: 

а - Тейид (къуветлендирме) хусусиети: Суннетнинь 
базы укюмлери Къураннынъ укюмлерине тамамен уйгъун 
олып, оларны пекиштире. 

Меселя, «Эй, иман эткенлер! Малларынъызны аранъыз- 
да акъсыз себеплернен еменъиз. (Анджакъ) къаршылыкъ- 
лы разылыкъкъа эсасланып япылгъан тиджарет олса, бу 
башкъа» аетини айны мананы ифаде эткен Пейгъамбери- 
мизнинъ бу хадиси де анълатып, къуветлендире: «Бир му- 
сульманнынъ малы, онынъ гонъюль разылыгъы олмадан, 
(башкъасына) элял дегиль». 

б- Тебйин (ачыкълав) хусусиети: Суннетнинь базы 
укюмлери Къураннынъ манасыны ачыкълай, къыскъа ве озь 
(муджмель) аетлерни тефсир эте. 

Меселя, Къуран-ы Керимде зекят фарз этильди. Ан¬ 
джакъ къайсы малдан, не вакъыт ве не микъдарда берилед- 
жеги анълатылмагъан. Зекятнен алякъалы бутюн бу укюм- 
лерни Ресул-и Экрем изаатлагъан. Айны шекильде, хадж, 
джума намазы в.б. ибадетлер Къуран-ы Керимде фарз ол- 
гъаны буюрыла. Бу ибадетлернинъ фарзлары, ваджиплери 

ве насыл эда этиледжеги Ресул-и Экрем -салляллаху алейхи 
ве селлем- тарафындан изаатлангъан. 

«Фатиха» суресинде «Устьлеринде Аллахнынъ ачувы 
олгъанлардан ве ёлларыны шашыргъанлардан» сёз юрсе- 
тиле. Ресулюллах «Устьлеринде Аллахнынъ ачувы олгъанлар 
- еудийлердир, ёлларыны шашыргъанлар исе - христиан¬ 
лардыр» деп, аетНИ тефсир ЭТКен. Тирмизий, Тефсируль-Куран, 2; Та- 
берий, Тефсир, 1/61, 6. 

Суннетнинъ базы укюмлери Къураннынъ умумий 
укюмлерининъ сынъырыны тайин этип (тахсис), мутлакъ 
укюмлерине къайдлар кетирип (такъйид) ачыкълай. 

Суннет Къуран-ы Керимнинъ мутлакъ укюмини (яни 
къайд къоюлмагъан, сынъырланмагъан укюмини) сынъыр- 
лай биле. Меселя, Къуран-ы Керимдеки «Малларынъызны 
аранъызда (акъсыз ве арам ёлларнен) батыл шекильде 
ашаманъыз, анджакъ анълашма ве къаршылыклы разы- 
лыкъкъа эсаслангъан тиджарет иле алып ашанъыз» Ниса 
суреси, 29-джи ает. аетини Суннет бир хусусда такъйид эткен 
(сынъырлагъан). «Мейваларны тамам белли алгъа кельгени- 
нв къадар сатманъыз» деген Аллах Ресули аетте анълатыл- 
гъан хусускъа айры бир къайд кетирген. Бухарий, Буй/, 82; Муслим, 
Буйу\ 51. 

в- Тешри (Къуранда олмагъан укюмлерни къоюв) хусу- 
сиети: Суннет базан Къуранда олмагъан укюмлерни къоя. 
Чюнки Суннет де, Къуран киби, озю укюм къоймасы мум- 
кюн. Панджалы къушларнынъ, копек тишли йыртыджы ай- 
ванларнынъ ве эв эшегининъ ашалмасынынъ арам олмасы; 
зина эткен эвли эркек я да къадыннынъ реджм этильмеси; 
бир эркекнинъ айны вакъытта эм къадынынен, эм онынъ 
ала я да тизесинен эвли олмасынынъ ясагъы; къартанагъа 
мирастан пай берильмеси в.б. укюмлер бунъа бир къач ми- 
сальдир. 

5. Үкюм менбасы оларакъ суннетнинъ эмиети 

Суннет Ислям укъукъынынъ экинджи темель менбасы- 
дыр. Къуран-ы Керимде Пейгъамберге итаат этмекни әмир 
эткен аетлер Суннетке бойсунмакъны зарур эте. 

Аллах чешит аетлерде Ондан сонъ Пейгъамберине ита- 
атнынъ кереклигини, Онъа бойсунувнынъ Аллахкъа бой- 
сунув олгъаныны, бойледже, Къурандан сонъ Суннетнинъ 
мураджаат этиледжек экинджи укюм менбасы олгъаныны 
бельгилеген: 

«Эй, иман эткенлер, Аллахкъа итаат этинъиз; пейгъ¬ 
амберге ве сизден олгъан әмир саиплерине де итаат этинъ¬ 
из. Әгер бир шейде анълашмазлыкъкъа тюшсенъиз, Ал- 
лахкъа ве ахиретке инангъан олсанъыз, оны Аллахкъа ве 
ресулгъа арз этинъиз. Бу, нетидже нокъта-и назарындан 
хайырлы ве даа гузельдир»; Ниса суреси, 59-джи ает. 

«Ким Пейгъамберге итаат этсе, Аллахкъа итаат эткен 
олур. Ким де юзь чевирсе. Биз сени оларгъа незаретчи 
оларакъ ёлламадыкъ»; Ниса суреси, ЗО-джи ает. 

«Эй, иман эткенлер! Аллахкъа итаат этинъиз, Пейгъ¬ 
амберге итаат этинъиз ве амеллеринъизни бошуна чыкъ- 

арманЪЫЗ»; Мухаммед суреси, 33-джи ает. 

«Аллах ве Ресулы бир мевзуда укюм берген вакъытта, 
инангъан бир эркек ве къадынгъа о ишни озь истеклери- 
не коре сечюв акъкъы ёкътыр. Эр ким Аллах ве Ресулына 
къаршы кельсе, ачыкъ-айдын сапыкълыкъкъа тюшкен 

ОЛур»уАхзаб суреси, 36~джи ает. 

Пейгъамберимиз де Суннетнинъ экинджи менба олма- 
сы ве вахийнен шекилленмеси хусусында инсанларны бойле 
бильгилендирген: 

«Сизге эки эманет къалдырам: Аллахнынъ китабы ве 
эльчисининъ Суннети. Оларгъа сарылып тургъандже, ёлунъ- 

ЫЗНЫ ШйШЫрМиЗСЫНЪЫЗ»у Хаким, Мустедрек, I, с. 171-172. 

«Хаберинъиз олсун, манъа Къуран ве онен берабер мисли 

берильди». ЭбуДавуд, Сунен, 4604: Дарими, Сунен, 606. 

ИДЖМА 

1. Иджманынь тарифи 

Иджма - Хазрети Пейгъамбернинъ вефатындан сонъ 
эр бир девирде шеръий (укъукъий) укюм акъкъында 
о девирдеки бутюн муджтехидлернинъ айны фикирге 
кельмесидир. 

Иджма Хазрети Пейгъамбернинъ вефатындан сонъки 
эр вакъытта пейда ола билир. Анджакъ факъихлер, асхаб-ы 
кирамнынъ иджмасындан башкъа иджманынъ делиль 
олмасы хусусында иттифакъ этмегенлер. 

2. Иджманынь делиль оларакъ къабул этильмесининъ 
себеплери 

Иджманынъ пейда олмасы ичюн Хазрети Пейгъамбер¬ 
нинъ вефатындан сонъра кельген бир де бир девир ичинде 
яшагъан бутюн муджтехидлернинъ бир фикирге кельмеси 
керек. Бойле шартны ташыгъан иджма мусульманлар ичюн 
уюладжакъ кесен-кес укюм менбасыдыр. Чюнки Китап ве 
Суннетте иджмагъа къаршы арекет этильмемеси керек ол- 
гъанына даир делиллер булуна: 

а- Юдже Аллах бойле буюра: 

«Онъа догъру ёл белли олгъандан сонъ, Пейгъамбер- 
ге къаршы чыкъкъан ве муминлернинъ ёлундан башкъа 
бир ёлнен кеткен кимсени исе, о тарафта къалдырырмыз 
ве джеэннемте сокъармыз. О не фена ердир». ниса суреси, из- 

джи ает. Бу аетке коре, динни терен огренген муджтехидлер 
бир хусуста иттифакъ эткенде, о ёлнынъ такъип этильмеси 
зарурдыр. 

б- Хазрети Пейгъамбер мусульманлар топлулыгъы- 
нынъ янълышлыкъ, сапыкълыкъ узере фикир бирлиги яп- 
майджакъларыны бильдирген ве «Умметим далалет узере 
бирлешмез (чокъусы ёлуны шашырмаз)» буюргъан. ибнМадже, 

Фитен, 8. 

Кене бир хадис-и шерифте «Мусульманлар гузель корь- 
генлери бир шей, Аллах къатында да гузельдир» буюрыла.Ах- 

мед 6. Ханбель, I, 379. 


3. Иджманынъ мисаллери 

Хазрети Пейгъамбернинъ вефатындан сонъ, хулефа-и 
рашидин девринде, Къураннынъ китап шеклинде топлан- 
масы, онынъ чокълаштырылмасы, мусульман къадыннынъ 
мусульман олмагъан эркекнен эвленемейджеги, джума на¬ 
мазында эки эзаннынъ (бириси ич, бириси тыш) окъулмасы 
киби нек чокъ укюм меселесинде иджма къурулды. 

а. Китап әсаслы олгъан Иджма: Меселя, Аллаху Тааля 
«Аналарынъыз ве къызларынъызнен эвленмек сизге арам 
къылынды» аетинен огъулнен ана ве къызнен баба арасын¬ 
да эвленюв ясагъыны къойгъан. Ниса суреси. 23-джи ает. АСТТСКИ 
«аналар» ифадесине «къартаналар», «къызлар» ифадесине 
де «къыз торунлар» маналары киргени исе, иджманен сабит 
олгъан. 

б. Суннет әсаслы олгъан Иджма: Сахабе-и кирамнынъ 
къартанагъа мирастан алтыда бир пай берильмеси меселе¬ 
синде иджмасы бунъа мисальдир. Хазрети Эбу Бекир хали- 
фе әкенде, къарт бир къадын кельген ве ольген торунындан, 
онынъ къартанасынынъ анасы олгъаныны айтып, мирас 
алмагъа акъкъы бармы, я да ёкъмы, деп сорагъан. Эбу Бе¬ 
кир -радыяллаху анх- онъа «Аллахнынъ китабында сенинъ 
ичюн бир шей тапамадым. Ресулюллах -салляллаху алейхи 
ве селлемден де бу мевзуда бир шей дуймадым. Шимди бар, 
сенинъ меселенъ боюнджа аркъадашларымнен корюшей- 
им», деген. Уйле намазындан сонъ сахабелерден бу меселеде 
араларындан бильгиси олгъаны бармы, деп сорагъан. Мугъ- 
ире б. Шубе -радыяллаху анх- аякъкъа турын, «Ресулюллах, 
къартанагъа алтыда бир иссе берди, мен бунъа шаатым» де¬ 
ген. Бу вакъианы корьген башкъа шаатынъ бармы, айтыл- 
гъанда, Мухаммед б. Меслеме де Хазрети Пейгъамберден 
айны манада хадис дуйгъаныны сёйлеген. Бунъа әсасланып. 

къартанагъа алтыда бир мирас акъкъы бериледжеги боюн- 
джа иджма олды, бир кимсе бунъа къаршы сёз айтмады. эбу 

Давуд, Фераиз, 5; Тирмизий, Фераиз 10; Ибн Мадже, Фераиз, 4; эль-Мевсилий, эль- 
Ихтиар, V, 90. 

в. Таянагъы Иджтихад олгъан Иджма: Иджманынъ әса¬ 
сында къыяс я да маслахат да ола билир. Меселя, Хазрети 
Умер фетх этильген Сурие топракъларыны муджахидлерге 
даркъатмамакъ фикиринде эди. Бу меселеде, эвеля, масла- 
хатны козь огюне алып, сахабийлернен эки кунь музакере 
эткен, озь фикирини къабул эттиремеген эди. Анджакъ даа 
сонъра бунынъ мусульманларнынъ маслахатына оладжагъы 
анълашылгъанда, бу меселеде сахабе арасында иджма керче- 
клешкен эди. 

Сахабийлер «домуз ягъынынъ арамлыгъы» мевзусында 
иджма эткенлер. Бу иджманынъ таянагъы да домуз ягъыны 
домуз этининъ арам олмасына къыяс этмелеридир. 

4. Иджманынъ эмиети ве файдалары 

Бир кишининъ берген укюминде догъру ве янълыш олув 
ихтималы бар. Лякин билинген бутюн муджтехидлернинъ 
бир укюмде фикир бирлигинде олмалары, бу укюм 
акъкъында башкъа бир ичтихаднынъ олмагъанына ачыкъ 
бир делильдир. 

Иджма фикир фаркълылыгъыны мейдангъа кетирген 
фаркълы укюм татбикъыны да ёкъ эте. Бунъа коре, 
иджма - мусульманларнынъ бирлик ве бераберликлерини 
теминлеген бир къуветтир. 

КЪЫЯС 

1. Къыяснынъ тарифи 

Арап тилинде «къыяс» сёзю мусавийлик, ольчемек, 
мукъаесе этмек киби маналаргъа келе. Термин оларакъ исе, 
Къыяс - Китап, Суннет ве Иджмада укюми ачыкъ олмагъан 
меселеге, араларында олгъан ортакъ иллет себебинен бу 
менбалардан бирисинде ер алгъан меселенинъ укмюни 
бермектир. 

2. Къыяснынъ делиль оларакъ къабул этильмесининъ 
себеплери 

Мусульман алимлерининъ чокъусы бир мевзуда шеръ- 
ий укюмни бельгилемек ичюн къыяс усулына мураджаат 
этювнинъ мешру олгъаны, яни къыяснынъ диний делиллер- 
ден бири олгъаны мевзусында иттифакъ эткенлер. 

1- Къуранда бойле буюрыла: «Эй, иман эткенлер, Ал- 
лахкъа итаат этинъиз, Пейгъамберге ве сизден олгъан 
идареджилерге (улю’ль-эмр) итаат этинъиз. Әгер бу хусу- 
ста анълашмазлыкъкъа тюшсенъиз, Аллахкъа ве ахиретке 
акъикъатен инансанъыз, оны Аллахкъа ве Пейгъамберге 
арЗ этинъиз». Ниса суреси, 59-джи ает. Бир шеЙНИ АллахКЪа ве 
Пейгъамберге арз этмек Китап ве Суннетнинъ макъсатла- 
рыны билип, къыяс япмакънен олур. 

2- Хазрети Пейгъамбер Муаз б. Джебельни Йеменге 
вали оларакъ ёллагъанда, араларында бойле къонушма олып 
кечкен: 

- Санъа бир дава кельгенде, насылукюм этеджексинъ? 

- Аллахнынъ китабынен... 

- Аллахнынъ китабында тапмасанъ? 

- Аллах Ресулынынъ Суннетинен... 

- Ресулюллахнынъ Суннетинде де тапмасанъ? 

- Озь фикиримнен ичтихад эшерим, (укюм бермектен) 
кери къалмам. 

Ресулюллах Эфендимиз мубарек элини Муазнынъ коксю- 
нв къойып, «Эльхамду лиллях, Аллах Тааля Ресулынынъ эль- 
чисини Ресулюллахнынъ ризасына уйгъун эйледи» буюрды. 

Тирмизий, Ахкям, 3: Бу хадисни ЭбуДавуд ве Даримий деривает эткен. БоЙЛСД- 

же, къыяснынъ иджтихад олгъаны ве Хазрети Пейгъамбер 
тарафындан ачыкъ бир шекильде тевсие этильгени ортагъа 
чыкъа. 

3. Къыяснынъ шартлары ве къыяс мисаллери 

Къыяснынъ дёрт рукюни бар: 

а. Асыл: Ает я да хадиснен укюми бельгиленген бир ме- 
селе. 

б. Фер: Ает я да хадислерде укюми берильмеген бир ме- 
селе. 

в. Иллет: Асылгъа аит укюмнинъ ферге де къоюлмасына 
себеп олгъан бенъзер хусусиет. 

д. Укюм: Асыл акъкъында билинген ве къыяс ёлунен 
ферге да татбикъ этильмек истенген укюм. 

Бу ачыкълавлардан сонъ, къыяскъа бойле мисаллер бер- 
мек мумкюн: 

1- Шарапкъа къыяс этилип, ракъы чешитлерининъ ве 
наркотиклернинъ арам олмасы: Юдже Аллах, Къуранда 
шарай (хамр) ичмекни арам къылды: «Эй, иман эткенлер! 
Шарап, къумар, таш путлар, фал окълары - бирер шейтан 
иши, писликтир; булардан узакъ турынъыз, къуртулыш- 
къа ириширсинъиз». Маиде суреси, 90-джи ает. Девир авуШКЪан 
сайын, инсанларнынъ шараптан гъайры бира, ракъы, виски, 
коньяк киби ичкилерни де ичкенлери корюльди ве булар- 
нынъ укюми огренильмесине ихтиядж дуюлды. Муджтехид, 
эвеля, шарап ичмек иле арамлыкъ укюми арасында бир багъ 
къурмагъа чалыша. Шарап ичме вакъиасы я да меселеси 

«асылдыр». Шарапнынъ арам олмасы «укюмди». Бу укюм- 
нинъ темель себеби олгъан «сархош этюв» хусусиети исе, 
- «иллеттир». Сонъра сархош этюв хусусиетининъ ракъы, 
виски, коньяк киби ичкилерде де олып-олмагъаны арашты- 
рыла. Меселя, арпадан япылгъан бираны ичмек мевзусында 
ич бир насс мевджут дегиль. Яни бира ичмек фердир. Муд- 
жтехид бу ичкилернинъ сархошлыкъ бермек хусусиетине 
саип олгъанлары себебинен арам олгъаныны сёйлер. 

Мында: 

Асыл: Шарай ичмек; 

Фер: Бира, ракъы в.б. алкоголли ичкилер ичмек; 

Иллет: Сархош этюв хусусиети; 

Укюм: Арамдыр. 

2- Джума намазы къылынгъан вакъытта алыш-вериш- 
нинъ ясакъ олмасына къыяснен дигер ишлернинъ де ясакъ- 
ланмасы: 

«Эй, иман эткенлер! Джума куню, намазгъа чагъы- 
рылгъан вакъытта, аман Аллахны анъмагъа чапышынъ 
ве алыш-веришни быракъынъ... »Джума суреш, 9-джи ает. Ает- 
те, джума эзаны окъулмагъа башлангъанда, алыш-вериш- 
нинъ ясакъ олгъаны бельгилене. Муджтехидлер айны вакъ¬ 
ытта джумагъа кетмеси керек олгъан кишилер ичюн башкъа 
ишлернен мешгъуль олмакънынъ да ясакъ олгъаныны биль- 
дирдилер. 

3- Васиет эткен кишини ольдюргеннинъ васиет акъкъы- 
ны аламайджагъы: 

Пейгъамберимиз «Къатиль мирасчы оламаз» эбу Давуд, 
Дият, 18 . буюргъан. Муджтехидлер къыяс ёлунен онъа васиет 
эткен кишини ольдюрген кимсенинъ де япылгъан васиеттен 
махрум къаладжагъыны бильдирдилер. 

ФЕРЪИЙ МЕНБАЛАР (ЭКИНДЖИ ДЕРЕДЖЕЛИ) 

1. САХАБИЙ ФИКИРИ 

Сахабе фикири - Ресулюллах асхабынынъ бирисинден 
ривает этильген ичтихадий фикир ве фыкъхий фетвалар- 
дыр. 

Сахабелер вахийнинъ менбасында булунгъан кимселер- 
дир. Олар вахийнинъ насыл, не себеплер ве къайсы макъсат- 
нен энгенини энъ яхшы бильген кимселердир. Бунъа эсасен, 
эльбетте, оларнынъ сёзлери мутебердир. 

Юдже Аллах «Ислямны ильк эвель къабул эткен му- 
хаджирлер ве энсар иле оларгъа гузелликнен таби олгъан- 
лардан Аллах разы олгъан; олар да Аллахтан разы олгъан- 
лар» аетинде сахабелерни макътады. Тевбе суреси, ЮО-джи ает. Бу 
мевзуда Пейгъамберимиз -салляллаху алейхи ве селлем- де 
«Умметимнинъ энъ хайырлысы, заманымда олгъанлардыр; 
сонъра оларгъа якъын олгъанлар, сонъра да буларгъа якъ- 
ЫН олгъанлардыр» Муслим, Фезаилу’с’Саха6е, 213, 215; Эбу Давуд, Сюннет, 
9; буюрып, сахабелернинъ хайырлы инсанлар олгъанларыны 
ифаде эткен. 

Китаб, Суннет ве Иджмада укюм тапылмагъанда, дёрт 
мезхеп «сахабе сёзю кесен-кес делильдир» дегенлер. Миратул^ 

Усуп, 2:250; Газали, Эль~Мустасфа, 1:135. 

Сахабе фикири ичтихадгъа биле таянса, онен амель эт- 
мек даа догърудыр. Чюнки сахабе сёзюнинъ Суннет олма 
ихтималы бар. Олар Пейгъамбернинъ «Менден ялан бир сёз 
ривает эткен кимсе джеэннемде ерини азырласын» къоркъу- 
тыджы сёзюни эшиткенлери ичюн, бир фикирни, Пейгъам- 
берге нисбет этмеден, санъки озь фикирлери киби ифаде 
этювлери мумкюн. 

Сахабий фикирине бойле мисаллер кетирмек олур: 

- Къадынларда адет алы энъ аз учь куньдир. Бу хусуста 
Абдуллах б. Месуддан кельген ривает әсас алынгъан. 

- Хамилелик муддети эки йылдан зияде оламаз. Бу хусу- 
ста Хазрети Айшеден ривает этильген фикир әсас алынгъан. 

2. СЕДД-И ЗЕРАИ 

Усул ве фыкъых китапларында «седду’з-зераи» 
шекилинде къулланылгъан бу ифаде арам ве ясакъ олгъан 
фииль ве арекетлерге алып баргъан ёллар ве весилелернинъ 
де ясакъланып къапатылмасыны ифаде эте. 

Седд-и зераининъ мисаллери Китап ве Суннетте баягъы 
чокъ ер ала. Онъа мисаль оларакъ, шу укюмлерни анъмакъ 
мумкюн: 

• Къуранда мушриклернинъ путларына акъарет 
этильмемеси әмир әтиле. Чюнки мушриклер ичюн бу 
Аллахкъа куфюр этмек ичюн бир маначыкъ ола эди. Аллах 
Таала бойле буюра: «Аллахтан башкъасына табынгъанларны 
(ве путларыны) сёгменъиз; сонъра олар да, бильмейип, 
АллахНЫ Сёгерлер». Энам суреси, 108-джи ает. 

• Пейгъамберимиз дженк куньлеринде мусульманлар 
арасында фитне чыкъаргъан олсалар да, мунафыкъларны 
ольдюртмеди. Чюнки бойле арекет «Мухаммед озь 
адамларыны ольдюре» деген ошеклерге себен оладжакъ эди. 

• Дженк эснасында хырсызлыкъ япкъанларнынъ 
эллерини кесмек ясакъ этильди. Чюнки бу, оларнынъ 
душман сафларына къошулмасына себен ола билир. 

• Фаишелик арамдыр; фаишеликке весиле олгъаны 
ичюн, ят къадыннынъ аврет ерине бакмакъ да арамдыр. 
Джума намазы фарздыр, джума намазына бармакъ ве джума 
намазына бармакъ ичюн алыш-веришни быракмакъ да 
фарздыр. 

• Зинагъа ёл ачмамакъ ичюн, ят бир къадыннен 
ялынъыз къалмакъ арам этильген. 

• Ичкиджиликке себен оладжагъы ичюн, ичкининъ 
тамчысы да арам этильген. Бунынь ичюн Ресулюллах 

-салляллаху алейхи ве селлем-: «Чокъу сархош эткеннинъ 
азы да арамдыр» эбу Давуд, Эшрибе, 5. буюргъан. 

• Ресулюллах -салляллаху алейхи ве селлем- фаизге 
ёл ачар я да фаиз ерине кечер деп, борджлунынъ бордж 
саибине эдие бермесини ясакълагъан. 

• Вазифеден ярамай ёлларда къулланмагъа ёл ачар 
деп, махкемеджи ве эмирге эдие бермек ясакълангъан. 

• Силя ташымакъ ильк заманларда суннет къабул 
әтиле эди. Янълыш къулланувларгъа маниа олмакъ ичюн, 
кунюмизде силя ташымакъ белли шартларнен рухсаткъа 
багълангъан. 

• Башкъасынынъ нишанлысына эвленюв теклиф 
этмек, базарлыкъ япылгъанда, бир адамнынъ арагъа 
кирип, ишни бозмасы инсанларнынъ араларында кин ве 
душманлыкъкъа себеп оладжагъы ичюн ясакълангъан. 

3. МЕСАЛИХ-И МУРСЕЛЕ (МУРСЕЛЬ МАСЛАХАТ- 

ЛАР) 

Ает, хадис, иджма ве къыяс киби әмир я да ясакъ эткен 
шеръий делиль олмагъан хусусларда Ислямнынъ макъсад ве 
гъаелерине уйгъун укюм берювине Месалих-и мурселе деп 
айтыла. 

Месалих-и мурселенен делиль кетирюв арекетине 
«истислях» дейиле. 

Ислям укъукъынынъ бутюн укюмлери инсанларнынъ 
маслахатларыны, файдаларымы козете, инсанларнынъ 
дюнья ве ахиретте бахтлы олмаларыны теминлей. 

Къураннынъ мусхаф оларакъ топланмасы, Хазрети Эбу 
Бекирнинъ Хазрети Умерни халифе оларакъ косьтермеси, 
Хазрети Османнынъ китап шеклинде топлангъан 
мусхафтан гъайры бутюн мусхафларны якътырмасы, Джума 
намазында экинджи эзан окъуттырмасы, Хазрети Умернинъ 
валиси Хузейфенинъ христиан апайынен айрылмасыны 

теминлемеси, фетх этильген топракъларны гъазыларгъа 
таркъатмайып, харадж вергисине багъламасы, душманны 
енъе бильмек ичюн, керек олгъанда, айванларнынъ ве 
тереклернинъ ёкъ этильмеси, буларнынъ эписи маслахат 
принципине коре берильген укюмлердир. 

Умумий сагълыкъны бозгъан шейлернинъ 
ясакъланмасы, меселя, умумий къапалы ерлерде сигарет 
ичильмеси ве ёлларгъа тюкюрильмеси де маслахат 
пренципине коре ясакълангъан. 

Сахабий ве табиинлер девиринде маслахаткъа коре 
берильген фетва ве укюмлернен алякъалы мисаллер 
чокътыр: 

1. Акъайы апайыны, мирасындан онъа ич бир шей 
тюшмесин деп, айыргъан олса, къадын, айрылмагъаны киби, 
акъайынынъ мирасындан иссесини ала. 

2. Бир инсанны акъсыз оларакъ ольдюргенлер, бирден 
чокъ олсалар да, эпсине къысас джезасы бериле биле. 

3. Маликийлер, маслахат әсасына коре, бойле укюмлер 
берелер: 

а. Муджтехид ёкъ олса, муджтехид олмагъанлардан энъ 
ляйыкъ киши онынъ ерине тайин әтиле биле. 

б. Бир кимсе, ондан даа ляйыгъы олса да, девлет башына 
кетириле биле. 

4. Шафиийлерге коре, дженкте душманны енъмек 
макъсадынен атларны ве тереклерни ёкъ әтмек керек олса, 
булар япыла биле. 

5. Ханбелийлере коре, бозгъунлыкъ ве фесат 
чыкъаргъанларнынъ яманлыгъындан къорчаланмакъ ичюн, 
оларны башкъа бир ерге сюргюн әтмек мумкюн. 

Маслахат принципи Ислям укъукъынынъ къыяметке 
къадар әр вакъыт ве әр ерде татбикъ әтиле бильмесини 
теминлеген әнъ муим менбадыр. Инсанларнынъ файдасына 
ве зарарына олгъан шейлер, яни маслахатлар, замандан 

замангъа денъише билир. Маслахаткъа әсаслы укюм де 
бунъа коре денъишир. 

4. УРФ 

Ислям укъукъы термини оларакъ, урф - акъыл делале- 
тинен джемиетте ерлешкен ве менимсенип, къабул этильген 
сёз ве фииллердир. 

Джемиет нокъта-и назарындан япылмасы яхшы олгъан 
шейлерге урф, эскиден берли япылып кельген шейлерге 
де адет дейиле. Адет алышкъанлыкънен алякъалыдыр, эр 
вакъыт яхшы олмай биле. Меселя, бир де бир джемиетте си¬ 
гарет ичмек адет ола биле, амма бойле ал сигарет ичмекнинъ 
яхшы олгъаныны косьтермей. 

Мусульманларнынъ гузель корип, менимсеген шейлери 
Ислямда делиль сайылгъан. Хадисте бойле буюрыла: «Му¬ 
сульманларнынъ гузель корьгени, Аллах къатында да гузель- 

дир». Ахмед 6. Ханбель, Муснед: I, 379. 

Мисаль кетирсек, «мал» сёзюнинъ урфке коре чешит 
маналары ола биле. Айванджылыкънен огърашкъанлар 
«мал» дегенлери вакъыт, буюк баш айванларны козь огюнде 
туталар. Тиджаретчилер исе, «мал» сёзюнден сатыладжакъ 
шейлер манасыны чыкъаралар. Булар, тюрлю табакъалар 
арасында бир сёзнинъ анълашылмасыны теминлеген урф- 
лердир. 

Ислямда базы татбикъатлар урфке быракъылгъан. Ме¬ 
селя, киралыкъ эвнинъ къайсы масрафларыны кираджы, 
къайсыларыны да эв саиби одейджеги анълашылмаса, урф¬ 
ке коре бельгилене. Нишан мерасиминде тарафлар ерине ке- 
тирмек керек олгъанлары вазифелер ве той азырлыкълары 
сырасындаки масрафларны ким одейджеги урфке коре тес- 
бит әтиле. 

Къуранда урфке быракъылгъан базы мевзулар: 

1. Сют анасына бериледжек уджрет урфке коре бель- 

гиленмекте. Аетте бойле буюрыла: «Балаларынъызны сют 
анасыны тутып эмиздирмек истесенъиз, уджретини урф- 
ке коре берсенъиз, сиз ИЧЮН гунах ёкътыр». Бакъара суреси, 233- 

джи ает. 

2. Етимни бакъкъан вели фукъаре олса, яшамасы ичюн 
етимнинъ малындан, урфке коре, къуллана биле. Аетте бой¬ 
ле буюрыла: «Вели я да василерден зенгин олгъан кимсе 
(етимнинъ малыны ашамакътан) узакъ турсун. Фукъаре 
олгъан да, урфке коре ашасын». Ниса суреси, 6-джи ает. 

3. Къадыннынъ нефакъасы урфке коре къаршыланмакъ- 
та. Ислямда эвли олгъан къадыннынъ ве балаларнынъ кечи- 
нюв масрафларыны къаршыламакъ акъайгъа аиттир. Аетте 
бойле буюрыла: «Аналарнынъ ашыны ве кийимини урфке 
уйгъун оларакъ теминлемек бабагъа аиттир. Ич бир ким¬ 
се кучю етеджегинден даа зиядеси иле месулъ тутулмаз». 
Бакъара суреси, 233-джи ает. Бу аетте бабанынъ месуль тутулгъаны 
нефакъанынъ микъдары бельгиленмей. Башкъа бир аетте 
акъайнынъ вазиети де итибаргъа алынмакъ керек олгъаны 
бойле бельгилене: «Имкяны кениш олгъан киши нефакъ- 
асыны имкянларына коре берсин, рызкъы тарлашкъан 
да, Аллах онъа бергени къадарындан нефакъа одесин». эт- 

Талакъ: 65/7. 


Суннетте урфке быракьылгьан базы меселелер: 

1. Хазрети Пейгъамбернинъ -салляллаху алейхи ве сел- 
лем- Эбу Суфьяннынъ апайы Хиндке берген джевабы бала¬ 
ларнынъ нефакъасында урфнинъ әсас алынгъаныны кось- 
тере. Пейгъамберимиз -салляллаху алейхи ве селлем- «Урфке 
коре санъа ве балаларынъа етеджек къадар ала билесинъ» 
ифадесинен, нефакъа микъдарыны Хинд яшагъан ернинъ 
урфюне быракъылгъаныны бельгилеген. Бухарий, Буйу: 95; Меза- 
лим: 18; Муспим, Акдийе: 7; Эбу Давуд, Буйу’: 79. 

2. Ислям джахилие деври адетлеринден бир чокъусы- 
ны, оларны базы янъы низамларгъа бойсундырып, сакълап 

къалгъан. Алыш-вериш, реин, кира ве эвлендирюв веляети- 
нинъ асабе әсасында къурулмасы киби меселе ве укюмлерде 
вазиет бойледир. Ислям джахилие адетлеринден ярамай ве 
зарарлы олгъанларыны лягъу этти. Фаиз, къумар, къыз ба- 
лаларынынъ тири-тири топракъкъа комюлюви киби мевзу- 
лар булар арасындадыр. 

Кечерлилик нокъта-и назарындан урф сахих ве фасит 
деген эки чешитке айырыла: 

1. Сахих урф: Китап ве Суннетке зыт олмагъан урфлер 
бу группагъа кире. Меселя, нишанлыларнынъ бир-бирине 
берген эдиелернинъ мехир сайылмамасы, эвленювде 
мехирнинъ эписи я да бир къысмы эвельджеден берильмеси 
я да сонърагъа къалдырылмасы. 

2. Фасит урф: Кесен-кес бир ает я да хадиске зыт олгъаны 
ичюн догъру сайылмагъан урф. Той, нишан ве бунъа бенъзер 
мерасимлерде бир-бирине ят эркек ве къадынларнынъ 
тесеттюрсиз берабер булунмалары ве эгленмелери бунъа 
мисаль оларакъ бериле биле. Фасит урф бутюн джемиетке 
яйылса да, догъру сайыламаз ве мешру оламаз. 

Урфнинъ денъишювинен укюмлернинъ денъишюви: 

Урфке таянгъан укюмлер заман ве девирлернинъ денъ¬ 
ишювинен денъишикликке огърайлар. Ислям укъукъы иль- 
ки кере къанунлар джыйынтыгъы шеклинде акс этильген 
«Меджелле» джыйынтыгъында бу хусус бойле ифаде әтиле: 
«Заман, мекян ве шартларнынъ денъишювинен буларгъа 
әсасланып берильген фетваларнынъ да денъишюви къачы- 
нылмаздыр». 

Муджтехидлер, бу әсаскъа коре арекет әтип, әски урф- 
лерке таянгъан бир чокъ меселеде пейда олгъан янъы урф¬ 
лер әсасында янъы укюмлер къойгъанлар. Мисаллер: 

1. Ибадет олгъан амель къаршылыгъында уджрет алы- 
нувы. Ильк вакъытларда Къуран огретюви ичюн пара ал- 
макъ джаиз корюльмей әди. Амма әвельки шартлар денъиш- 
кенине коре, даа сонъра джаиз корюльди. Чюнки әвеллери бу 

хайыр хызметлерини юрсеткенлерге бейту’ль-малдан мааш 
айырыла эди, сонъралары да айырылмай къалды. 

2. Эманет къаст, къусур я да ихмал олмаса, тазмин 
этилымей. Анджакъ ишанчлы билинген кимселер хиянет 
этмеге башлагъандан сонъ, эманетни тазмин этмек әсасы 
кетирильди. Мындаки макъсат - хиянет этмекнинъ огюни 
кесмектир. 

3. Эбу Ханифеге коре, шаатлыкъ япмакъ ичюн шаатлар- 
нынъ ишанчлы олгъанларына даир бир бельгеге саип олма- 
лары керек ёкъ. Чюнки Хазрети Пейгъамбер «Мусульманлар, 
бир-бирине коре, догъру (адалетли) кимселердир» буюргъан. 
Ибн Каййим, Иъ’лямуль-Муваккыийн, Дели шеэри, I, 30. Бу татбиКЪ Эбу Ха- 
нифе деврине уйгъун эди. Анджакъ заман кечип, яланджы- 
лыкъ яйылгъандан сонъ, шаатларнынъ бойле бельгесине их- 
тиядж дуюлды. Бу себептен махкеме ишлеринде Эбу Юсуф 
ве Имам Мухаммед шаатларда бу бельгенинъ булунмасы 
шарт олгъанына фетва бергенлер. 

Урф ве адетнинъ мутебер олмасы ичюн, олар наслар- 
гъа (ает ве хадислерге) зыт олмамакъ кереклер. Ахкямнынъ 
денъишюви хусусында бу хусус ич бир вакъыт козьден къа- 
чырылмамалы. Меселя, ички ичмек адетке киртен бир ерде 
укюм денъише ве ички ичмек джаиз ола киби ифаделер ич 
бир вакъыт муджтехидлер тарафындан сёйленемез. 

5. ИСТИХСАН 

Термин оларакъ, истихсан - хусусий бир себепнен 
ачыкъ къыяс я да умумий къаиденинъ аксине бир къарарны 
къабул этмектир. 

Истихсанны даа яхшы анъламакъ ичюн шу мисальге 
бакъайыкъ: 

Хатип адлы бир шахыснынъ хызметчилери Музейне- 
ли бир кишининъ девесини чалып сойгъанлар, этини де 
ашагъан эдилер. Хатип Хазрети Умерге шикает этти. Асыл 

къаидеге коре, хырсызлыкъ къабаатындан себеп о хызмет- 
чилернинъ эллери кесильмек керек эди. Анджакъ вакъианы 
тафсилятлыджа огренген Хазрети Умер хызметчилернинъ 
чалыштырылгъан вакъытларында ач къалдырылгъанлары- 
ны огренди ве эль кесмек джезасыны лягъу этип, хызмет¬ 
чилернинъ саиби олгъан Хатипнинъ деве саибине шу деве 
кыйметининъ эки къатыны - 800 дирхем кумюш параны 
одемесине укюм берди. 

Истихсан делилини энъ чокъ ханефийлер къулланды- 
лар. Истихсангъа умуман къаршы чыкъкъан Имам Шафиий 
озю де базы меселелерде истихсангъа коре укюм берген. 

Истихсаннынъ чешитлери ве мисаллери: 

1. Насс ве иджма әсаслы истихсан: 

Селлем акъды эвельджеден берильген пара къаршы- 
лыгъында бир де бир малнынъ вадели оларакъ сатылмасы 
демектир. Яни селлем акъды, асылында, сымарыш анълаш- 
масыдыр. Бу - бир кимсенинъ элинде олмагъан бир малны 
сатмасы манасына келе. Бу меселеде эки насс мевджут. Би- 
рисинде, умумий оларакъ, бойле анълашмаларнынъ догъру 
олмагъаны ифаде әтиле. Хазрети Пейгъамбер Хаким бин 
Хизамгъа «Саип олмагъан швйни сатма» буюргъан. эбуДавуд, 
Буйу’: 70. Экинджи насста исе, хусусий оларакъ, селлем акъ- 
дынынъ мумкюн ве джаиз олгъаны ифаде әтиле. Хазрети 
Пейгъамбер Мединеге кельгенде, мединелилернинъ мейва- 
лар боюнджа бир я да эки йылгъа селлем (парасы шимди, 
мейвалар пишкенден сонъ) анълашмасы япкъанларыны 
корьген. Буйдан себеп Пейгъамберимиз -салляллаху алейхи 
ве селлем- буюргъан: «Селлем ёлунен саткъан кимсе буны 
белли ольчюге, белли теразеге коре ве муддетини бельгилеп 
япсын». Эбу Давуд, Буйу\ 57; Несаи, Буйу\ 63. 

Унутып ашап ичкеннинъ оразасы бозулмагъаны истих¬ 
сан ёлунен сабиттир. Умумий къаидеге коре, ашап ичкен¬ 
нинъ оразасы бозулмакъ керек. Лякин хусусий бир насс - 

хадиснен оразанынъ бозулмагъанына укюм әтиле. Хазрети 
Пейгъамбер бойле буюргъан: «Оразалы олгъанда, унутып 
ашап ичкен кимсе оразасыны таманласын, чюнки оны Аллах 

йШйҮНЫН инир2вН»,Бухарий, Эйман: 15, Саем: 26; Тирмизий, Саем: 26; Муслим, 
Сыйам: 171. Эбу Ханифснинъ «Бу хадис олмаса, къыяскъа коре 
арекет этип, унутып ашап ичкеннинъ оразасы да бозулад- 
жагЪЫНа укюм бер ер ЭДИМ» дегени аНЪЛаТЫЛа. Зекиюддин Ша’6ан, 
а.г.э. с. 165. 

Намаз къылгъанда кульген кишининъ абдести бозул- 
масы къыяскъа уймагъан бир меселедир. Чюнки къыяс 
анджакъ намазнынъ бозулмасыны зарур эте. Анджакъ на¬ 
маз къылгъанда кульгенлернинъ абдестлери бозулгъаныны 
бильдирген хадис әсасында бу къыястан вазгечилип, истих- 
сан къаидесине коре укюм берильген. Зейляий, а.г.э., I, 47. 

2. Зарурет ве ихтиядж әсаслы истихсан: 

Бойле истихсан зарурет себеби иле базы меселелернинъ 
укюмлерини умумий бир диний укюмден истисна этмек 
демектир. Меселя, уфакъ аджетини ёкъ эткенде, инсан 
устюне сычрагъан тамчылардан онынъ месуль олмамасы 
укюми бу истихсангъа бир мисальдир. Дин джеэтинден 
сийдик пис бир мадде олгъаны ичюн, о сычрагъан ве тийген 
ер де пис олмакъ керек. Лякин уфакъ аджет ёкъ этильгенде, 
сийдик тамчыларындан толусынен къорчаланмакъ чокъ 
къыйын олгъанындан, бу меселеде зарурет олгъаны 
къабул этильген. Бу зарурет себебинен онъа тиймесинден 
сакъынмасына бакъмадан бир инсаннынъ устюне сийдик 
сычраса, о, бундан месуль тутулмай. Бойле ал онынъ намаз 
къылмасына маниа сайылмагъан. 

Тогъан, къартал ве къаргъа киби йыртыджы къушлар 
ичкенден сонъ къалгъан сувнен диний темизликнинъ 
япыла бильмеси де бу истихсангъа таяна. Булар, асылында, 
леш ашагъан къушлардыр. Къушларнынъ сувгъа авадан 
энгенлери, хусусан, буларнынъ сув ичмесине кедер этмек пек 
зор олгъаны козь огюнде тутулып, къыяс терк этильген ве бу 

къушларнынъ ичмесинден сонъ къалгъан сувлар истихсан 
ёлунен темиз къабул этильген. 

Кирленген къую ве хавузларнынъ темизленмеси де 
истихсан меселесине кире. Умумий къаидеге коре, къую 
ве хавузлар кирленсе, сувнынъ бир къысмы я да тамамы 
бошатылса биле, олар темиз олмаз. Кунюмизде къую ве 
хавузларнынъ темиз олып-олмамасы сувнынъ тахлили 
иле анълашыла биле. Кирли олгъанларнынъ да, сувлары 
чекильмеден, тюрлю земаневий васталар иле темизленмеси 
мумкюндир. Меселя, хлорлама в.с. 

3. Маслахат ве урф әсаслы истихсан: 

Меселя: умумий къаидеге коре, зираат ортакълыгъы 
(музараа) ве кира анълашмасында анълашма япкъанлар- 
нынъ бириси я да эписининъ олюминен сонъуна иришир. 
Анджакъ маслахат фикиринен базы хусусий вазиетлер бу 
умумий къаидеден истисна этильген. Шу джумледен, то- 
пракъ саиби ольсе, амма махсулат даа етишмеген олса, бу ва- 
зиетте къыяскъа зыт арекет этилип, истихсангъа коре анъ- 
лашманынъ девам этеджегине укюм этилир. Истихсаннынъ 
гъаеси, эмек саибининъ менфаатыны къорчаламакъ ве оны 
зараргъа огърамамакътыр. 

Хашим огъулларына зекят бермекнинъ джаиз олмагъа- 
ны Ханефий ве Маликий мезхеплерининъ ве даа бир чокъ 
факъыхнынъ берген укюмидир. Чюнки Аллах Ресулы бой- 
ле буюргъан: «Зекят Мухаммедге ве Мухаммеднинъ къоран- 
тасына элял дегиль» Муслим, Зекат: 168., ве «(Гъанимвтлерден) 
беште бири оларакъ оларгъа (Хашим огъулларына) озьлерине 
етеджек ве башкъаларгъа мухтадж этмейджек акъ бериль- 
ген».Несаий, Феи, 15, Зейляий, Насбу’р-Рае, II, 404. ЛяКИН Эбу Ханифе 
ве Малик озь девирлеринде Хашим огъулларына зекят бе- 
рильмек мумкюн олгъанына укюм эткенлер. Чюнки оларгъа 
гъаниметлерден айырылмасы керек олгъан пай айырылмай 
къалды. 

6. ИСТИСХАБ 

Истисхаб кечмиште сабит олгъан бир вазиетнинъ 
денъишкенине даир бир делиль олмаса, шимди де бар 
олгъанына укюм этмек демектир. 

Бунъа коре, эскиден бар олгъан бир шей, аксине делиль 
тапылмаса, але даа бар олгъаны къабул этилир, эскиден 
олмагъан бир шей исе, аксине делиль тапылмаса, ёкъ къабул 
этилир. Меселя, аятта олгъаны билинген кишининъ вефаты 
къатий оларакъ исбат этильмесе, онынъ аятта олгъанына 
укюм этилир. 

Истисхаб даа чокъ дженк, зельзеле, янгъын киби 
фелякетлерден сонъ гъайып олгъан инсанларнынъ 
акъларыны къорчаламагъа ярдым эте. Бир кишининъ олюм 
хабери алынмасына я да ольгенине махкеме тарафындан 
къарар берильмесине къадар онынъ акълары къорчаланыр. 
Меселя, узун вакъытлар ондан хабер алынмагъан бир 
кимсенинъ белли бир муддет ичинде маллары устюндеки 
акълары къорчаланыр ве маллары мирасчылар тарафындан 
пайлашылмаз. 

Истисхабнен алякъалы базы принциплер булардыр: 

1- Эшьяда асыл олгъан мубахлыкътыр: Аллах кяинатта 
олгъан эр шейни инсанлар ичюн яратты ве оларнынъ фай- 
ДалануВЫНа берди. 6 к. Ибрахим суреси, 32-34-джи аетлер. БоЙле ЭКен, 
арам олгъанына даир къатий делиль олмагъан эр шей му- 
бахтыр. 

Арам олгъанларына даир делили олмагъан ашаджакъ- 
ичеджек мадделерден, айван, осюмлик я да джансыз мадде- 
лерден файдаланув джаиздир. 

2- Берает-и зиммет асылдыр: Бир кимсе догъгъанда, гу- 
нахсыз, къабаатсыз ве борчсыз догъа. Занлы, къабааты исбат 
этильмегендже, къабаатсыздыр. Къабааты сабит олмадан, ич 
кимсеге къабаатлы муамелеси япыламаз. Бир де бир шахыс- 
нынъ джевапкяр олгъаныны идда эткен киши, бу иддасыны 

исбатламагъа меджбурдыр. 

3- Шек иле якъин заиль олмаз: Бир шейнинъ бар ол- 
гъаны кесен-кес билинсе, онынъ барлыгъы шимди де девам 
эткенине укюм этилир, шубе себебинен ёкълугъына укюм 
этилемез. Меселя, борджлы бир кишининъ борджуны одеге- 
нине даир делили олмаса, борджлулыкъ вазиети девам этер. 

«Шубеленюв иле кесен-кес билинген вазиет ёкъ олмаз» 
къаидеси боюнджа абдест алгъаныны кесен-кес оларакъ ха- 
тырламагъан кимсе абдест алмакъ меджбурдыр; амма абдест 
алгъаныны кесен-кес бильген, лякин бозулып-бозулмагъа- 
нындан шубеленген киши абдестли къабул этилир. 

7. ШЕРЪУ МЕН КЪАБЛЕНА (КЕЧМИШ ШЕРИАТ- 

ЛАР) 

Шеръу мен къаблена (кечмиш шериатлар) сонъ 
Пейгъамбер Хазрети Мухаммедден -салляллаху алейхи ве 
селлем- эвельки пейгъамберлернинъ кетирген шериатлары 
демектир. 

Аллахнынъ пейгъамберлери вастасынен инсанлара 
еткизген яшайыш къаиделерине «шериат» дейлер. Эвельки 
шериатлар, бу - Юдже Аллахнынъ Хазрети Мухаммедден 
-салляллаху алейхи ве селлем- эвель яшагъан джемиетлер 
ичюн къойгъан ве Хазрети Ибрахим, Хазрети Муса ве 
Хазрети Иса киби пейгъамберлери вастасынен оларгъа 
бильдирген укюмлеридир. 

Кечмиш шериатлардаки укюмлер Хазрети 
Мухаммеднинъ -салляллаху алейхи ве селлем- уммети ичюн 
де кечерли ве багълайыджымы? 

Мусульманларнынъ уймакъ я да уймамакъ нокъта-и на- 
зарындан эвель шериатларнынъ укюмлери экиге айырыла: 

а) Къуран-ы Керимде я да Хазрети Пейгъамбернинъ 
Суннетинде ер алмагъан Инджиль, Теврат ве Зебур укюм¬ 
лери. Ислям алимлери бу укюмлернинъ мусульманлар ичюн 

багълайыджы олмагъанында фикир бирлигине кельгенлер. 

б) Къуран-ы Керимде я да Хазрети Пейгъамбернинъ 
сёзлеринде анъылгъан укюмлер. Буларны да учь группагъа 
больмек мумкюн: 

аа) Ислям нокъта-и назарындан лягъу этильгенине даир 
делили олгъан укюмлер. Буларнынъ мусульманлар ичюн 
багълайыджы олмагъанында фикир бирлиги бар. Еудийлер- 
ге адден ашыр кетмелери ве зулумгъа киргенлери себебинен, 
джеза оларакъ, бутюн тырнакълы айванларнынъ ве сыгъыр- 
нен къойнынъ ич ягълары арам этильмеси бунъа мисальдир. 
Энамсуреси, 145-146-джи аетлер. БуларнЫНЪ ЧОКЪуСЫ МуСуЛЬМаНЛар 
ИЧЮН элялдыр. Гъаниметлернинъ анджакъ Ислям умметине 
элял этилип, эвельки умметлерге элял этильмемеси да бунъа 
мисаль оларакъ косьтериле биле. Бухари, Тейеммум, 1. 

66) Мусульманлар ичюн да кечерли олгъанына даир 
делили олгъан укюмлер. Оразанынъ даа эвельки динлерде 
фарз олгъаны киби, Ислямда да фарз этильмеси; Бакъара суреси, 
183-джи ает. къурбаннынъ Хазрети Ибрахим ичюн къоюлгъан 
укюм ОЛЫП, Ислям умметине де буюрылмасы киби. Ибн Мадже, 
Эдахи, 3. 

вв) Къуран я да хадислерде къабул я да ред ишарети ол- 
мадан анъылгъан ве несх этильгенине даир делили олмагъан 
укюмлер. Бунъа мисаль оларакъ бу аетни бермек мумкюн: 

«Тевратта оларгъа бойле яздыкъ: «Джангъа джан, козьге 
козь, бурунгъа бурун, къулакъкъа къулакъ, тишке тиш 
(къаршылыкъ ве джезадыр). Яралар да къасастыр. Ким 
буны багъышласа, онынъ ичюн о кеффарет олур. Ким 
Аллах эндиргенинен укюм этмесе, иште, олар залымлар- 

дыр». Маиде суреси, 45-джи ает. 

Фыкъыхчыларнынъ чокъусына коре, бунынъ киби ает- 
лер бизим ичюн де кечерли олып, багъымсыз делиль теш- 
киль этелер. Ает ве хадислерде белли бир миллет ве белли 
бир замангъа аит олгъанына я да несх этильгенине даир бир 
делиль ёкъ исе, нассларда анъылгъан асылнынъ укюми са- 

бит къалыр. Чюнки Хазрети Мухаммед -салляллаху алейхи 
ве селлем- «Ким бир намаз вакъытында юкълап къалса, я да 
унутып, вакъытыны кечирсе, хатырлагъанда, оны къылсын» 
Насаий, Мевакит, 53., - ДСП буюргъандан СОНЪ, - «Вс МснИ анъ- 
макъ ИЧЮН намаз КЪЫЛ» аетини окъугъан. Таха суреси, 14-джи 
ает. Асылында, бу ает Хазрети Мусагъа япылгъан хитапны 
ифаде эте. 

Ханефийлер юкъарыдаки къысас аетине таянып, му- 
сульман олмагъанны ольдюрген мусульманнынъ къысас 
ёлунен ольдюриледжегини сёйлегенлер. Дигер тарафтан 
Ресулюллах -салляллаху алейхи ве селлем- «Джангъа джан 
къысасы бар», - буюрып, къысас укюмининъ мусульманлар 
ИЧЮН де кечерли олгъаныны буюргъан. Бухари, Дийат, 6. 

СУАЛЛЕР ВЕ ВАЗИФЕЛЕР 

1. Делиль термининден не анъладынъыз? 

2. Суннет недир? Кетирген укюмлер нокъта-и 
назарындан Суннетнинъ къысымларыны ве диндеки 
эмиетини ачыкъланъыз. 

3. Иджманынъ чешитлерини ве хусусиетлерини 
къыскъаджа анълатынъыз. 

4. Къыясны тариф этип, укюмлерини анълатынъыз. 

5. Сахабий фикири не демектир, анълатынъыз. 

6. Урф ве адетнинъ шеръий укюмнинъ делили ола 
бильмеси ИЧЮН насыл шартлар керек? 

7. Истихсаннынъ тарифини япынъыз, чешитлерини 
мисаллернен анълатынъыз. 

8. Истисхаб не демектир? Мисаллер кетиринъиз. 

9. Эвелькилернинъ шериаты дейильгенде, не анълашыла? 
О шериатларгъа бойсунмакъ керекмизми? 

ИСЛЯМДА АИЛЕ УКЪУКЪЫ 

БОЛЮКНИНЪ МЕВЗУЛАРБ1 

Аиленинъ эмиети 

Аиледе олмасы керек темель хусусиетлер 
Эвленювнинъ файдалары 

Эвленювден эвель дикъкъат этиледжек хусуслар 
Эвленюв маниалары 

Сахих (сагълам) эвленювден догъгъан акълар 
Багълайыджы олмагъан никях акъдлары ве велининъ 
бунъа тесир этюви 

Батыл ве фасит эвленювлер 

Никях ве той мерасими акъкъында билинмеси керек 
шейлер 
Мехир 

Нефакъа (аиле азаларынынъ яшайышыны теминлев) 
Къадыннынъ акъайынаитаат этюви ве бунынъ сынъыры 
Эвлиликнинъ сонъа иришюви (айрылышув) 
Айрылышув чешитлери 
Иддет ве укюмлери 

Баланынъ бакъым месулиетини къабул этюв (хидане) 

АЗЫРЛЫКЪ ЧАЛЫШМАЛАРЫ 

1. Джемиетлер, аиле муэссисеси олмадан хузурлы ве 
бахтлы ола билеми? 

2. Зина яйылгъан бир джемиетте насыл проблемалар 
пейда ола? Бунъы араштырынъыз. 

3. Эвленювнен алякъалы ает ве хадислерни 
араштырынъыз. 

4. Къадын ве эркекнинъ эвлиликтен догъгъан акъ ве 
месулиетлерини араштырынъыз. 

5. Никях, нефакъа, мехир, талакъ, мухаляа, тефрикъ 
терминлерининъ маналарыны тапынъыз. 

АИЛЕНИНЪ ЭМИЕТИ 

Аиле бир-бирине арзулы шекильде яратылгъан къадын 
ве эркекни мешру ве элял ольчюлер ичинде бир арагъа ке- 
тирген, гонъюльни хузургъа, беденни исе, сюкюнетке къа- 
вуштыргъан муэссиседир. Аллах Тааля аиледеки севги ве 
ишанчкъа таялы тынчлыкъ ве сеадетни, Онынъ буюклиги- 
ни косьтерген бир делиль олгъаныны анълата: «Къавушув- 
ларынъыз ичюн сизге озь джынсынъыздан зевджелер 
яратып, аранъызда севги ве мерхамет пейда этюви де, 
Онынъ варлыгъыны косьтерген делиллердендир. Догъру- 
сы, бунда яхшы тюшюнген къавм ичюн ибретлер бар». Рум 

суреси, 21-джи ает. 

Янъы етишеджек несиллер инсаниет дегерлерини къо- 
ранта муитинде къазаналар. Бунынъ ичюн севги, сайгъы, 
ярдымлашув ве бирдемлик киби фазилетлернинъ пейда 
олып, яйылмасы ичюн джемиетлер сагълам къоранталаргъа 
саип олмакъ кереклер. 

АИЛЕДЕ ОЛМАСЫ КЕРЕК ТЕМЕЛЬ 

ХУСУСИЕТЛЕР 

Ислямиет мусульманлар къураджакъ аиле оджагъыны 
бир такъым принциплерге багълагъан. Бу принциплерге 
коре, мусульман бир къорантада олмасы керек темель 
хусусиетлер булардыр: 

1. Ислямгьа коре аиле, эр шейден эвель, мешру никях 
әсасында кьурула. 

Ислям мусульманларны эвленювге тешвикъ эте. 
Къуран-ы Керимде бойле буюрыла: «Аранъыздаки бекяр- 
ларны, эркек ве къадын хызметчилеринъизден элъвериш- 
ли олгъанларны эвлендиринъиз. Әгер олар фукъаре исе- 
лер, Аллах озъ лютфю иле оларны зенгинлештирир. Аллах 
ЛЮтфю КенИШ ве билиджидир». Нур суреси, 32-джи ает.; эль-Бакъара, 

2/102, 221, 228, 230, 232, 235; эн-Ниса, 4/4, 5, 19, 2-26; эпь-Араф, 7/189, 190; эн-Нур, 
24/3, 32, 33; эр-Рум, 30/21; эль-Ахзаб, 33/37; зль-Мумтехине, 60/10-12. 

Ресулюллах, яшларгъа хитап этерек, бойле буюргъан: 
«Никях меним суннетимдир. Ким суннетими ишлемесе, мен- 
ден дегиль. Эвленинъиз, чюнки мен дигер умметлерге сизинъ 
чокълугъынызнен макътанырым. Эй, яшлар джемиети! Сиз- 
ден кимнинъ эвленмеге кучю етсе, эвленсин. Чюнки эвленюв 
козьни ве ырзны арамдан даа зияде къорчалар. Эвленмеге 
кучю етмеген де оразагъа девам этсин. Чюнки ораза онынъ 

иЧЮН КЪОрЧиливЬыр». Ибн Мадже, Никях, 1, Бухарий Никях, 2,3. 

Асхаб-ы кирамдан учь киши Хазрети Пейгъамбернинъ 
-салляллаху алейхи ве селлем- къадынларындан онынъ гед- 
же ибадетини сорадылар. Бунъдан сонъ, биринджиси эр 
кунь гедже намазыны къылмагъа, экинджиси эр кунь ора¬ 
за тутмагъа, учюнджиси исе, къадынлардан эр даим узакъ 
къалмагъа ве ич эвленмемеге къарар бердилер. Оларнынъ бу 
сёзлеринден дуйгъан Хазрети Пейгъамбер бойле буюргъан: 
«Базы кимселерге не ола да, бойле ве бойле дейлер. Лякин мен 
эм намаз къылам, эм юкълайым; ораза тутам, тутмагъан 
куньлерим де ола; къадынларнен де эвленем. Ким меним сун- 
нетимни терк этсе, менден дегиль». Муслим, никях, 5; несаий, никях, 
4; Даримий, Никях, 3; А. 6. Ханбель, II, 158, III, 341,359, V, 409. 

Зинаны ясакълагъан Ислям эркекнинъ раат шекильде 
нефакъа темин этеджек кучьте олмасы ве араларында ада- 
летнен давранмакъ шартларынен дёртке къадар къадыннен 
эвленювге рухсет берди, факъат бир къадыннен эвленювни 
тешвикъ этмекте. «(Сизге элял олгъан) къадынларынъыз- 
дан экишер, учер, дёртер олып, никяхяанъыз. Акъсыз- 
лыкъ япмакътан къоркъсанъыз, бир къадын алынъыз, я 
да саип олгъан (джариелеринъиз)нен къанаатланынъыз. 
Бу, адалеттен айрылмаманъыз ичюн энъ уйгъундыр». Ниса 

суреи, 3-джи ает. 

Эркекнинъ чокъ къадыннен эвленюви бир зарурет ола- 
ракъ ортагъа чыкъты. Дженк нетиджесинде эркеклернинъ 
буюк дереджеде азалмасы, эркекнинъ иш себебинен чокъ 

вакъыт апайындан узакъта къалмасы ве башкъа мемлекетте 
къалып, нефсине аким олувда яшагъан сыкъынтысы, эрке- 
клернинъ зайыфлыгъыны бильген къадынларнынъ зенгин 
ве икътидар саиби эркеклерге якъынлашмакъ истеги, къа¬ 
дынларнынъ хусусий аллары, къысыр олмасы в.б. себеплер 
чокъ къадыннен эвленювнинъ мешру темельге таянгъаны- 
ны косьтере. 

2. Апай-акьай арасындаки багьлар къаршылыкьлы 
севги, сайгъы ве гузель мунасебет әсасына таяна. 

Аллах Тааля аиле оджагъынынъ бир-биринен гузель 
кечинюв әсасына таянмакъ кереклигини бойле бельгилей: 
«Къадынларынъызнен яхшы кечинининъиз. Әгер олар- 
дан хошланмасанъыз, (билинъиз ки,) Аллах сиз ичюн 
чокъ хайырлы япаджакъ бир шейден де хошланмагъан 
ОЛа биЛИрСИНЪИЗ». Ниса суреси, 19-джи ает. 

Веда хаджы сырасында Пейгъамберимиз -салляллаху 
алейхи ве селлем- бойле буюргъан: «Сизинъ къадынларынъ- 
ыз устюнде акъкъынъыз, къаЬынларынъызнынъ да сизинъ 
устюнъизде акълары бар. Сизинъ къадынларынъыз устюн- 
деки акъкъынъыз; ятагъынъызны къорчалавлары ве сиз 
хошланмагъан кимселернинъ эвинъизге кирмесине изин бер- 
мемелеридир. Дикъкъат этинъиз! Оларнынъ сизинъ устюнъ- 
издеки акълары - ашайджакъ ве киеджеклерде (оларны бакъ- 
ып) ихсан ве икрам этменъиздир». Муслим, хадж, м?. 

Пейгъамберимиз чешит хадислерде къадынларгъа яхшы 
муамеле япылмасыны истеген ве къадынынен яхшы мунасе- 
бетте олгъан акъайны «хайырлы киши» оларакъ бельгиле- 
ген: «Муминлернинъ иман нокъта-и назарындан энъ мукем- 
мели - ахлякъ тарафындан энъ гузелидир. Энъ хайырлынъыз 
къорантасы ичюн энъ хайырлы олгъанынъыздыр». ибн маЬже, 

Никях, 50; Даримий, Никях, 55. 

3. Апай ве акъайнынъ бир-бирине эзиет ве зулум эт¬ 
мен акьлары ёкътыр. 

эбуДавуд, Сюнне, 14. «Къадынларынъыз акъкъынЬа Аллахтан 
къоркъунъыз. Шубесиз, олар сизинъ янынъызда ярдымджыла- 
рынъыздыр. Оларны Аллахнынъ эманети оларакъ алдынъ- 

ЫЗ». ЭбуДавуд, Менасик, 56. 

Хазрети Пейгъамбер къадынларынен энъ гузель ше- 
кильде кечине эди. Даима кулер юзлю ве татлы тилли эди. 
Къоранта азаларына ильтифат эте эди. Хазрети Айше 
Пейгъамберимизнен -салляллаху алейхи ве селлем- тезликте 
ярышкъаныны анълатып, бойле деген: «Ресулюллах меннен 
мусабакъа япты ве мен оны оздым. О вакъытлары мен индже 
эндамлы эдим. Бир талай вакъыттан сонъ, эндамым тю- 
зельгенде, кене мусабакъа яптыкъ, анджакъ бу сефер о мени 

Озды». Ибн Мадже, Никях, 50. 

Омюр бою берабер яшамагъа къарар берген апай ве 
акъай бир-бирининъ къыйметини бильмели, къаршылыкъ- 
лы анълайыш ве федакярлыкъ ичинде Ислям бельгилеген 
принциплерге уйып, Юдже Аллахнынъ разылыгъыны къа- 
занмагъа тырышмалылар. 

4. Ана-баба ве балалар арасындаки мунасебетлер сев- 
ги ве сайгъы темелине таяна. 

Пейгъамбер -салляллаху алейхи ве селлем- озь балала¬ 
рына, торунларына ве асхабынынъ эвлятларына нисбетен 
сонъ дередже шефкъатлы ве мерхаметли эди. Асхабыны да 
бойле давранмагъа тешвикъ эткен эди. 

Хазрети Айшенинъ ривает эткенине коре, арапларнынъ 
бириси Аллахнынъ эльчисине келип, «Сиз уфакъ балаларны 
севип опесинъиз, амма биз оларны опьмеймиз», - деген. Хаз¬ 
рети Пейгъамбер онъа бойле буюргъан: «Аллах Тааля сенинъ 
юрегинден мерхаметни чекип чыкъаргъан олса, мен не япай- 

ЫМ?» Бухарий, Эдеб, 18. 

Эбу Хурейреден -радыяллаху анх- ривает этильгенине 

коре, бунъа ошагъан даа бир олып кечти. Бир кунь Аллах- 
нынъ Ресулы торуны Хазрети Хасанны опькен. О ерде ол- 
гъан Акъра бин Хабис -радыяллаху анх- буны корип, деген: 
«Меним он балам бар, лякин мен олардан ич бирисини опь- 
мейим». Хазрети Пейгъамбер онъа бакъып деген: «Мерха- 
мет этмегенге мерхамет этильмез». Бухарий, эдеб, 18,27. 

Ана-баба балаларына адалетли давранмалы, чюнки 
«Кимнинъ эки къызы олып, о, къызларыны ольдюрмесе, аша- 
ламаса, огълан баланы оларгъа терджих этмесе, Аллах оны 
дженнетке къояр». эбуДавуЬ, эдеб ш. 

Балалар ана-бабаларына сайгъы косьтермек кереклер. 
Хусусан, къартлыкъ девринде бу даа чокъ эмиетлидир. Ал¬ 
лах Тааля буюра ки: «Раббининъ, садедже Онъа къуллукъ 
этювинъизни, ана-бабанъызгъа да эйи давранувынъыз- 
ны кесен-кес әмир этти. Олардан бири я да эр экиси се- 
нинъ янынъда къартайсалар, оларгъа «Уф!» биле деме, 
оларны юзълеме, экисине де гузелъ сёз сёйле. Оларгъа мер¬ 
хамет этерек, алчакъгонъюлликнен устълерине къанат кер 
ве «Раббим! Кичиклигимде олар мени насыл етиштирген 
олсалар, шимди сен оларгъа (ойле) мерхамет эйле!», - деп, 
дуа эт». Исра суреси, 23-джи ает. ЛяКИН, ИНСанлар берген ЭМИрлер- 
ге уймакъ ичюн, олар Аллахнынъ әмир ве ясакъларына зыт 
олмамакъ керек. Ана-бабагъа итаат да бу принципнен сынъ- 
ырлыдыр. 

Аллахкъа исьян олмагъан мевзуларда ана-бабагъа итаат 
этмек ваджиптир. Намаз, ораза киби фарзлары япмамакъ, 
тесеттюрни быракъмакъ киби мевзуларда исе, балалар ана- 
бабанынъ къойгъан ясакъларына уймакъ меджбур дегиллер. 
Чюнки аетте бойле буюрыла: «Биз инсангъа ана-бабасына 
эйи давранувыны тевсие эттик. Әгер олар сени, билъгинъ 
олмагъан бир шейни манъа ортакъ къошмакъ ичюн зор- 
ЛЯСЯЛЯр, оларгъа итаат этме». Анкебут суреси, 8-джи ает. 

Инсанлар ичинде хызмет этильмек, сайгъы косьтериль- 
мек ичюн энъ ляйыкъ олгъанлар ана ве бабаларымыздыр. 

Ресулюллахкъа къайсы амельнинъ даа фазилетли олгъаны 
соралгъан. Аллах Ресулы «Вакътында къылынгъан намаз», - 
деп, джевап берген. Даа сонъра къайсы амель, деп соралгъанда 
да, «Ана-бабагъа эйилик», - деп, джевап берген. Муслим, иман, 137. 

Бир адам келип, - «Эй, Аллахнынъ Ресулы, яхшы давра- 
нувым ве хош лафыма энъ чокъ кимнинъ акъкъы бар?», - деп 
сорады. Хазрети Пейгъамбер -салляллаху алейхи ве селлем-: 
«Ананъ!», - деп джевап берди. Адам: «Сонъра ким?», - сора¬ 
ды. Ресулюллах -салляллаху алейхи ве селлем-: «Ананъ!», - деп 
джевап берди. Адам кене: «Сонъра ким?», - деп сорады. Ресу¬ 
люллах кене: «Ананъ!», - деп, джевап берди. Адам дёртюнджи 
кере: «Сонъра ким?», - деп сорагъанда, Ресулюллах бу сефер: 
«Бабанъ!» , — деп джеваплады. Бухарин, ЭЬеб 2; Муспим, Бирр 1. 

Аллахнынъ Ресулы чешит хадислерде ана-баба иле 
алякъаны кесмекнинъ буюк гунахлардан олгъаныны бель- 
гилеген: «Учь киши дженнетке кирмейджек: ана-бабасынынъ 
акъларына риает этмеген кимсе, ичкиге тюшкюн олгъан 
кимсе, бергенини эп хатырлатып, эзиет берген кимсе». Несаин, 

зекат 69. 


5. Къоранта азаларынынъ сагълам инанчкьа ве гузель 
амеллерге саип алмалары керек. 

Ислям бу меселеде месулиетни къоранта башына юкле- 
ген. Аллах Ресулы бойле буюргъан: «Сизден эр биринъиз би¬ 
рер чобансынъыз, ве эр биринъиз бакъкъанынъыздан месуль- 
синъиз. Девлет реиси - чобандыр, ве идаре эткен кишилерден 
месульдир. Эвнинъ эркеги - чобандыр, ве къоранта азала- 
рындан месульдир. Къадын акъайынынъ эвинде чобандыр, 
ве бакъкъанындан месульдир. Хызметчи шорбаджысынынъ 
малы устюнде чобандыр, ве бунынъ идаресинден месульдир». 

Бухарий, Джум’а, 11. 

Ана-баба балаларыны Ислям фытраты узьре етиштир- 
меси ве эбедий аяткъа азырламасы керек. Хадисте бойле бу- 
юрыла: «Эр догъгъан бала Ислям фытраты узьре догъар. Даа 

сонъра ана-бабасы оны еудий, христиан я да атешперест 
янар». Эбу Хурейре юкъарыдаки хадисни ривает эткенден 
сонъ, бу аетни окъугъан: «Эй, Мухаммед! Сен юзюнъни ха- 
ниф оларакъ динге, Аллах инсанларны къайсы фытратта 
яраткъан исе, онъа чевир. Аллахнынъ яратувында ич бир 
денъишме ёкътыр. Иште, дос-догъру дин будыр; лякин 
инсанларнынъ чокъусы бильмейлер». Рум суреш, ЗО-джи ает. 

Ана-бабалар балаларыны гузель ахлякълы, тербиели 
етиштирмели. Пейгъамберимиз -салляллаху алейхи ве сел- 
лем- бойле буюра: «Баба эвлядына гузель ахлякътан даа 
буюк бахшыш бвралмаз». Тирмизий, Бирр, 33. 

6. Баланынь тахсилине эмиет бермек керек. 

Ислямиет хайырлы эвлят етиштирюв меселесине де 
эмиет бере. Аллах Тааля бойле буюра: «Эй, инантъанлан- 
лар! Озюнъизни ве къорантанъызны якъарлытъы инсан- 
лар ве ташлар олтъан атештен къорчаланъыз». Тахрим суреси, 
6-джи ает. Бу ает-и керименинъ энгенден сонъ, Хазрети Умер: 
«Я, Ресуляллах! Озюмизни, Аллах ве Ресулынынъ эмирлери- 
не бойсунып, джеэннем азабындан къорчаладжагъымызны 
билемиз. Анджакъ апайларымыз ве балаларымызны насыл 
къорчалай билемиз?», - деп сорады. Аллах Ресулы буюргъан: 
«Аллахнынъ эмирлерини оларгъа әмир этсенъиз, ясакъла- 
рындан оларны сакъындырсанъыз, бу олар ичюн джеэннем- 
ден къорчалав весилеси олур». 

Ана-баба балалары ичюн ахлякъ къаиделерини тат- 
бикъ эткен энъ биринджи нумюнедир. Аллах Тааля буюра 
ки: «Къоранта азаларынъа намаз къылмаларыны әмир эт. 
Озюнъ де намазгъа девам эт». Эр кес идареси алтындаки- 
лерден месульдир. Оларнынъ фазилетинден, дининден ве 
тербиесинден месульдир. Бу мевзу иле алякъалы пек чокъ 
диний әмир бар. 

Къуран-ы Керим балаларнынъ хайырлы эвляд олмасы- 
ны истеп, оларгъа къуллукъ шууры къазандырылмасы керек 

олгъаныны ифаде эте. Мукъаддес Китабымызда Лукъман 
-алейхи-с селям- огълуна насиат этип, бойле айта: «Яврум! 
Намаз къыл, яхшылыкъны әмир эт, яманлыкътан вазге- 
чирмеге тырыш, башынъа кельгенге сабыр эт. Догърусы, 
булар әмир этильген ишлердендир», «Инсанлардан юзь 
чевирме ве ер юзюнде гъурурланып юрьме. Чюнки Аллах 
озюни бегенген, макътанып тургъан кимселерни севмей». 
Локман суреси, 15-19~джи аетлер. 

Аллахнынъ Ресулы инсанларнынъ хайыр ве берекети 
учь шейде олгъаныны ифаде эткен: «Инсан ольгенде, амелъ 
дефтери къапатылыр. Учь шей себебинен амель дефтери 
ачыкъ калыр: девам эткен садакъа, ярарланылгъан илим ве 
ХийырЛЫ СйЛиХ Эвлят,». Тирмизий, Ахкям, 36. 

ЭВЛЕНЮВНИНЪ ФАЙДАЛАРЫ 

1. Мусульман несилининъ девамыны теминлей: 

Пейгъамберимиз -салляллаху алейхи ве селлем- бир 
чокъ хадисинде эвленювни тешвикъ этип, къыямет куню 
умметининъ чокълугъынен гъурурланаджагъыны бельгиле- 
ген. 

Ресулюллах -салляллаху алейхи ве селлем- бойле буюр- 
гъан: 

- «Ведуд (чокъ севген) ве велюд (чокъ догъургъан) къа- 
дынларнен эвленинъиз. Чюнки мен, дигер умметлерге къар- 
шылыкъ, сизинъ чокълугъынъызнен макътанаджам».эбу давуд, 

Никях, 3/2050; Несаий, Никях, 11. 

Аллах Тааля ает-и керимеде: «Ве олар: «Эй, Раббимиз, 
бизге козюмизни айдынлатаджакъ къадынлар ве несил- 
лер багъышла ве бизни такъва саиплерипе рехбер эйле!» 
дегенлердир» буюрмакъта. Фуркан суреси, 74-джи ает. Бу делиллер 
косьтере ки, эвленювнинъ энъ муим гъаелеринден бириси 
хайырлы несиллер етиштирмектир. 

2. Фухуш къапусыны къапата: 

Эвленюв вастасынен инсан фытратындаки шехвет арзу- 
сыны элял ёлнен ерине кетире. Бу меселе боюнджа Пейгъ- 
амберимиз -салляллаху алейхи ве селлем- бойле буюргъан: 
«Аллах кимгв салиха бир къадын насип этсе, диннинъ яры¬ 
сында онъа ярдым эткендир. Артыкъ дигер ярысы хусусында 
да Аллахтан КЪОрКЪСЫН ве сакъынсын». Хаким, МусдетрекП, 175. 

3. Джемиетнинь хузурыны теминлей: 

Эвленюв бир инсанны къорчалагъаны киби, джеми- 
етнинъ эписини де къорчалар. Чюнки фертлер иффетли 
олгъанда, джемиет де фазилетли алгъа келир. Бунъа иша- 
рет этип, Эфендимиз -салляллаху алейхи ве селлем- бойле 
буюргъан: «Дини ве ахлякъы сизни мемнюн эткен бириси 
къызынъызны талап этсе, оны эвлендиринъиз. Бойле япма- 
санъыз, ер юзюнде фитне ве буюк фесат пейда олур». Тирмизий, 

Никях, 3. 

Эвленювлер олмагъан я да къолайлаштырылмагъан 
джемиетлерде сапыкълыкълар чокълашыр, намуслар техлю- 
ке алтында къалыр. Пек чокъ аиле йыкъылыр я да хузурсыз- 
лыкълар яшар. 

4. Инсангьа аманлыкь ве хузур бере: 

Эркек ве къадын бир-бирине мухтаджлар ве, олардан 
бириси олмадан, аятыны там манасынен девам эттиремез- 
лер. Къуран-ы Керимде бу алгъа бойле дикъкъат чекиле: 

«Олар сиз ичюн орьтюлер, сиз де олар ичюн орьтюлер- 

СИНЪИЗ». Бакъара суреси, 187-джи ает. 

Ислямда эвленювнинъ гъаеси ве икмети эркек ве къа- 
дыннынъ хузур тапмасы, несильнинъ девамы ве гунахлар- 
дан къорчаланувдыр. Бу мевзуда Юдже Аллах бойле буюра: 

«Къавушувларынъыз ичюн сизге озь джынсынъыздан 
зевджелер яратып, аранъызда севги ве мерхамет пей¬ 
да этюви де, Онынъ бар олувынынъ делиллериндендир. 

Догърусы, бунда яхшы тюшюнген къавм ичюн ибретлер 

бяр». Рум суреси, 21-джи ает. 


5. Кедер ве севинчтрнинь пайлашылмасыны темин- 

лей: 

Инсанлар севинч ве кедерлерини пайлаша биледжекле- 
ри кимселерге мухтадждыр. Къадын ве эркекнинъ муаббет 
ве мейиллери де никях саесинде даа да зияделеше ве дегер 
къазана. Ресулуллах -салляллаху алейхи ве селлем-: «Бир- 
бирини севгенлер ичюн никях къадар севгини арттырыджы 
бир Шей КОрЮЛЬМеди», - буюргъан. Ибн-иМадже, Никях, 1. 

6. Акьай ве апай ичюн савап весилесидир: 

Ислямда никях акъды эм гражданлыкъ бир муамеле ве 
эм де ибадеттир. 

Эвленюв арамгъа ачылгъан ёлларны къапатмасы, шехвет 
арзуларынынъ элял ёлдан татмин этильмеси себебинен савап 
менбасыдыр. Буйдан гъайры, эр кишининъ апайынынъ 
нефакъасыны теминлемеси, къадыннынъ элял даиреси 
ичинде озь акъайынынъ истеклерини ерине кетирмеси ве 
балаларына бакъмасы киби хусусларда да эвленюв савап 
къазанмагъа весиледир. 

7. Эвленюв къадыннынъ дегерини арттыра: 

Эвленюв къадыннынъ дегерини арттыргъан ве 
акъларынынъ къазанувыны теминлеген хусуслардан 
биридир. Ислям дини эр даим къадынгъа дегер берип, онынъ 
озь акъларына къавушмасыны теминлеген ве теминлемекте. 
Ислям иле къадын керчек шахсиетине къавушкъан, эвининъ 
ханым эфендиси, балаларынынъ анасы олгъан, джемиетде 
сайгъы дуюлгъан алгъа кельген. 

Эвленювнинъ юкъарыда сайылгъанлардан гъайры 
бир чокъ даа файдасы бар. Буларнынъ бир къысымы да 
бойледир: къартлыкъта имае этильмек, бала севгисини 
дуймакъ, гъайр-ы мешру балаларнынъ догъмасына маниа 

олмакъ, акърабаларнынъ артмасы, умметнинъ чокълашып 
кучьленмеси, нефснинъ ярамай сыфатларыны ислях этмек 
в.с. 


ЭВЛЕНЮВДЕН ЭВЕЛЬ ДИКЪКЪАТ ЭТИЛЕДЖЕК 

ХУСУСЛАР 

Бир-бирине махрем олмагъан къыз ве эркекнинъ ялынъ- 
ыз къалмалары джаиз дегиль. Пейгъамберимиз -салляллаху 
алейхи ве селлем- бойле буюргъан: «Бир кимсе онынъ ичюн 
махрем олмагъан бир къадыннен ялынъыз къалмасын. Ёкъса, 
учюнджилери шейтан олур. Анджакъ янларында бир махрем- 
лерининъ олмасы бундан мустеснадыр». Бухарий, Никях, т, пг. 

Янларында учюнджи бир кишининъ олмасы я да эр 
кеске ачыкъ бир ерде олмасы шартынен эр экисининъ бир- 
бирининъ юзюне бакъмасы, эвленюв акъкъында лаф эт- 
меси ве бир-бирининъ фикирлерини алмасы мумкюндир. 
Сахабийлерден Мугъире б. Шубе -радыяллаху анх- бир 
къадыннен эвленмеге ислеген эди. Пейгъамбер -саллялла¬ 
ху алейхи ве селлем- онъа: «Бар ве оны корь. Чюнки корьмек 
бир-биринъизге алышманъыз ичюн даа яхшыдыр», - буюр- 

ГЪаН. ЭбуДавуд, Никях, 18. 

Эвленмек сёзю берильгенде, чокъ муим бир себеп ол- 
маса, берильген сёзден къайтмамалы. Аллах Тааля бойле 
буюра: «Берген сёзюнъизни ерине кетиринъиз. Чюнки бе¬ 
рильген сёз месуль олмакъны талап этер». Исра суреси, 34-джи 
ает. Башкъасынынъ нишанлысы олгъан къадынгъа эвленюв 
теклиф этмек джаиз дегиль. Хадисте бойле буюрылгъан: 
«Сизден биринъиз къардашынынъ сатышы устюне сатыш 
япмасын. Къардашынынъ нишаны устюне, изини олмаса, ни¬ 
шан да япмасын». Бухарий, Буйу’, 58. 

Эвленюв эвленмелери ясакъ олмагъан эркекнен къадын 
арасында япылгъан, ортакъ аят ве несильни девам эттир- 
мек ичюн бир багъ пейда эткен акъддыр (анълашмадыр). Бу 
меселенинъ пек эмиетли олгъаны себебинден эркек, озюне 

апай къыдыргъанда, нефиске уяракъ, арекет этмемели ве 
ашагъыдаки хусусларгъа дикъкъат этмели: 

а) Апай сайлангьанда, диндар ве гузепь ахлякълы ол- 
гъаны терджих этильмели. 

Хадисте бойле буюрылгъан: «Къадын дерт шейи ичюн 
никяхлана: малы, сою, гузеллиги ве дини. Свн диндар олгъа- 
ныны сайла, элинъ берекет тапсын». Бухарий, никях, 15. 

Аллах Эльчиси -салляллаху алейхи ве селлем- анджакъ 
гузеллик я да зенгинлик ичюн эвленювнинъ сакъынылад- 
жакъ тарафларыны бойле бельгилеген: «Къадынларнен 
ялынъыз гузелликлери ичюн эвленменъиз, ола билир ки, гу- 
зелликлери ахлякъий нокъта-и назарындан тюшмелерине 
себеп олур. Оларнен ялынъыз маллары ичюн де эвленменъиз, 
чюнки маллары къопайып, арамларгъа кирмелерине ёл ача 
билир. Оларны диндарлыкълары ичюн никяхланъыз. Шубесиз, 
диндар олгъан эски орьтюли бир джарие, дигерлеринден даа 
устюндир». ИбнМаЬже, Никях, 6. 


б) Сою ве несли гузель аилелер терджих этильмели. 

Бу себептен бабасы билинмеген, я да зинадан догъгъан, 
я да ярамай ёлгъа тюшкен къадынларнен эвленмек мекрух- 
тыр. Аллах Тааля бойле буюра: «Зина эткен эркек, зина 
эткен я да мушрик бир къадыннен эвленир. Зина эткен 
къадыннен де, анджакъ зина эткен я да мушрик эркек 
эвленир. Бу, муминлерге арам этильтен». Нур суреси, З-джи ает. 
Эвленювде къан уюшмазлыгъы, сакъат догъув в.б. пробле- 
маларнынъ чыкъмамасы ичюн апайны якъын сойлардан 
дегиль де, сой олмагъанлардан сайламагъа гъайрет этмели. 
Эмдже, дайы, ала я да тизе къызларынен эвленмек джаиз 
олса да, муаббетсизлик ве айрылышув вазиетинде акъраба- 
лыкъ багълары зарар корьмеси мумкюн. 

в) Әтрафына шеньлик берген, гузель, итааткяр, ба- 
кире ве несли догъургъан бир кьадыннен эвленмеге ты- 
рышмалы. 

Хадислерде бойле буюрыла: «Эвленмек ичюн бакире 
къызларны терджих этинъиз. Чюнки олар даа татлы тил- 
ли, татмин этиджи ве даа азгъа къанаат этиджидирлер», 
ибн Мадже, Сунен, 1 , 597; «Акъайыны севгвн догъургъан кьадыннен 
эвленинъиз. Чюнки мен къыямет кунюнде, дигер умметлерге 
къаршылыкъ, сизинъ чокълугъынъызнен макътанаджам». эбу 

Давуд, Никях, 3. 

Башкъа бир хадисте де бойле буюрыла: Пейгъамбер 
Эфендимизден «Къайсы къадын даа хайырлыдыр?», - деп со¬ 
ралды. Аллахнынъ Эльчиси бойле буюрды: «Акъайы апайына 
бакъкъкъанда, онъа шеньлик ве севинч берген, әмир эткенде, 
оньа итаат эткен, акьайы эвде олмагьанда, онынь намусы- 
НЫ кьорчалагьан СОЮ». Ахмед б. Ханбель II, 251, 432. 

ЭВЛЕНЮВ МАНИАЛАРЫ 

Къуран-ы Керимде эвленюв маниалары эписи бир ерде 
анъыла: «Аналарынъыз, къызларынъыз, къыз къардаш- 
ларынъыз, алаларынъыз, тизелеринъиз, къардашнынъ 
къызлары, къыз къардашынынъ къызлары, сизни эмиз- 
дирген аналарынъыз, сют къыз къардашларынъыз, къа- 
дынларынъызнынъ аналары, бирлешкен къадынларынъ- 
ыздан олып, эвлеринъизде олгъан огей къызларынъыз 
сизге арам ЭТИЛЪДИ». Ниса суреси, 23-джи ает. Бу аСТ-И КСримеДС 
учь къысым акърабалыкътан девамлы эвленюв маниасы 
пейда олгъаны бельгилене. 

Омюр бою девам эткен эвленюв маниалары булардыр: 

1- Къан акърабалыгъы: Бир кимсе анасы, къартанасы, 
къызлары, торунлары, къардашлары ве буларнынъ балала¬ 
ры, ала я да тизесинен эвленемез. Къартбабаларнынъ къыз 
къардашлары олгъан буюк ала ве буюк тизелер де ясакъ сай- 

ыла. Къадыннынъ да айны акърабаларнынъ эркек олгъан- 
лары иле эвленюви джаиз дегиль. Къадын бабасы, къартба- 
басы, огълу, торуны, эркек къардашы ве буларнынъ эркек 
балаларынен эвленемез. 

2- Сихрий акърабалыкъ: Эвленюв иле мейдангъа кельген 
сихрий акърабалыкъ олюмге къадар девам эте. Эркекнинъ 
сихрий акърабалары дёрт къысымда топланмакъ мумкюн. 
а. Огей къызлар (апайынынъ эвельки эвленювинден олгъан 
къызлары); б. Къайнаналар; в. Баба ве къартбабанынъ апай¬ 
лары; д. Огълу я да торунларынынъ апайлары. Къадында 
сихрий акърабалыкъ айны шекильдедир. 

3- Сют акърабалыгъы: Сют акърабалыгъынынъ мейдан¬ 
гъа кельмеси ичюн сютнинъ эмген баланынъ ашкъазанына 
тюшмеси, яни энъ аз бир тоюмлыкъ олмасы ве ильки эки 
яшы ичинде эмильмеси керек. «Сют акърабалыгъы анджакъ 
эки яш квчмедвн эмиздирильгвн сютнвн пейда олур.» Бухарий, 
Никях, 21. 

Сют эмген киши сютны эмиздиргеннинъ неслине арам¬ 
дыр. Аллах Ресулы -салляллаху алейхи ве селлем-: «Сою 
нокъта-назарындан арам олгъанлар сют влунен де арам 
олурлар», - буюргъан. Бухарий, Шехадат, 7; Муслим, Рада’, 1. Бир КИМ- 
се сют анасы я да сютюни эмген къадыннынъ акъайынен, 
сют къардашларынен, сютюни эмген къадындан сют эмген 
бутюн башкъа балалар ве оларнынъ омюр ёлдашларынен, 
сютюни эмген къадыннынъ ве акъайынынъ баба я да анасы- 
нен, сют анасынынъ къардашы олгъан тизе я да дайысынен, 
сют анасынынъ акаъйы тарафындан олгъан къардашлары - 
эмдже я да аласынен эвленемез. 

Белли бир вакъыткъа мани олгъан эвленюв маниалары 
булардыр: 

1- Диннинъ фаркьлы олмасы: 

Мусульман къадын я да эркек ич бир шекильде мушри- 
клернен эвленемез. 

Мусульман эркек эхли китаптан олгъан христиан я да 
еудий бир къадыннен эвлене биле. Къуран-ы Керимде бойле 
буюрыла: «Сизден эвель китап берильгенлерден иффет- 
ли къадынлар да, мехирлерини берювинъиз шартынен... 
сизге элялдыр». Маиде суреси, 5-джи ает. МуСуЛЬМан КЪадЫННЫНЪ 
ЭХЛИ китап олгъан бир эркекнен эвленюви арамдыр. 

Бир мусульман мушрик я да кяфир олгъанда, я да бир 
къадыннынъ акъайы мусульман олып, сонърадан христиан 
я да еудий олгъанда, Ислям укъукъына коре, никях бозула. 
Бу кишилер сонърадан кене мусульман олсалар, никяхлары 
текрар къыйылмакъ керек. 

2- Иддетнен алякьалы эвленюв маниасы: 

Эвлиликнинь олюм, айрылышув я да фесих себепле- 
ринден бириси иле битмесинен къадыннынъ янъыдан эв- 
ленмеси ичюн беклемеге меджбур олгъан муддетке «иддет» 
дейиле. Эвлилик акъайнынъ олюминен битсе, къадыннынъ 
беклейджек иддет муддети дёрт ай он кунь. Айрылгъан къа¬ 
дыннынъ иддети учь кере адет корип, темизленмеси къадар. 
Адет корьмегенлернинъ иддети учь ай. Акъайынынъ олюми 
я да айрылышув заманында къадын юклю олса, беклейджек 
иддетининъ вакъты бала догъувына къадар. 

3- Текрар къайтарып эвленюв маниасы: 

Учь кере риджъий я да баин талакънен айырылгъан 
къадыннынъ айырылгъан акъайынен текрар эвленип олма- 
сы ичюн, башкъа бир эркекнен керчек эвленюв янып, ондан 
айырылгъан олмасы керек. Аллах Тааля бойле буюра: «Кене 
эркек апайыны (учюнджи кере) айырса, ондан сонъра 
къадын ондан башкъа бир эркекнен никяхланып эвлен- 
мегендже, онъа элял олмаз. Бунен берабер, эгер бу янъы 
акъайы да оны айырса, олар Аллахнынъ сынъырларыны 
козетеджеклерини тюшюнселер, бир-бирине къайтувла- 
рына эр ЭКИСИ ичюн маниа ёкъ». Бухарий, Талакъ, 7. 


62 



ШБОЛЮК _ 

Учь талакънен айырылгъан къадыннынъ башкъа эр- 
кекнен эвленмесинден сонъ, акъайынынъ олюми я да ай- 
рылышувнен бу экинджи эвлиликнинъ сонъа иришмеси ве, 
бойледже, къадыннынъ эски акъайына элял алгъа келювине 
«хулле» деп айтыла. Анълашувнен хулле япкъанлар лянет- 
ленгенлер. Абдуллах бин Месуддан бойле ривает әтиле: «Ал- 
лах Ресулы анълашувлы хулле эвлилигинде хулле япкъангъа 

дя, ЯПЫЛеЪЯНеЪЯ дя лянеш ЭТПҮПи». Тирмизий, Никях 27; Несаий, Зинет 
25. Башкъа бир хадисте де бойле буюрыла: Пейгъамберимиз 
-салляллаху алейхи ве селлем- сорады: «Сизге киралыкъ 
теке акъкъында хабер берейимми?» - «Эбет, эй, Аллахнынъ 
эльчиси», - дедилер. О да бойле буюрды: «О, анълашувлы 
эвлиликнен къадынны элял къылмагъа истеген кимседир. 
Аллах Тааля элял къылмагъа тырышкъангъа ве эляллягъы 
ичюн тырышылгъангъа лянет эткен». 

4- Башкьасы биревнен эвлиликтен пейда олгъан ма¬ 
ния: 

Ает-и керимеде бойле буюрыла: «Эвли къадынлар сиз- 

ге арам ЭТИЛЬДИ». Ниса суреш, 24-джи ает. 


5- Кьадын ичюн бирден зияде, эркек ичюн дёрттен зи- 
яде эш иле эвленюв маниасы: 

Къадын ичюн эвли олмакъ, айны вакъыт башкъа бир 
эркекнен эвленювге маниа ола. Ислям дини базы шартлар 
къошып, эркекнинъ бирден зияде къадыннен эвлилигине 
рухсет бере. Анджакъ бир эркекнинъ айны вакъытта дёрт 
къадындан даа зиядесинен эвленюви ясакъ. Раббимиз бойле 
буюра: «Әгер (оларнен эвленгенинъиз такъдирде) етим- 
лернинъ акъларына риает эталмамакътан къоркъсанъ- 
ыз, бегенгенинъиз (я да сизге элял олгъан) къадынлардан 
экишер, учер, дёртер никяхланъыз. Акъсызлыкъ япувдан 
къоркъсанъыз, бир дане алынъыз; я да саип олгъан (джа- 
риелеринъиз)нен къанаатланынъыз. Бу, адалеттен айрыл- 
маманъыз ичюн ЭНЪ уйгъуныдыр». Ниса суреш, 3-джи ает. 

6- Эркекнинь эки къыз кьардашнен, я да апайнынъ 
тизеси яхут да аласынен эвленюв маниасы: 

Къуран-ы Керимде бойле буюрыла: «Эки къыз къар- 
дашны бирден алмакъ да (сизге арам этильди), анджакъ 
ДЖахИЛИе девринде кечкен КечМИШТИр». Ниса суреш, 23-джи 
ает. Пейгъамбсримиз дс бойле буюра: «Апайнен ала ве тизе¬ 
си бир никях алтында топланамаз». Бухарий, Никях, 27. 

БАГЪЛАЙЫДЖЫ ОЛМАГЪАН НИКЯХ АКЪДЛА- 

РЫ ВЕ ВЕЛИНИНЪ БУНЪА ТЕСИР ЭТЮВИ 

Базы никях акъдлары, япылса да, багълайыджы 
олмаз, велининъ тесири мында муимдир. Бу вазиетлер 
ашагъыдакилердир: 

а) Велиден (ана-бабадан) хаберсиз эвленювде: 

Пейгъамбсримиз бойле буюргъан: «Никях анджакъ ве- 

линен ОЛур». Бухарий, Никях, 36. 

Къызларнынъ велисинден рухсет алмадан эвленювлери 
уйгъун дегиль. Чюнки къызлар, дуйгъулы олгъанлары ичюн, 
эркеклер тарафындан алдатылып, сонърадан пешман ола 
билирлер. Хадислерде бу вазиет ачыкъча беян әтиле: «Бир де 
бир къадын, велисининъ изини алмадан, эвленсе, онынъ никя- 
хы батылдыр, батылдыр, батылдыр» эбу Давуд, Никях, 19; «Къа- 
дынны къадын эвлендиремез. Къадын озь озюни де эвлендире- 

МвЗ». Ибн Мадже, Никях, 15. 

Вели эвленюв меселесинде озюни эвленеджек бакире 
къыздан даа тесирли кормемелидир. Чюнки эвленюв гонъ- 
юль ишидир. Әгер къыз эвленмеге истеп, къорантасынынъ 
буюклеринен акъыл танышып бунъа къарар берсе, къыз- 
нынъ истеги биринджи плангъа алынаракъ, никях акъды 
къыйылмалыдыр. Пейгъамбсримиз -салляллаху алейхи ве 
селлем- бойле буюра: «Бекяр къадын озь акъкъында велисин¬ 
ден даа зияде акъ саибидир». эбуДавуд, Никях. 25. 

Эркекнинъ табиатыны ве беден бичимини таныгъан тул 
къадын исе, велиси олмаса да, эвлене биле: «Тул къадын месе- 
лесинде велининъ япып оладжакъ бир иши ёкътыр». эбуДавуд, 

Никях, 25; Ахмед б. Ханбепъ, I, 334. 

Бир къыз, велисининъ изини олмадан, эвленген олса, 
там ве ляйыкъ мехирнен никяхы къыйылмалыдыр. Аз ме- 
хирнен эвленген къызнынъ эвлилигини велиси лягъу этмеси 
мумкюн. 

б) Велининъ меджбур этип эвлендирмесинде: 

Хазрети Айше меджбур этилип эвлендирильген бир 
къызнен алякъалы Пейгъамберимизнинъ татбикъыны бой- 
ле анълата: «Әнсардан Хидамнынъ къызы Ханса -радыяллаху 
анха- Хазрети Айшегв келип: «Бабам къоранта шерефини 
арттырмакъ ичюн мени къардашынынъ огълунен эвлендир- 
ди. Мен исе, бу эвлиликни истемейим», - деди. Аишв де онъа: 
«Ресулюллах-салляллаху алейхи ве селлем- кельгенине къадар 
бекле», - деди. Хазрети Пейгъамбер кельгенде, Айше онъа 
вазиетни анълатты. О да къызнынъ бабасыны чагъырды 
ве къызгъа эвленип-эвленмеме меселесинде сайлав акъкъыны 
берди. Бундан сонъ, къадын бойле деди: «Эй, Аллахнынъ эль- 
чиси! Бабам эткен никяхны къабул эттим. Лякин бу ареке- 
тимнен къадынларгъа бабаларынынъ эвленювде бойле зорлав 
акъкъы олмагъаныны билъдирмек истедим». Ахмед б. Ханбель, VI, 
368. 

Пишкинлик яшына кельмеген баланынъ велиси оны 
уфакъ олгъанда никяхлагъан олса, эркек я да къыз баланынъ 
пишкинлик сайлавы акъкъы мевджуттыр. Булар пишкин¬ 
лик яшына кельгенде, даа эвель къыйылгъан эвлиликлерини 
къабул этмеселер, никяхлары бозулыр. 

в) Къыз ве эркек арасында кефает (теньлик) олмагъ- 
анда: 

Кефает - эвленеджек къадын ве эр кишининъ диний. 

икътисадий ве ичтимаий тарафлардан бир-бирине тенъ ве 
якъын олмалары демектир. 

Кефает алты ерде муимдир. Булар - мусульман олув, 
диндарлыкъ, урриет, несеп, мал ве зенааттыр. Аллахнынъ 
Эльчиси Хазрети Алиге бойле буюргъан: «Учь швйни кечик- 
тирме: Вакъты кельгенде намазны, азыр олгъанда дженазе- 
ни, тенъи тапылгъанда къызны». Тирмизий, Салят, 13. 

Эвленювде тенълик эркек тарафында бакъыла. Эркек- 
нинъ эвленеджек къадынгъа тенъ вазиетте олмасы, къа- 
дынны къорчаламакъ ичюн керек. Меселя, тенъ сайылмасы 
ичюн эркек мехир ве нефакъаны теминлейджек кучьте ол¬ 
масы я да къадыннынъ серветине тенъ барлыкъкъа саип ол¬ 
масы керек. Диндар олмагъан ве ахлякъ тарафындан зайыф 
олгъан гунахкяр эркек иффетли ве фазилетли бир къадын¬ 
гъа тенъ дегиль, ляйыкъ дегильдир. 

Бир де бир къадын онынъ тенъи олмагъан эркекнен эв- 
ленип, къадыннынъ велиси бунъа иджазет (разылыкъ, рух- 
сет) бермесе, никях кечерли дегиль. 

БАТЫЛ ВЕ ФАСИТ ЭВЛЕНЮВЛЕР 

Акъылы еринде ве пишкин мусульман эркекнен 
кене акъылы еринде ве пишкин мусульман къадыннынъ, 
араларында эвленюв маниалары олмадан, эки шаат огюнде 
япкъан ве илян эткен никях акъдлары макъбулдыр. Лякин 
ашагъыда анълатыладжакъ базы эвленювлерде эвленюв 
текмиль керчеклешмей. Бу арада пейда олгъан маниаларнынъ 
аль этильмеси керек. 

Догърулыкъ (сиххат) шартларында эксиклик олгъан 
эвлиликке «фасит эвленюв» дейлер. Фасит олгъан эвленюв 
чешитлери булардыр: 

1- Шаатсыз я да эксик шаатнен къыйылгъан никях, 

2- «Бир ай» я да «бир йыл» киби бир муддет бельгиленип 
япылгъан сынъырлы (мувакъкъат) никях акъды. 

3- Эвли бир къадыннен, эвли олгъаны билинмеден 
къыйылгъан никях. 

Фасит эвленювде оны бозгъан бу аллар огренильгенде, 
аман айырылмакъ керек. Базы вазиетлерде янъыдан никях 
къыйып, фасит эксикликни ёкъ этмек мумкюн. Меселя, 
шаатсыз никяхны янъыдан шаатлар огюнде къыймакъ 
мумкюн. Бойледже, эвлилик девам этер. 

Мында мута никяхы акъкъында да айтмакъ керек. Мута 
никяхы Ислямнынъ ильки йылларында рухсаты берильген, 
сонърадан да укюми лягъу этильген эвленюв чешитидир. Бу 
фасит никях чешити белли бир вакъыт ичюн, уджрет берип 
эвленмек демектир. Бир кимсе къадынгъа: «Шу къадар пара 
къаршылыгъында бу къадар вакъыт сенден файдаланайым», 
- деп, теклиф этсе, къадын да буны къабул этсе мута никяхы 
пейда олур. Ресулюллах -салляллаху алейхи ве селлем- мута 
никяхыны эбедий оларакъ ясакълагъан: «Эй, инсанлар! Мен 
сизге къадынларнен мута никяхыны япмакъ меселесинде 
рухсет берген эдим. Шубесиз, Аллах буны къыяметке къадар 
арам къылды. Кимнинъ янында мута никяхлы къадын 
бар исе, оны сербест быракъсын. Оларгъа берген ич бир 
шейинъизни алманъыз». 

Себре б. Мабедден -радыяллаху анх- ривает әтиле ки: 
«Аллах Ресулы Веда Хаджында мута никяхыны ясакълады». 

НИКЯХ ВЕ ТОЙ МЕРАСИМИ АКЪКЪЫНДА БИ- 

ЛИНМЕСИ КЕРЕК ШЕЙЛЕР 

Эки ишанчлы эркек шаат я да бир эркек эки къадын 
шаат булунмагъандже, никях акъды сахих олмаз. Аллах Та- 
аля бойле буюра: «Эркеклеринъизден эки шаат тутынъыз. 
Әгер эки эркек олмаса, разы оладжагъынъыз шаатлардан 
бир эркекнен эки къадын етер». Бакъара суреси, 282-джи ает. Энъ 
аз эки эркек я да бир эркек эки къадын шаат огюнде тараф- 
ларгъа разылыкънен эвленювни истеп-истемегенлери со¬ 
рала. Никях мерасими эснасында тарафларнынъ эвлиликни 

къабул эткенлерини кечкен заман шеклинде ачыкъламалары 
керек. Мерасимде мехир де бельгиленмели. 

Никяхларда къоранта буюклерининъ олмасы, хутбе 
окъулмасы, дуа япылмасы ве, шу арада, той ашы берильмеси 
эвлиликнинъ мустехапларындандыр. 

Никяхнынъ муим бир шарты да иляндыр. Бу илян даа 
чокъ той мерасими ве той ашынен керчеклеше. Джемааткъа 
илян этильмейип, анджакъ шаатлар огюнде гизлидже япыл- 
гъан никях акъдынен эвленюв керчеклешмез. Пейгъамбери- 
миз -салляллаху алейхи ве селлем- бойле буюргъан: «Никях- 
ны илян этинъиз ве оны мвсджитлерде къыйынъыз». Тирмизий, 
Никях, 6. Бу хадис никяхнынъ диний бир мерасим олгъаныны 
ве джемааткъа илян этильмеси керек олгъаныны косьтере. 

Тойларда эглендже ве шенълик де олмалы. Аллах Ресули 
-салляллаху алейхи ве селлем- бойле буюра: «Никяхны илян 
этинъиз. Оны мвсджитлерде къыйынъыз ве шу арада даре 
чалынъыз». Тирмизий, Никях, 6. Тойларда къадынлар ве эркеклер- 
нинъ, озь араларында олмакъ шартынен, эгленмелери Ис- 
лямнынъ рухуна уйгъундыр. Той меджлисинде иляхийлер, 
къасиделер, миллий, фон ве хафиф музыкаларыны динъле- 
мек мумкюндир. Анджакъ гунах олгъан я да гунахкъа ёл ач- 
къан эгленджелер джаиз дегиль. 

Тойларда софралар да Ислямгъа уйгъун оларакъ къу- 
рулмалы. Аллахнынъ Ресулы -салляллаху алейхи ве селлем- 
муминнинъ ички ичильген софрада отурмасы ясакъ ве арам 
олгъаныны ачыкъ ифаде эткен: «Аллахкъа ве ахирет куню- 
не иман эткен кимсе, ички ичильген софрагъа отурмасын». 
Шевкъаний, Нейлюль-Эвтар, II, 203. Эгер аЧЫКЪЧа арам ИШЛенген 
ТОЙ мерасимине бармакъ меджбуриети олса, я да арамлар 
оладжагъы эвельден белли дегиль исе, вазиет огренильген 
заманда той меджлисинден узакълашмалы ве той саиплери 
тенбиеленмели. 

Тойда берильген ашкъа «велиме» дейлер. Аллахнынъ 
Ресулы -салляллаху алейхи ве селлем- той ашыны бермеге 

тевсие эткен эди. Абдуррахман бин Авфнынъ (в. 32/652) эв- 
ленеджегини эшитип, онъа «Бир къой сойып олсанъ да, той 
ашыны бер», - буюргъан. Дариймий, Әтиме, 28, Никях, 22. ТоЙ ашла- 
ры азырлангъанда да риякярлыкъ ве косьтериштен сакъын- 
макъ керек. Чюнки хадисте бойле буюрула: «Велимени ильк 
куню бермек акътыр, экинджи куню бермек гузельдир, учюн- 
джи куню бермекте исе, шухрет ве косьтериш (къокъусы) 

бар». ЭбуДавуд, Эт’ыме, 3. 

Тойгъа якъынларнынъ эписи, зенгини де, фукъареси де 
давет этильмелидир. Давет этильген кимсенинъ, бармакъ 
чареси олса, велимеде иштирак этмеси ваджиптир: «Ким 
той ашына чагъырылып, бармаса, Аллахкъа ве Ресулына 
асийлик эткен сайылыр», Бухарий, Никях, 72. «Сизден биринъиз 
той ашына чагъырылгъанда, анда барсын». Бухарий, Никях, 71. 
Бир къач ерге давет этильген кимсе акърабасыны я да якъын 
къомшусыны даа ляйыкъ корьмелидир. Даветлерден бириси 
даа эвель япылгъан олса, онынъ сайланып алынмасында би- 
ринджилик акъкъы бар. 

МЕХИР 

Мехир никяхтан сонъ файдаланмасы макъсадынен эв- 
ленеджек къадынгъа берильген мал я да уджрет демектир. 
Мехир къадыннынъ апансыздан акъайыны гъайып этмеси я 
да айрылышув вакътында, даа бир кере эвленмесине къадар 
яшайышына ярдым этеджек бир мал ве менфааттыр. 

Сатувы я да къулланувы ясакъланмагъан эр шейни ме¬ 
хир оларакъ бермек мумкюн. Мехирнинъ энъ чокъ микъда¬ 
ры ичюн бир сынъыр бельгиленмеген. Аетте бойле буюрыла: 
«Олардан бирисине юклернен мехир берген олсаныз биле, 
ондай ич бир шейни КЪаЙтарыП алманЪЫЗ». Ниса суреси, 20- 

джи ает. 

Пейгъамберимиз -салляллаху алейхи ве селлем- де ме¬ 
хирнинъ бельгиленмесине чокъ эмиет берген. Хазрети Али 
Пейгъамберимизнинъ -салляллаху алейхи ве селлем- къызы 

Хазрети Фатименен эвленгенде, «хутамий зырхы» адынен 
белли олгъан дегерли зырхыны чешитини мехир оларакъ 
берген ЭДИ. НесаиН, Никях, 76. 

Аллахнынъ Ресулы -салляллаху алейхи ве селлем- эв- 
ленмеге истеген бир сахабийге мехир оларакъ бир шей бер- 
мек керек олгъаныны бильдирген ве бу кишининъ фукъаре 
олгъаныны корьгенде, «Двмирдвн бир юзюк олса биле, эвинъ- 
де къыдыр да квтир» буюргъан эди. Несаий, Никях, 62. О Сахабий 
буны да кетирип оламагъанда, оны бильген Къураны къар- 
шылыгъында бу къадыннен эвлендирген. 

Мехир чешитлери: 

1- ) Мусемма (микъдары бельгиленген) мехир: Никях 
акъды сырасында я да даа сонъра акъай ве апайнынъ 
къаршылыкълы разылыкънен бельгилегенлери мехир. 

2- ) Эмсаль (микъдары урфке къалдырылгъан) мехир: 
Урфке коре къадыннынъ чевресиндеки эмсали (яни 
мисаллери, онъа тенъ олгъан дигер къадынлар) дикъкъаткъа 
алынып, бельгиленген мехир. 

Къадын бу вазиетлерде эмсаль мехирге акъ къазана: 

а) Никях акъды сырасында мехир бельгиленмесе, 
къадын эмсаль мехирге акъ къазана. Эвленюв сырасында 
мехирнинъ билип я да бильмейип бельгиленмемеси никях 
акъдыны бозмай. Мехир бельгиленмейип, акъай вефат этсе, 
апайы эмсаль мехирини мирас малындан алыр. 

б) Мехир ачыкъ шекильде тайин этильмесе, я да алыш- 
вериши джаиз олмагъан мал мехир оларакъ бельгиленсе, 
къадынгъа эмсаль мехир берилир. Меселя, мехир «эв», 
«автомобиль», «айван» сёзлеринен бельгиленип, оларнынъ 
насыл олгъаны белли этильмесе, олар эмсаль мехирге коре 
берилир. 

в) Мехир микъдарында акъай ве апай арасында 
анълашмазлыкъ чыкъса, къадын эмсаль мехир алыр. 

г) Тарафлар мехирсиз эвленмеге къарарлаштырсалар, 
бойле шарт макъбул дегильдир. Бу алда къадын эмсаль 
мехирге акъ къазаныр. 

Къадынгъа бериледжек мехир микъдары: 

1) Там мехир: 

а) Зифафтан я да сахих хальветтен сонъра эвленгенлер 
айрылышсалар, къадын мехирнинъ тамамына акъ къаза¬ 
ныр. 

Зифаф - биринджи гедже демектир. Никяхлы акъай ве 
апайнынъ кимсе корьмеген я да къапалы олгъан бир ерде 
ялынъыз къалмаларына «сахих хальвет» дейиле. Эвлилер- 
нинъ бириси агъыр хаста олса, оларнынъ янында даа бир 
кимсе олса, в.с. вазиетлер сахих хальветке маниа къабул әти¬ 
ле. 

Аетте буюрыла ки: «Бир вакъытлары сиз бир- 
биринъизнен якъын мунасебетте олып, олар сизден догъ- 
ру теминат алгъанда, оны насыл къайтарып алырсыныз?» 

Ниса суреси, 21-джи ает. 

б) Эвленгенлернинъ эр бириси вефат этсе, къадын ме¬ 
хирнинъ тамамына акъ къазаныр. Вефат эткен къадын олса, 
онынъ мехири мирасчыларына берилир. 

2) Ярым мехир: 

Мехир микъдары бельгиленген эвленюв зифафтан эвель 
сонъуна иришкен олса, къадын мехирнинъ ярысыны алыр. 

Аетте бу мехирден бойле сёз әтиле: «Мехир тайин этип 
эвленген къадынларынъызны, мунасебетке кирмеден 
айырсанъыз, тайин эткен мехиринъизнинъ ярысы олар¬ 
нынъ акъкъыдыр. Анджакъ къадынларнынъ вазгечюви, 
я да никяхбагъы элинде олгъаннынъ (велининъ) вазгечю¬ 
ви истиснадыр, афу этювинъиз (мехирден вазгечменъиз) 
такъвагъа даа уйгъундыр. Аранъызда эйилик ве ихсан¬ 
ны унутманъыз. Шубесиз, Аллах япаяткъанларынъызны 

ЯКЪКЪЫНбН КОрС». Бакъара суреси, 237~джи ает. 

Әгер мехирнинъ тамамы даа эвельден берильген олса, 
къадын бунынъ ярысыны эр кишиге къайтармагъа мед- 
жбурдыр. 

3 ) Мехирнинъ керек олмамасы 

Никях акъды фасит я да батыл олып, зифафтан эвель 
айрылышув керчеклешмеген олса я да апайнен акъай махкеме 
тарафындан айырылмагъан олсалар, эркекнинъ мехир я да 
мута бермеси керекмей. Бундан да гъайры, зифафтан эвель 
къадыннынъ динден чыкъмасы киби къадындан кельген 
бир себепнен эвленюв сонъуна иришкен олса, къадыннынъ 
мехирге акъкъы ёкътыр. 


МУСТАКЪИЛЬ ОКЪУВ ичюн 

МУСУЛЬМАН ОЛ, ЭВЛЕНЕЙИМ 

Эвленюв аятыны гузелликнен девам эттирмек ичюн апай- 
акъай арасындаки багълар, къоранта багълары къуветли 
олмалы ве аиле гузель омюр аркъадашы сайлавынен сагълам 
темель устюнде къурулмалыдыр. 

Ислям тарихында бу нокъта-и назардан бизлерге 
нумюне олгъан бир мусульман ханым бар - Умму Сулейм 
бинт Мильхан. 

Умму Сулейм Мединедеки энсар къадынлары ичинде 
Ислямны ильк къабул эткенлерден бириси эди. О, Малик 
бин Надр иле эвленген, ондан Энес адлы бир огълу олгъан 
эди. 

Умму Сулейм Ислямны къабул эткенде, акъайы Малик 
буны къабул этмеди ве оны терк этип кетти. Бир къач йылдан 
сонъ, акъайы ольгени акъкъындахабер кельди. Умму Сулейм 

озю даа чокъ яш эди. Акъайыз, ярдымсыз къалгъанына 
эджир ве мукяфатыны Аллахтан беклеп, сабыр этти. 

Бу сырада Мединенинъ зенгин, кучьлю ве гузель 
яшларындан бириси Эбу Тальха онъа эвленюв теклифини 
этти. О, даа мусульман олмагъан эди. Медине къызларынынъ 
тиллеринден тюшмеген бу адам, Умму Сулейм бу теклифини 
аман къабул этеджегини тюшюне эди. Умму Сулейм исе, 
онъа бойле джевап берди: 

- Эй, Эбу Тальха! Сен мусульман дегильсинъ, путкъа 
табынасынъ. Сенинъ бу теклифини къабул эталмам. 
Бильмейсиньми, табынгъан путынъ топракьтан етишкен 
бир терек эди. О терекни де хабешистанлы фелян киши 
пычкъан эди. 

Эбу Тальха онъа чокъ буюк мехир береджегини, боллукъ 
ве раатлыкъ ичинде яшайджагъыны узун-узун анълатты. 
Умму Сулейм, оны динълеген сонь: 

- Аллахкьа емин этем ки, сенинъ киби бириси, 
эльбетте, керн чевирильмез. Лякин сен кяфирсинъ, мен исе, 
мусульманым. Сеннен эвленмек манъа элял дегиль. Әгер 
Ислямгъа кирсенъ, мусульман олувынь меним мехирим 
олсун. Сенден башкъа мал ве мульк истемейим, - джевабыны 
берди. 

Эбу Тальха экинджи кунь даа буюк мехир ве даа чокъ 
зенгинлик теклифинен кене Умму Сулеймнинъ янына кельди 
ве теклифини текрарлады. Умму Сулейм кене мусульман 
олмаса, эвленмейджегини ифаде этти ве: 

- Сиз табынгъанынъыз иляхларны, фелян кимселернинъ 
хызметчиси олгъан дюльгер япты. Атешке атсаньыз, бу 
иляхларынъыз янмазмы? - деди. 

Бу мантыкълы ве тюшюндириджи сёзлерден чокъ 
тесирленген Эбу Тальха озь озюне суаллер сорамагъа 
башлады: 

- Ич де Раб олгъан янармы? Керчектен де, иляхларны 

озь эллеримизнен япмаймызмы? 

Бундан сонъ онынъ тилинден келиме-и шеадет 
тёкюльмеге башлады ве о, мусульман олды. 

Иште, о вакъыт Умму Сулейм севинип, огълу Энестен 
аман шаатларны чагъырмасыны истеди. Шаатлар кельди, 
никяхлары къыйылды ве эвленгенлери илян этильди. 

Эбу Тальха бутюн серветини Умму Сулеймнинъ огюне 
сермек истеди, лякин о къабул этмеди, ве тарих боюнджа 
къадынларгъа нумюне ола биледжек федакярлыкъ косьте- 
рип: 

- Эй, Эбу Тальха! Мен сеннен Аллах ичюн эвлендим. Бу- 
нынъ тышында сенден мехир истемейим, - деди. 

Умму Сулейм гъает яхшы биле эди ки, Эбу Тальханынъ 
Ислямгъа кирмесинен о, ялынъыз озюне тенъ дегерли акъ- 
ай къазанмады, Аллах къатында да буюк эджир ве мукяфат 
къазанды. Пейгъамберимизнинъ -салляллаху алейхи ве 
селлем- шу хадис-и шерифлери бу мукяфатны ифаде этмек 
ичюн еткен эди: 

«Весиленънен Аллахнынъ бир кишини хидавткв ириш- 
тирмеси, сенинъ ичюн къырмызы девелерге саип олмакътан 
чокъ даа хайырлыдыр» Бухари, Муслим. 

НЕФАКЪА (АИЛЕ АЗАЛАРЫНЫНЪ ЯШАЙЫШЫ- 

НЫ ТЕМИНЛЕВ) 

Нефакъа инсаннынъ озюнинъ ве бакъмакънен месуль 
олгъанларынынъ кечинюв масрафларыны къаршыламасы 
демектир. Къадын эвленгенден сонъ, онынъ ашайджакъ, 
ичеджек, урба ве эв масрафлары акъайына аиттир. Акъай 
апайынынъ ашайджакъ ве кийим масрафларыны къаршы- 
ламакъ меджбурдыр: «Оларнынъ (аналарнынъ) урфке уй- 
гъун оларакъ бесленюви ве кийими бабагъа аиттир». Бакъ- 
ара суреси, 233-джи ает. Бу вазиетнинъ икмети Къуран-ы Керимде 
бойле ачыкълана: «Эркеклер къадын лар дан даа кучьлю 

ве къуветлидир. Аллах олардан базыларыны башкъала- 
рындан усьтюн къылгъан. Бир де, эркеклер малларындан 
(аиле азаларына) масраф этелер». Ниса суреси, 34-джи ает. 

Нефакъанынъ микъдары меселесинде эркекнинъ вази- 
ети әсас алына. 

Къуран-ы Керимде бойле буюрыла: «Имкяны кениш 
олгъан кимсе, нефакъаны имкянларына коре берсин; 
рызкъы тарлашкъан кимсе де, Аллах онъа бергени къа- 
дардан нефакъа одесин. Аллах ич бир кимсени берген им- 
кянындан зиядесинен месулиетли тутмаз. Аллах зорлукъ- 
тан СОНЪ къолайлыкъ яратмакътадыр». Тапакъ суреси, 7-джи ает. 

Базы вазиетлер къадыннынъ нефакъа акъкъыны тюшю- 
ре. Булар ашагъыдакилердир: 

1. Къадын акъайынынъ даветине къулакъ асмайып, 
онынъ эвине кельмесе, я да бойсунмайып, эвден чыкъып 
кетсе, эркектен нефакъа месулиети тюшер. 

2. Кечмишке аит нефакъа месулиети тюше. 

3. Акъай нефакъасыны бермеден ольсе, къадын буны 
онынъ малындан аламаз. 

4. Къадын ирдитад этсе (динден дёнсе), акъайынынъ не¬ 
факъа месулиети тюше. 

5. Къадыннынъ зина киби гунахлары себебинен пейда 
олгъан айрылыкъ нефакъа акъкъыны тюшюре. 

Эр кишининъ фукъарелик себебинден апайынынъ ке- 
чинювини теминлеп оламамасы айрылышув себеби сайыл- 
май. Делиль шу аеттир: «Этер олар фукъаре иселер, Аллах 
ОЗЬ лютфу иле оларны зентинлештирир». Нур суреси, 32-джи ает. 

Балаларнынъ нефакъалары да бабаларына аит. Нефакъ¬ 
анынъ ичине балаларнынъ аш, кийим ве эв ихтияджлары 
кире. Баба огълан баласыны пишкинлик яшына къадар 
бакъмакънен месуль. Лякин бала пишкинлик яшына келип, 
сакъат, хаста олса, я да, окъугъаны ичюн, къазанып оламаса, 
бабанынъ нефакъа месулиети кене девам этер. Къыз бала- 

ларда пишкинлик ве яшкъа бакъылмай. Эвленювине къадар 
къыз балаларынынъ кечинюви бабалары боюнындадыр. 

Талакъ суресининъ 6-нджы аетинде бойле буюрыла: 
«Әгер сиз ичюн (балаларынъызны) олар (аналары) эмиз- 
дирселер, оларгъа уджретлерини там оларакъ беринъиз». 
Бу ерде айырылгъан къадын, иддетини тамамлагъандан 
сонъ, баласыны эмиздирсе, уджретке акъ къазанаджагъы 
укмю ер ала. Бу да баланынъ нефакъасы баба устюнде олгъа- 
ныны косьтере. 

Ана-баба фукъаре олса, я да къартайып чалышамасалар, 
оларны бакъмакъ месулиети балалар устюндедир. Ает-и ке- 
римеде бойле буюрыла: «Раббинъ садедже Онъа къуллукъ 
этювинъизни, ана-бабанъызгъа да эйи давранувынъыз- 
НЫ кесен-кес шекильде әмир ЭТТИ». Исра суреси, 23-джи ает. 

Джабир бин Абдуллахдан бойле ривает әтиле: Хазрети 
Пейгъамберге -салляллаху алейхи ве селлем- бабасынен бе- 
рабер бир адам келип, бойле деген: «Эй, Аллахнынъ элъчиси! 
Меним озь малым бар, бундан гъайры да, мал-мулькю олгъан 
бабам бар. Бабам меним малымны алмакъ истей». Ресул-и 
Экрем -салляллаху алейхи ве селлем- буюргъан: «Сен ве ма- 
ЛЫНЪ бабанъа аитпшир». Сунени Ибн Мадже; эс-Серахсий, эль-Мебсут, V, 
222-229. 

КЪАДЫННЫНЪ АКЪАЙЫНА ИТААТ ЭТЮВИ ВЕ 

БУНЫНЪ СЫНЪЫРЫ 

Аллахнынъ Ресулине къайсы къадыннынъ даа хайырлы 
олгъаны соралгъанда, о, бу джевапны берген: «Къадынлар- 
нынъ энъ хайырлысы, акъайы онъа бакъкъанда, онъа шенъ- 
лик ве севинч берген, әмир этсе, итаат эткен, малында ве 
хусусий яшайышында акъайынынъ севмеген шейлерни яп- 
магъан къадындыр». эбуДавуд, зекат, 32. Дигер хадислерде бойле 
буюрылгъан: «Акъайы къадынындан разы олып, вефат этсе, 
0 къадын дженнетке кирер» ибн мадже, никях, 4, «Әгер бир ким- 
сенинъ башкъа бир кимсеге седжде этмесини истейджек олса 

эдим, къадыннынъ акъайына седжде этмесини әмир этер 

эдиМ». ЭбуДавуд, Никях, 40. 

Акъайнынъ яхшы муамелесине бакъмадан, къадын 
сёз динълемейип, акъайына ачыкъ шекильде къаршы кель- 
се, акъайынынъ оны джезаландырмакъ акъкъы бар. Юдже 
Аллах бу акънынъ къулланув шекилини бойле бельгилей: 

«Бойсунмайджакъларындан шубеленгенинъиз къадынла- 
рынъызгъа огют беринъиз, оларны ятакъларда ялынъыз 
къалдырынъыз ве (буларнен ёлгъа кельмеселер) дёгюнъ- 
из. Әгер сизге итаат этселер, артыкъ оларгъа къаршы баш- 
къа бир ёл къыдырманъыз; чюнки Аллах юджедир, буюк- 

тир». Ниса суреси, 34-джи ает. 

Къадын акъайынынъ шереф ве намусыны къорчалама- 
лы. Веда хутбесинде Пейгъамберимиз -салляллаху алейхи 
ве селлем- бойле буюргъан: «Сизинъ оларнынъ устюндвки 
акъкъыныз - ятакъларынъызны сиз истемеген ич бир кимсе- 
ге таптатмамалары ве эвинъизге кирсетмемелеридир. Әгер 
буны япсалар, оларны дёге билесинъиз» Муслим, хадж, 47., «Къа- 
дынларынъызнынъ яхшы олмасы ичюн гъайрет косьтеринъ- 
из. Чюнки олар сизинъ янынъызда ярдымджыларынъыздыр. 
Сиз къадынларынъызда, ачыкъ-ашкяр бир гунах ишлемеген- 
лерине къадар, бундан башкъа бир акъкъа саип дегильсинъиз. 
Әгер ачыкътан исьян этселер, оларны ятакъларында ялынъ¬ 
ыз къалдырынъыз, ве оларны енгильден дёгюнъиз. Әгер сизге 
итаат этселер, оларгъа къаршы бир ёл къыдырманъыз». Бу- 

харий, Энбия, 1. 

Акъай апайыны кейфине коре дёгемез, онъа эзиет этал- 
маз. Итааткяр ве салиха къадынлар япкъан бир хаталарын- 
дан себеп джезаландырыламаз. 

Ислямда, принцип оларакъ, инсаннынъ дёгюльмеси 
ясакътыр: «Аллахнынъ къулларыны дёгменъиз». эбу Давуд, Ни- 
кях, 42. Аллахнынъ Ресулы -салляллаху алейхи ве селлем- да 
бойле буюргъан: «Къадынларны дёгменъиз». эбу Давуд, Никях, 41. 
Хазрети Аише (в. 58/677) Пейгъамберимизнинъ апайлары- 

на давранувынен алякъалы буларны сёйлеген: «Ресулюллах 
-салляллаху алейхи ве селлем- озь аилесинден ич бир къадын- 
ны дёгмеди, ич бир хызметчисини де дёгмеди. О, анджакъ 
Аллахнынъ Юдже затына ве Онынъ ясакъларына акъарет 
этильгенде, элини котерип, ургъан эди». Муслим, Фадаиль, 79. 

Къадын, бунъа муим бир себеп ёкъ исе, акъайынынъ 
джынсий истеклерини ерине кетирмеге ред этемез: «Эр киши 
апайыны ятагъына чагъыргъанда, о, кельмвктен къачынса, 
ве бу себептен акъайы онъа ачувлы оларакъ сабагъа чыкъса, 
мелеклер сабагъа къадар бу къадынгъа лянет этерлер». Буха- 

рий, Бед’ю’п-Халк, 7. 

Къадын нафиле ораза тутмакъ ичюн акъайындан рухсет 
алмалы. Чюнки акъайнынъ акълары нафиле оразадан огде 
келе. Аллахнынъ Эльчиси -салляллаху алейхи ве селлем- 
бойле буюргъан: «Акъайынынъ янында олгъан къадын ичюн, 
ондан рухсет алмадан, нафиле ораза тутмакъ ве эвине из- 
инсиз бир ятнынъ кирмесине изин бермек элял дегильдир». 

Бухарий Никях, 86. 

Къадын рухсет алмадан эвден чыкъмамалы. Абдуллах 
ибн Умердан -радыяллаху анх- ривает этильген бир хадисте 
бойле буюрылгъан: «Бир къадын Аллахнынъ Эльчисине ке- 
лип, - «Эй, Аллахнынъ Ресулы! Акъайнынъ апайы устюндеки 
акъкъы недир?» - деп сорагъан. О да, - «Къадыннынъ акъай¬ 
ынынъ эвинден изинсиз чыкъмамасыдыр», - деген. - «Чыкъса, 
не олур?» - суалине Аллах Ресулы, - «Аллах, рахмет ве гъадап 
мелеклери бу къадынгъа тёвбе эткенине я да эвине къайт- 
къанына къадар лянет этер», - деген. - «Апайына зулум 
эткен акъай олса да, вазиет айнымы?» - суалине Хазрети 
Пейгъамбер, - «Залым олса биле», -джевабыны берген. эбу, да- 

вуд, Никях, 40. 

Къадыннынъ, акъайындан изин алмадан, эвден чыкъа 
биледжеги базы вазиетлер бар: 

• Къадын, янында махрем бир эркек акърабасы олса, 
фарз олгъан хадж ибадетини ерине кетирмек ичюн Меккеге 

кете биле. 

• Акъайы диний меселелерни огренюв ве фетва алув- 
да апайына ярдымджы олмаса, къадын, изинсиз оларакъ, 
ара-сыра илим меджлислерине, сухбетлерге къошула биле, 
ляйыкъ кишилерден фетва да сорай биле. 

• Акъай апайынынъ афтада бир кере айны къасаба- 
даки ана-бабасыны, йылда бир кере де къардашы, дайысы, 
эмджеси, ала ве тизеси киби махрем акърабаларыны зиярет 
этмесине маниа оламаз. Лякин къадын акъайындан изинсиз 
геджени тышарыда кечиремез. Анджакъ къадыннынъ ана- 
бабасы агъыр хасталыкъкъа огърагъан олса, оларны бакъ- 
аджакъ кимселер де олмаса, къадын, акъайы изин бермесе 
биле, бабасынынъ эвинде къалып, оларгъа хызмет эте биле. 
Анджакъ бу вазиетте акъайнынъ нефакъа месулиети тюшер. 
Эм де акъай апайынынъ эвельки эвлилигинден олгъан бала- 
ларыны зиярет этмеге ясакълап оламаз. 

МУСТАКЪИЛЬ ОКЪУВ ичюн 

АИЛЕДЕ ГУЗЕЛЬ КЕЧИНЮВ 

«Акъайынен гузель кечинип ольген къадын 
дженнетликтир». 

Асхаб-ы кирамдан Әсма бинт Йезид адында бир ханым 
бар эди. О, гузель ве низамлы лаф эте эди. Бир кунь ханым 
сахабийлер Әсманы араларындан темсильджи сайлап, 
Пейгъамбер Эфендимизге ёлладылар. Меракълангъанлары 
бир меселени барып огренмесини истедилер. Әсма 
Пейгъамбер Эфендимизнинъ янына келип сёйледи: 

- «Анам, бабам санъа феда олсун, эй, Аллахнынъ 
Эльчиси! Мен къадынларнынъ озь араларындан сайлап, 
темсильджи оларакъ ёллагъанлары эльчийим. Аллах Тааля 
сени бутюн эркек ве къадынларгъа Пейгъамбер оларакъ 
ёллады. Биз санъа ве Раббинъе иман эттик. Лякин биз. 

къадынлар олып, сизинъ эвлеринъизде къапалып къаламыз. 
Сизинъ джынсий арзуларынъызны татмин этемиз. 
Балаларынъызны юрегимизнинъ тюбюнде ташыймыз. 
Сиз, эркеклер исе, джума намазыны къылмакъ, джами ве 
джемаатларгъа бармакъ, хасталарны зиярет этмек, дженазеде 
булунмакъ, чокъ керелер хадж япмакъ, булардан даа 
фазилетлиси оларакъ да, Аллах ёлунда дженклешип, джихад 
этмек киби устюнликлернен бизни кечкен вазиеттесинъиз. 
Шу да бир керчек ки, эр кишилер хадж я да умре этмек, 
кяфирлернен дженклешмек ичюн эвлеринден чыкъкъанда, 
сизинъ малларынъызны биз къорчалаймыз, йип ишлеп, 
урбаларынъызны тикемиз ве балаларынъызны бакъамыз. 
Бойле экен, биз, къадынлар, о хайырлы ишлернинъ 
савабында сизлерге ортакъ оламаймызмы?» 

Әсма чокъ гузель лаф эткен эди. Пейгъамбер Эфендимиз 
оны дикъкъатнен сонъуна къадар динълегенден сонъ, 
янында олгъан сахабийлере айланып: 

- «Сиз къадындан дин боюнджа сорагъан суальде 
бундан даа гузель лаф эткенини эшиттинъизми?», - деп 
сорады. Сонъра да Эсмагъа айланып, сёйледи: 

- «Эй, Әсма! Айткъанымы эйидже анъла ве сени 
ёллагъан ханымларгъа анълат ки, къадыннынъ акъайынен 
гузель кечинип, онынъ хошнутлыгъыны къазанувы, савап 
нокъта-и назарындан айткъан о дегерли ибадетлернинъ 
эписине тенъ олур». 

Бу джевапны алгъан Әсма дуа этип, о меджлистен 
айырылды. 

ЭВЛИЛИКНИНЪ СОНЪА ИРИШЮВИ 

(АЙРЫЛЫШУВ) 

Ислямда аиле оджагъы ичюн девамлылыкъ әсастыр. 
Къоранта ичинде чыкъа биледжек анълашмазлыкълар- 
нынъ, эвеля, барышув ёлунен аль этильмеси, даа сонъра 

омюр аркъадашларынынъ махкеме вастасынен барышты- 
рылмасы керек: «Әгер къадын ве акъайнынъ аралары бо- 
зулувындан къоркъсанъыз, эркекнинъ аилесинден бир 
акем ве къадыннынъ аилесинден бир акем ёлланъыз. Бу¬ 
лар оларны барыштырмакъ истеселер, Аллах араларыны 

ТЮЗелЬТИр». Нисасуреси, 35-джиает. МсССЛе боЙЛСДЖС аЛЬ ЭТИЛЬ- 

месе, эвлилик девам эткенде, буюк сыкъынтылар пейда ола 
исе, Ислям, буны хош къаршыламаса да, айрылышувгъа рух- 
сет бере. Динимиз джемиетте олып кечкен акъикъатларны 
къабул эткен ве оларны аль этмеге кетирильген дин олгъаны 
ичюн, кечинип оламайджакълары белли олгъан, бир-бирине 
кин ве нефрет толу олгъан акъай ве апайларнынъ айырылу- 
выны мешру сайгъан. 

Хадислерде айрылышувнынъ гузель бир арекет ол- 
магъаны бельгилене. Абдуллах бин Умер Ресулюллахнинъ 
-салляллаху алейхи ве селлем- бойле буюргъаныны ривает 
эткен: «Юдже Аллах ичюн элялларнынъ энъ севильмегени ай- 
рЫЛЫШувдыр». ЭбуДавуд, Талакъ, 3. 

Айрылышув эснасында акъай ве апайлар рызкъ месе- 
леси боюнджа къасеветленмемели. Аетте бойле буюрыла: 

«Әгер айрылсалар, Аллах бол ниметлеринден эр бириси- 
ни зенгилештирир (дигерине мухтадж олмакътан къур- 
тарыр); Аллахнынъ лютфу кениш, икмети буюктир». Ниса’ 

суреси, 130-джи ает. 

Ислямда мешру (шериаткъа уйгъун) айрылышув 
себеплери: 

1) Арсызлыкъ ве диннинъ зарар корьмеси: Акъай я да 
апайнынъ арсыз-намуссыз олмасы, намаз, ораза киби кесен- 
кес фарзларны эда этмеге маниа олмасы я да ички, къумар 
киби арамларны ишлемеси вазиетинде айрылышув талап 
әтиле биле. 

2) Шиддетли кечимсизлик ве ярамай муамеле: Акъай ве 
апайнынъ бир-бирининъ иззет, шереф ве намусына къаршы 
къабаатлавлар этмелери, Юдже Аллахнынъ арам эткен аре- 

кетни ишлемеге меджбур этюви я да, муим бир себеп олма- 
дан, дикъкъатыны айырмамасы алында оларнынъ айырыл- 
малары мумкюн. 

3) Акъайгъа итаатсызлыкъ: Къадыннынъ итаатсыз ол- 
масы, акъайынынъ джынсий арзуларына джевап бермемеси, 
онъа къаршы кельмеси, нефакъа теминлегени алда акъай- 
ындан мемнюн олмамасы, эвини ве балаларымы ихмал этме- 
си вазиетинде акъайнынъ айырылмасы мумкюн. 

4) Акъайда джынсий озюрнинъ мевджут олмасы: Къа- 
дын акъайынынъ джынсий кучьсизлиги, джынсий органы- 
нынъ олмамасы киби вазиетлерде эвлиликке сонъ бермек 
макъсадынен акемге мураджаат эте биле. 

5) Акъайнынъ нефакъаны теминлемемеси: Къадын¬ 
нынъ аш, сув, урба ве эв масрафлары акъайынынъ устюн- 
дедир. Акъай, барлыкълы я да къазанч имкянлары олгъаны 
алда, апайына дикъкъат айырмаса, ве оны ачлыкъ ве ёкъсул- 
лыкъ ичинде къалдырса, бойле вазиетте къадыннынъ башта 
акъайындан нефакъа алмагъа тырышмакъ, бу мумкюн олма- 
са, айрылышув ичюн чаре къыдырмакъ акъкъы олур. 

Акъай фукъаре исе, апайы сабырлы олмалыдыр. Аетте 
бойле буюрыла: «Имкяны кениш олгъан, нефакъаны им- 
кянларына коре берсин; рызкъы тарлашкъан да, Аллах- 
нынъ онъа бергени къадарындан нефакъа одесин. Аллах 
ич кимсени берген имкянындан зиядесинен месулиетли 
тутмаз. Аллах зорлукътан сонъ, мытлакъа къолайлыкъ 
яратаджакъ». Талакъ суреси, 7-джи ает. Анджакъ акъай ИЧ де не- 
факъа теминлеп оламаса, апайы ондан айырыла биле. 

6) Акъайнынъ эвини терк этюви: Акъайнынъ эвини 
терк этюви ве бу себептен апайынынъ зорлукъ чекмеси 
алында эвлиликке сонъ бермек мумкюндир. Хазрети Умер 
халифелиги сырасында апайларындан айры къалгъан 
эркеклернинъ я нефакъа бермелерини, я да оларнен 
айрылмаларыны әмир эткен эди. 

АЙРЫЛЫШУВ ЧЕШИТЛЕРИ 

Ислямда эвленюв акъайнынъ айрылувынен я да 
акемнинъ айырувынен сонъуна иришмеси мумкюн. Ает ве 
хадислерде коре, эвлиликни сонъуна ириштирювде сонъ сёз 
акъайгъа бериле. 

Къадыннынъ эркектен даа дуйгъулы олмасы, мехирни 
берип, нефакъаны теминлеген акъайнынъ вакъиаларны 
даа догъру дегерлендире бильмеси, бу себептен айрылышув 
мееселесинде даа шуурлы адым атмакъ меджбуриети, 
къадыннынъ акъайына бойсунмакъ кереклиги в.б. 
себеплерден долайы айырмакъ акъкъы акъайгъа берильген. 
Анджакъ, бу акънынъ янълыш ёлларда къулланмамасы 
ичюн де базы тедбирлер алынгъан. 

Эм никях сырасында, эм де даа сонъра акъайнынъ 
апайына айрылышув акъкъыны бермеси мумкюн ве 
джаиздир. Бунъа «Тефвиз-и талакъ» дейлер. Къадынгъа 
айырылмакъ акъкъы берильгенде, «истесенъ, он кунь 
ичинде айырыла билесинъ» киби сынъырлы муддет 
къоюлмасы мумкюн олгъаны киби, «не заман истесенъ, 
айырыла билесинъ» киби сёзлернен, муддетсиз оларакъ да, 
айырылмакъ акъкъы бериле биле. Бу такъдирде къадын 
истеген заманда акъайындан айрылув акъкъыны къуллана 
билир. Лякин никях сырасында айрылув акъкъы боюнджа 
эвлениледжек эркекнен анълашма япмакъ, акъай ве апай 
оладжакъларнынъ бир-бирине ишанчсызлыгъы манасына 
келе биледжеги ичюн уйгъун корюльмеген. Тефвиз-и талакъ 
берген акъайнынъ учь кере айырув акъкъы исе, девам этер. 

1. Никяхсыз кери къайтмагъа изин берген ве никяхсыз 
кери къайтмагъа изин бермеген айрылышувлар. 

Айрылышув кесен-кес айрылыкъкъа себеп олып-ол- 
мамакъ нокъта-и назарындан риджий (иддет муддетинде 
къайтмакъны мумкюн эткен) ве баин (кери къайтмагъа ма- 
ниа олгъан) талакъ деген эки чешитке айырыла. 


83 



_ФЫКЪЫХ УСУЛЫ 

А) РИДЖИЙ ТАЛАКЪ: Айырылгъан апайнынъ иддет 
муддетининъ сонъуна къадар, янъы никях къыймагъа ке- 
рек олмадан, акъайгъа тек тарафлы ираденен апайыны кери 
къайтармакъ акъкъыны берген айрылышувгъа «риджий ай- 
рылышув» дейиле. 

Эвли эр кишининъ айырув акъкъы эки кередир, учюн- 
джи айырувда акъай иле апай артыкъ тамамен айырылгъан 
олурлар: «Айырмакъ эки кередир. Буйдан сонърасы - я 
эйиликнен тутмакъ, я да азат этмектир». Бакъара суреш, 229-джи 

ает. 

Риджий айрылув нетиджесинде шу укюмлер пейда ола: 

а) Эвленюв багъы иддетнинъ сонъуна къадар девам эте. 
Риджий талакънен айырылгъан къадыннынъ айны эвде 
акъайынен берабер къалмасы джаиздир. Эвленгенлернинъ 
тесеттюр хусусында сакъынмасы керекмей. Атта, бу муддет 
ичинде эвлиликнинъ девам этмесини теминлев ичюн къа¬ 
дыннынъ сюсленюви гузель къабул әтиле. 

б) Айырылгъан къадын разы олсун, я да олмасынъ, пеш- 
манлыкъ дуйгъан акъайнынъ иддет муддети ичинде, янъы 
никях къыйылмасына керек олмадан, апайына къайтмакъ 
акъкъы бар. Риджий айрылувда акъай учь куру муддети де¬ 
вам эткен иддетнинъ сонъуна къадар апайына къайтмаса, 
айрылув баин (кесен-кес айрылыкъ) олур. 

в) Риджий айрылувдан сонъ, къадын иддет беклегенде, 
акъай я да апайдан бириси вефат этсе, дигери онъа мирасчы 
олур. 

г) Айрылув сайысы эксильген олур. Әгер акъай апай¬ 
ыны эки риджий талакънен айыргъан олса, онынъ бир тек 
айырув акъкъы къалыр. 

Ислям дини аиле оджакъларынынъ йыкъылувыны ве 
дагъылувыны дегиль, девамлылыгъыны әсас алгъаны ичюн, 
буны теминлейджек эр тюрлю тедбирни де алгъан. Риджий 
айрылувда не малий, не де медений акъларда бир де бир 
сынъырлама ёкътыр. Риджий айрылувдан сонъ пешман- 

лыкъ дуйгъан эшлер, иддет ичинде барышсалар, ич бир шей 
олмагъан киби, эскиси киби, къоранта аятларыны девам эт- 
тире билелер. 

Б) БАИН ТАЛАКЪ: Айрылув сырасында эвлиликни со- 
нъуна ириштирген ве, янъы никях къыйылмагъандже, де¬ 
вам этмесине имкян бермеген айрылувгъа «баин айрылув» 
дейиле. Баин айрылувдан сонъ къадын акъайнынъ янына 
тесеттюрсиз чыкъалмаз, иддет муддети ичинде акъайнынъ 
къадынгъа токъунувы джаиз дегиль, чюнки араларындаки 
эвленюв багъы кесильген ола. 

Баин айрылувынынъ укюмлери булардыр: 

а) Бу айрылувнен никях бозула. Къадын акъайнынъ 
янына тесеттюрсиз чыкъалмаз. 

б) Къадын иддетнинъ сонъуна къадар акъайынынъ 
эвинде къала биле ве нефакъадан файдалана биле. 

в) Муэджель (сонърагъа къалдырылгъан) мехир эвель- 
джеден берильген мехир олур ве аман оденмеси керек. 

г) Эшлер арасындаки мирас акълары ёкъ ола. 

Акъайнынъ айырув акъкъыны битирген, хулле олмадан, 

текрар эвленюв имкяны олмагъан айрылувгъа бейнунет-и 
кубра (буюк айырылув) дейлер. Буюк айырылув вазиети даа 
эвель эки кере айырылгъан къадынны учюнджи кере айыр- 
макънен мейдангъа келе. Эвельки айрылувларнынъ риджий 
я да баин олувы фаркъ этмез. 

Айрылувда ниет муимдир. Ахмед бин Ханбельнинъ Ибн 
Аббастан -радыяллаху анх- ривает эткенине коре, Рукяне 
бин Абди Йезид апайыны бир меджлисте учь кере айыр- 
гъан, сонъра да бундан себеп чокъ кедерленген эди. Хазрети 
Пейгъамбер онъа апайыны насыл айыргъаныны сорагъанда, 
о, «учь кере айырдым» деген. «Бир меджлистеми?» суалине 
де «эбет» джевабыны берген. Сонъра: «Валлахи, мен буннен 
бир айрылувны козьде туттым», - дегенде, Аллахнынъ Эль- 
чиси: «Бу анджакъ бир айрылувдыр. Истесенъ, апайына те¬ 
крар къайта билесинъ», - деп, буюргъан. Бундан сонъ, Рукя- 


85 



ФЫКЪЫХ УСУЛЫ 


не апайына къайткъан. Ахмед б. Ханбель, Муснед, I; ЭбуДавуд, Талакъ, 10. 

Учьтен зияде япылгъан айырувлар учь талакъ сайыла. 
Бир адам Ибн Аббаскъа келип, - «Мен апайымны юз талакъ- 
нен айырдым, не япмам керек?», - деп сорагъанда, о, бойле 
джевап берди: «Апайынъ сенден учь кере айрылгъан, 97 ай- 
ырувынънен де Аллахнынъ аетлерини мыскъылгъа алгъан- 

СЫНЪ». Малик, Муватта’, Талакъ, 1. 

2. Суннетке уйгъун олгьан ве уйгьун олмагьан айры- 
лышувлар 

Айрылышув Къуран ве Суннетте бельгиленген 
эсасларгъа уйгъун олып-олмамасы нокъта-и назарындан 
сунний ве бидъий талакъ оларакъ, экиге айырыла. 

А) СУННИЙ ТАЛАКЪ: Суннетке уйгъун олгъан 
айрылышув. Акъайнынъ апайыны адет корьмеген 
вакътында, джынсий мунасебетте олмайып, бир талакънен 
айырмасы ве иддетнинъ сонъуна къадар беклемесидир. Бу 
шекильде акъай эр темизлик сырасында бир кере апайыны 
айырып, учь темизлик муддетинде айрылув учь кере 
керчеклешир ве эвлилер айырылгъан олурлар. 

Б) БИДЪИЙ ТАЛАКЪ: Суннетке зыт олгъан 
айрылышув. Къадынны, адет алында экен, айырмакъ, 
джынсий мунасебеттен сонъ айырмакъ, бир кереде бирден 
зияде айырмакъ бидий талакъ нумюнелеридир. Бойле 
айрылышувлар суннетке уймаса да, кечерлидир. 

3. Эвлиликнинь акем кьарарынен сонъуна иришюви 
(Тефрикь) 

Ислям укъукъына коре, эшлер махкемеге мураджаат эте 
билелер. Акем, керек корьсе, эвлиликни сонъуна ириштире 
биле. Махкемеге мураджаат әтиле биледжек вазиетлер 
булардыр: 

а) Акъайнынъ нефакъа бермемеси я да апайына ярамай 
муамеле этмеси. 

б) Акъайнынъ гъайып олувы я даузун йыллар аписханеде 
олувы, акъайда джынсий аяткъа муим ольчюде тесир 
эткен нукъсанлыкънынъ олувы, апайнен акъай арасында 
эвлиликнинъ девамына маниа олгъан дин айрылыгъынынъ 
пейда олмасы. 

в) Мехирнинъ эмсаль мехирден аз олмасы я да тарафлар 
арасында тенълик олмайып, велининъ эвлиликке къаршы 
келюви, уфакъ олгъанларында эвлендирильген къыз я да 
огъланнынъ пишкинлик акъкъыны къулланувлары, акъыл 
хастасынынъ, озюне кельгенден сонъ, акемге мураджаат 
этюви. 

г) Акъай онъа махрем олмагъаннен шехветнен опюшме, 
къучакълашув киби арекет этмеси нетиджесинде апайнынъ 
вазиетни акемге ачыкълап, айрылышувны талап этмеси. 

д) Акъай ве апайдан бирисининъ, дигерининъ зина 
япкъаныны сёйлеп, буны дёрт шаатнен исбат этемегени 
ичюн, махкемеде хусусий бир шекильде къаршылыкълы 
емин этип, акемден айрылышувны талап этюви. Бу усулгъа 
лиан (лянетлешюв) дейиле. 

4. Кьадыннынь береджек бир бедель кьаршылыгьынЬа 
айрылувы (Мухалеа) 

Мухалеа къадыннынъ береджек бир бедель 
къаршылыгъында акъайынен анълашув ёлунен эвлиликке 
сонъ бермелери манасына келе. Бу айрылув къадын 
ичюн даянылмаз алгъа кельген эвленювлерде ишлетиле. 
Къадын айырылмакъ истегенде, акъай чешит себеплерден 
айырылмакъ истемесе, къадын аладжакъ мехиринден 
вазгечюв я да бир бедель къаршылыгъында оны айырмасы 
ичюн акъайынен анълашма яна биле. Акъай балаларнынъ 
масрафлары белли бир яшкъа къадар апайы тарафындан 
къаршыланувы шартынен де мухалеа яна биле. Мухалеа 
ёлунен япылгъан айрылышув бир баин (къатий) талакъ 
сайыла. 

5. Апайгъа дёрт ай якьынлашмамагьа емин этюв ёлу- 
нен япылгъан айрылышув (Иля) 

Иля акъайнынъ дёрт ай ве даа зияде вакъыт ичинде 
апайына якъынлашмайджагъына емин этюви я да буны 
бир шарткъа багъламасы демектир. Аетте бойле буюрыла: 
«Къадынларына якъынлашмамагъа емин эткенлер дёрт 
ай беклерлер. Әгер (бу муддет ичинде) къадынларына 
къайтсалар, шубесиз, Аллах чокъ багъышлайыджы ве 
мерхаметлидир. Әгер (бу муддет ичинде къайтмайып, къа- 
дынларыны айырмагъа къарар берселер) айрылырлар. 
Билинъиз ки, Аллах эр шейни эшите ве биле». Бакъара суреси, 

226-джи ает. 

Иля вазиетинде апай ве акъайнынъ бир-бирине къай- 
тувы ве эвленюв аятынынъ девам этюви тешвикъ этильген: 
«Әгер (бу муддет ичинде) къадынларына къайтсалар, шу¬ 
бесиз, Аллах чокъ багъышлайыджы ве мерхаметлидир». 

Бакъара суреси, 226-джи ает. Хазрети Аише боЙле Деген: «РссуЛЮЛ- 
лах апайларына иля япты ве озюнеэлялны арам къылды. Ар- 
къасындан да арамны элял япты ве еминден себеп кеффарет 
берди». Бухари, Талакъ21. 


Иля сонъунда акъай кеффарет берип, айрылмадан апай¬ 
ына къайтса, бир айрылув акъкъы эксилир. 

6. Айрылышувда хусусий вазиетлер: 

АЙРЫЛЫШУВДА ШААТ: Къуран-ы Керимде бойле 
буюрыла: «Иддет муддетлерини толдургъанларында, олар- 
ны гузелъ тутынъыз, я да олардан айырылынъыз. Аранъ- 
ыздан адалет саиби эки адамны да шаат тутынъыз». Талакъ 

суреси, 2-джи ает. 

ГЪАЙР-Ы ДЖИДДИЙ АЙРЫЛЫШУВ: Эвленюв, ай¬ 
рылышув киби аяткъа догърудан тесир эткен меселелер- 
ни шакъа тарзында къабул этмемели. Шакъанен биле олса, 
дуйгъулы яратылгъан къадынгъа «сенден айрылдым» киби 

ифаделер къулланыламаз. Эбу Хурейренинъ ривает эткен 
бир хадисте бойле буюрылгъан: «Учь шей бар ки, буларнынъ 
джиддийси де джиддий, шакъасы да джиддийдир. Эвленюв, 
айрылышув вериджий айрылышувда эшине къайтув». эбуДа- 

вуЬ, Талакъ, 9. 


ИДДЕТ ВЕ ОНЫНЪ УКЮМЛЕРИ 

Иддет эвлиликнинъ сонъуна иришюви вазиетинде къа- 
дыннынъ текрар эвлене бильмеси ичюн беклемеге меджбур 
олгъаны сынъыры бельгиленген муддет демектир. Иддет 
муддети, вазиетке коре, фаркълы ола биле: 

A) Акъайнынъ олюми вазиетинде иддет: Әгер къадын 
юклю олмаса, онынъ иддети дёрт ай он куньдир. 

Б) Юклю къадыннынъ иддети: Аллах Тааля бойле бу- 
юра: «Юклю къадынлардаки иддетлернинъ сонъу бала- 
ларыны догъурмаларыдыр». Талакъ суреси, 4-Ьжи ает. Асхаб-Ы 
кирамдан Харис къызы Субея -радыяллаху анха- юклю ол- 
гъанда, онынъ акъайы вефат эткен. Буйдан он кунь сонъра 
о, бала тапкъан эди. Хазрети Пейгъамбер онъа иддетининъ 
сонъуна иришкенини ве, истесе, эвлене биледжегини биль- 

ДИрДИ. Бухари Талакъ 39. 

B) Айрылгъан къадыннынъ иддети: Айрылышув иддети 
тахминен учь айлыкъ муддет ичинде керчеклеше. Къуранда 
бойле буюрыла: «Айырылгъан къадынлар озь башларына 
(эвленмеден) учь куру (хайыз я да темизлик муддети) бе- 
Клерлер». Бакъара суреси, 228-джи ает. Зифафтан ЭВеЛЬ аЙрыЛЫШуВ 
вазиетинде къадыннынъ иддет беклемеси керекмей. 

Г) Къарт къадынларнынъ ве хайыз (айлыкъ адет къан- 
ларыны) корьмегенлернинъ иддети: Хайыздан кесильген я 
да яратылыштан хайыз корьмеген къадыннынъ иддети учь 
айдан ибареттир. 

Д) Акъайы гъайып олгъан къадыннынъ иддети: Гъай- 
ып акъай ичюн дёрт йыл беклемек керек. Акъай дженкте 

гъайып олса, ве дженкке баргъан аскерлернинъ кери къайт- 
масындан башлап, бир йыл ичинде къайтмаса, апайынынъ 
мураджаатынен акем эвлиликке сонъ бер ер. Эвленювден 
сонъра гъайып олгъан киши чыкъып кельсе, экинджи эвле- 
нюв лягъу этилемез. 

Е) Дженкте әсир этильген джариенинъ иддети: Дженкте 
әсир алынып, әвельден әвли олгъан джариелернинъ иддети 
бир хайыз муддетидир. Бунъа «истибра» дейиле. Әгер джа- 
рие юклю олса, иддет муддети догъувгъа къадардыр. Ис¬ 
тибра теджавузгъа огърагъан къыз ичюн де татбикъ әтиле. 
Бойле къызны башкъа бир әркекнен әвлендирмеге истеген- 
лерде, онынъ юклю олып-олмагъанынынъ анълашылмасы 
ичюн бир хайыз муддети беклейлер. 

Иддет беклеген къадыннынъ акшары ве месулиетле- 
ри: 

A) Нефакъа акъкъы: Риджий талакънен айырылгъан 
къадын иддет муддети боюнджа ашамакъ, ичмек, кийинмек 
ве кечинмек ичюн нефакъа акъкъына саиптир. 

Б) Мескен акъкъы: Къадын риджий талакънен айырыл¬ 
гъан заманда, иддет муддети боюнджа акъайынынъ әвинде 
къалмакъ акъкъына саиптир. Баин талакънен айырылгъан 
къадынларнынъ мескен акъкъы ёкътыр. Анджакъ айырыл¬ 
гъан къадыннынъ әшьясынен ве, олса, уфакъ балаларынен 
насыл бир сыкъынтыгъа тюше биледжегини анъламакъ зор 
дегиль. Бу себептен онъа, бараджакъ бир ер тапкъангъа къа- 
дар, иддет муддети боюнджа әвде бир ода бермек ве әзиет 
әтмемек мусульмангъа ярашкъан арекеттир. 

B) Тышта юрмек сербестлигини сынъырлав: Иддет 
беклеген къадыннынъ сюсленерек кезип юрмеси хош де- 
гильдир. Иддет беклеген къадын, ихтиядж олгъанда, әвден 
чыкъа биле. Акъайы вефат әткен къадыннынъ яшайышыны 
теминлемек ичюн куньдюз тышкъа чыкъмасында ич бир 
сакъыныладжакъ тараф ёкъ. Анджакъ о, геджени башкъа 
бир ерде кечирмемели. 

Г) Нишан ве эвленюв ясагъы: Айырылгъан я да акъайы 
вефат эткен къадыннынъ иддет муддети ичинде башкъа бир 
эркекнен нишанланувы джаиз дегиль. Айрылышувнынъ 
риджий я да баин олмасы буны денъиштирмей. Иддет бекле- 
ген къадыннынъ иддет муддети ичинде башкъа бир эркек¬ 
нен никяхланмасы да джаиз дегиль. Аетте бойле буюрыла: 
«Фарз олгъан беклев муддети толмадан, никях къыймагъа 

ЯШЫКЪМЯНЪЫЗ». Бакъара суреси, 235~джи ает. 

БАЛАНЫНЪ БАКЪЫМ МЕСУЛИЕТИНИ КЪАБУЛ 

ЭТЮВ (ХИДАНЕ) 

Хидане - бакъымгъа мухтадж олгъан инсаннынъ 
бакъымыны япмакъ демектир. Хиданенинъ гъаеси озь 
ишлерини озю янып оламагъан кимсенинъ къорчаланмасы, 
оны бакъув ве тербие ишини белли бир кишининъ 
месулиетине бермектир. Айырылгъан олсалар биле, къадын 
ве эр кишилерининъ балаларыны корьмеге акълары бар ве 
бу акъны къаршы тараф маниа олалмаз. 

Баланынъ бакъым ве тербиесини устюне алмагъа энъ 
зияде ананынъ акъкъы олгъанында фикир бирлиги бар. 
Бир къадын Аллахнынъ Эльчисине келип, бойле деген: «Эй 
Аллахнынъ Эльчиси! Бу, меним огълумдыр. Къурсагъым 
онъа къап, коксюм онъа аш-сув менбасы ве къучагъым 
онъа сыджакъ юва олды. Шимди де, бабасы мени айырды 
ве оны менден алмакъ истей». Хазрети Пейгъамбер бойле 
буюргъан: «Башкъасынен эвленмегендже, бала устюнде даа 
зияде акъ саибисинъ». ЭбуДавуд, Талакъ, 35. 

Тул къалгъан ана иддеттен сонъ баланы эмиздирмеге ве 
оны бакъмагъа девам этсе, эмиздирюв ве бакъым уджретини, 
баланынъ емек, ичмек, урба ве темизлик масрафларыны 
къаршыламакъ ичюн акъайындан нефакъа ала биле. 

Хидане ишини устюне ала биледжек къадыннынъ 
акърабалары бар исе, хидане акъкъы оларнынъдыр. Ана 
ёкъ исе, я да онынъ хиданеге кучю ёкъ исе, бу акъ ананынъ 

анасына, сонъра да бабанынъ анасына, ве къыз къардашкъа 
кечер. Булардан сонъра тизе, къардаш къызлары ве алаларгъа 
сыра келир. Бала буюгенде, хидане акъкъы денъише биле. 
Эркек баланынъ еди яшындан сонъ илим ве зенаат саиби 
олмагъа ихтияджы бар. Баланынъ бабасы бу хусусиетлерни 
онъа къазандырувда даа имкянлыдыр ве, ерине коре, хидане 
акъкъы бабагъа бериле биле. Баланынъ озю ве онынъ 
мулькюнен алякъалы ишлерде баба, о олмагъанда да, онынъ 
ерине кечкен дигер велилер хидане акъкъыны саип ола биле. 


СУАЛЛЕР ВЕ ВАЗИФЕЛЕР 

1. Аиленинъ джемиеттеки ери ве эмиетини анълатынъыз. 

2. Эвлиликнинъ файдаларыны мадделер алында 
сайынъыз. 

3. Къорантада олмакъ керек темель хусусиетлер 
нелердир? 

4. Къорантада бала тербиесининъ эмиетини анълатыныз. 

5. Эвленювнен алякъалы ает ве хадислерден мисаллер 
беринъиз. 

6. Эвленювнинъ укмюни анълатынъыз. 

7. Никях сахих олмасынынъ шартлары нелердир? 

8. Къадын я да эркекнинъ кимлернен эвленмеси 
арамдыр? 

9. Сахих эвленювден пейда олгъан акъ ве месулиетлер 
нелердир? 

10. Мехир акъкъында бильги беринъиз. 

11. Нефакъа акъкъында бильги беринъиз. 

12. Къач чешит айрылышув бар? 

13. Иддет не демектир? Анълатынъыз. 

14. Хидане не демектир? Анълатынъыз. 

БОЛЮКIV 

ИСЛЯМДА ТИДЖАРИЙ АЯТ 

БОЛЮКНИНЪ МЕВЗУЛАРБ1 

Ислямнынъ эмек ве тиджаретке берген эмиети 
Рызкъ темининен алякъалы диний ольчюлер 
Ислямнынъ умумий икътисадий принциплери 
Чалышкъанларнынъ акълары ве вазифелери 
Тиджарий аятта ясакъ олгъан шейлер 

АЗЫРЛЫКЪ ЧАЛЫШМАЛАРЫ 

1. Сиер китапларынъыздан Пейгъамбер 

Эфендимизнинъ -салляллаху алейхи ве селлем- тиджарет 
ахлякъынен алякъалы болюклерни араштырынъыз. 

2. Кунюмизде инсанларнынъ тиджарет аятында 
япкъан янълышлыкълары нелердир? Тюшюнинъиз. 

3. Тиджарет ахлякъы сёзюнден не анълайсынъыз? 

4. Сынъырсыз къазанув хырсынен тиджарет 
япмакънынъ инсан ве джемиетке берген зарарлары 
нелердир? Тюшюнинъиз. 

5. Къуран-ы Керимде тиджаретнен алякъалы 
аетлернинъ маналарыны окъунъыз. 

6. Ислямгъа коре къайсы малларнынъ алыш-вериши 
япыламаз? Араштырынъыз. 

7. Яшагъан шеэринъиздеки тиджарий ширкетлерден 
бирисини зиярет этип, ширкет ве онынъ ишлеви акъкъында 
бильги топланъыз. 

8. Ялан я да ийле къарышкъан алыш-веришлернинъ 
чокълашувы джемиетте не киби нетиджелерни асыл эте? 

9. Ислямда кяр сынъыры бармы? Араштырынъыз. 

10. Тапкъанынъыз бир малны не япарсынъыз? 
Тартышынъыз. 

ИСЛЯМНЫНЪ ЭМЕК ВЕ ТИДЖАРЕТКЕ БЕРГЕН 

ЭМИЕТИ 

Ислям дини инсанларнынъ имкян ве къабилиетлерине 
коре чалышып къазанмаларыны ве ихтияджларына коре де 
масраф этмелерини тевсие эте. 

Дженаб-ы Хакъ «Ер юзюни сизге бойсундыргъан 
Одыр. Айса, ер устюнде долашынъыз ве Аллахнынъ рыз- 
къындан ашанъыз», - деп буюра. Мульксуреси, 15.ает. Ер устюн- 
де долашмакътан макъсат инсанлар ичюн файдалы нимет- 
лернинъ ортагъа чыкъарылмасыны теминлемек ве бунынъ 
ичюн араштырув япмакътыр. 

Ислям фыкъыхына коре, мусульмангъа озю ве къоран- 
тасынынъ нефакъасыны теминлемек ве, эгер олса, борджла- 
рыны одемеге етеджек къадар пара къазанмакъ фарздыр. 
Буйдан гъайры, фукъаре муминлерге ярдым, акърабаларгъа 
икрам этмек ичюн къазанмакъ мустехаптыр. Гузель ве раат 
аят сюрмек ичюн бундан даа зиядеси ичюн чалышмакъ му- 
бахтыр. Къопайып кибирленмек, дюньявий хырскъа къапы- 
лып, башкъаларнен зенгинликте ярышмакъ ве бу мулькнен 
арамлар ве исрафлар япмакъ ичюн къазанмакъ, бу къазанч 
элял ёлнен олса биле, арамдыр. Малыны Аллах ёлунда мас¬ 
раф этмек ичюн самимий ниетнен чокъ чалышып, пара къа¬ 
занмакъ исе, гузель бир ибадеттир. Бу гъае ичюн чалышып 
къазангъан киши девамлы ибадет алында сайыла. 

Ислям динине коре, аслий ве табиий къазанч ёлу эмек- 
тир. Хазрети Пейгъамбер бир хадисте, - «Ич кимсе элининъ 
эмегинден даа хайырлы бир шей ашамагъан», - буюргъан. ибн 
Мадже, Тиджарат, 1 . Хазрети Пейгъамберге -салляллаху алейхи 
ве селлем- къайсы къазанчнынъ даа устюн олгъаны сорал- 
гъанда, о, бойле джевап берген: «Инсан элининъ эмеги ве дю- 
рюст япылгъан алыш-вериштир». Ахмед 6. Ханбель, Муснед, III, 466. 

Чалышмадан бош отурмакъ динимизде хош къаршы- 
ланмай. Хадисте бойле буюрыла: «Къопкъанъдаки сувны, ис- 
теген кимсенинъ къопкъасына бошатмакъ ве мумин къарда- 

шынънен кулер юзьнен лаф этмек киби де олса, яхшы, гузель 
ве догъру ич бир сёзни, ишни ве арекетни уфакъ корьме (япа 

биЛЬССНЪ, яп)!» ЭбуДавуд, Либас. 

Ислям чалышып къазанмакъ кучюне саип олгъан ким- 
сенинъ тиленмесини ясакълагъан. Хазрети Пейгъамбер 
-салляллаху алейхи ве селлем- бойле буюргъан: «Аллахкъа 
вмин этем ки, сизден биринъизнинъ йипини алып да, дагъ- 
дан бир багъ одунны ташып кетирмеси ве бу одунны сатып 
онен аилесининъ ве озюнинъ кечинювини теминлемеси, баш- 
къа бирисинден истемесинден чокъ хайырлыдыр. Ким билир, 
ярдым истеген кимсенъ я берир, миннетине кирерсинъ, я да 
бермез, зиллетини чекерсинъ». Бухарий Мусакат: 13, Зекат: 50, Буйу’: 
15; Ибн Мадже, Зекат: 25; Ибн Ханбепь, Муснед; I, 167. БуНЪа КОрС, ЧаЛЫШ- 

магъа кучю еткен кимсенинъ тиленмеси шериаткъа коре 
догъру дегиль. 

Аллахнынъ Ресулы -салляллаху алейхи ве селлем- бойле 
буюргъан: «Аллах элинден иш кельген санаткяр мумин къул- 
НЫ Севе». Мунавий, Фейзуль-Къадир, 11/290 166 

«Аллах алыш-веришни элял, фаизни арам этти». Бакъа- 

ра суреси, 275-джи ает. 

Тиджарет - къыймети олгъан бир малны къыймети ол¬ 
гъан башкъа бир мал я да парагъа денъиштирмектир. Ди- 
нимизнинъ тиджаретте козеткен гъаеси къазанмакъ дегиль, 
инсанларгъа ихтияджлары олгъан файдалы шейлерни те- 
минлеп, хызмет этмек, бу весиленен де элял къазанч эльде 
этмектир. Мешру тиджаретте бу хусусиетлер олмакъ керек: 

1) Алгъаннынъ да, саткъаннынъ да разылыгъы, 

2) Къаршылыкълы яхшы ниет ве дюрюстлик, 

3) Тиджаретнинъ тарафлардан бирисине я да башкъа- 
ларгъа зарар бермемеси. 

Тиджаретте олмакъ керек бу васыфларны Къуран бойле 
анъа: «Эй, иман эткенлер! Къаршылыкълы разылыкъкъа 
таянгъан тиджарет истисна, малларынъызны батыл (акъ- 

СЫЗ ве арам ёллар)нен аранъызда (алып берип) ашаманъ- 
ыз. Ве озюнъизни ольдюрменъиз. Шубесиз, Аллах сизни 
къорчалайджакъ. Ким душманлыкъ ве акъсызлыкънен 
буны (арам ашамакъны я да ольдюрмекни) япса, (бильсин 
ки) оны атешке атаджакъмыз. Бу исе, Аллах ичюн чокъ 

КЪОЛаЙДЫр». Ниса суреси, 29-30~джи аетпер. 

Ресулюллах озю де алыш-вериш япкъан, бордж алгъан, 
реин берген, ортакълыкъ япкъан эди. Бойледже, о, асхабына 
элял ёлдан тиджаретнинъ насыл япыладжагъыны озю тат- 
бикъ этип, огреткен эди. 

МУСТАКЪИЛБ ОКЪУВ ИЧЮН 

НАСБ1РЛБ1ЭЛЛЕР 

Хиджретнинъ 9-джы йылы эди. Пейгъамбер Эфендимиз 
Византия устюне япылгъан Тебук сеферинден къайта эди. 

Мединели мусульманлар Ислям ордусыны 
къаршыламакъ ичюн шеэрнинъ тышына къадар 
чыкъкъан эдилер. Эр кес севине ве байрам авасында эди. 
Пейгъамберимизни ве Ислям ордусыны къаршылагъанлар 
арасында буюк сахабе Муаз бин Джебель Азретлери де бар 
эди. Хазрети Муаз бир озюринден себеп Тебук сеферинде 
иштирак эталмагъан эди. 

Ресулюллах Эфендимиз къаршыламагъа кельген 
мусульманларнен тек тек элинен селямлашты. Оларнынъ 
тебриклерини къабул этти. Бу арада Хазрети Муазнынъ 
элини де сыкъкъан эди. Лякин Муазнынъ эллери эр 
кестен фаркълы эди - сертлешкен, насырлашкъан эдилер. 
Пейгъамбермиз: 

Я, Муаз эллерининъ сертлиги насыл олды? Бу 
къабарчыкъ ве насырлар неден олды? - деп сорады. 

Хазрети Муаз элининъ сертлигинен Пейгъамберимизни 
раатсыз эткенини белледи. Афу сорагъаны дайын бу 
вазиетининъ себебини анълатламагъа башлады: 

- Эй, Аллахнынъ Ресулы! Мен бала-чагъамнынъ 
рызкъыны къазанмакъ ве нефакъаларыны темин этмек ичюн 
огърашам. Эллеримден пычкъы, балта, къазма, курек, чёкюч 
ич тюшмей. Бундан себеп эллеримнинъ юмшакълыгъы 
кетти, сертлешип насырлаштылар. 

Бу сёзюнден сонъ алемлерге рахмет оларакъ ёлланылгъан 
севгили Пейгъамберимиз Муазнынъ манълайыны опьти ве: 

- Бу эллерге ахиретте джеэннем атеши токъунмаз, - 
буюрды. 

Бу адисе элял рызкъ пешинде чапкъалагъан, 
къорантасынынъ нефакъасыны темин этмек ичюн 
тырышкъан мусульман ишчилерге буюк муждени 
бермектедир. Бу буюк муждеге наиль олувнынъ тек шарты 
Аллахнынъ эмирлерини тутмакъ, фарз ибадетлерни 
япмакъ ве ясакълагъан шейлеринден де узакъ олмакътыр. 
Бойле олгъанда, япылгъан дюньявий ишлер Аллахнынъ 
разылыгъына уйгъун олып, ибадет савабыны къазандырыр. 

Элял рызкъ ве къорантанынъ кечинювини теминлев 
ичюн чалышмакънынъ Аллах къатында не дереджеде 
макъбул ибадет олгъанына шу хадис-и шериф де ишарет эте: 

«Гунахлар ичинде базы гунахлар бар ки, оларгъа не 
намаз, не ораза, не хадж, не де умре кеффарет ола билир. 
Оларгъа ялынъыз яшайышны темин этмек ичюн чекильген 
сыкъынтылар, къыйынлыкълар кеффарет олур». 

РЫЗКЪ ТЕМИНЛЕВИНЕН АЛЯКЪАЛЫ ДИНИЙ 

ОЛЬЧЮЛЕР 

1. Мал къазанувнынъ элял елдан олмасына эмиет 
бермели. 

Ислям къазанч еллары, мал ве мульк эльде этюв меселе- 
синде, муим бир принцип оларакъ, элял елдан къазанувны 
огрете. Динимиз алдатув, ялан айтмакъ, зорлав, малларнынъ 
ёкълугъындан файдаланып, оларны буюк фиатларгъа сатув, 
къаршы тарафнынъ сыкъынтыда олмасындан файдаланув, 
бельгисизлик ве риск ичинде чалыштырув ёлунен къаза¬ 
нувны ясакълады. Сермиянынъ рискке тюшмеден, эмексиз 
къазанмакъ ёлу олгъан фаиз, акъсыз къазанч теминлевнинъ 
әсас ёллары - хырсызлыкъ, гъасп, къапар, ольчю ве тарлыда 
ийле, къумар арам этильди. Динимизде зина киби догърудан 
арам ишлеп, я да ички сатмакъ киби, арамнынъ ишленмеси- 
не ярдымджы оллмакънен къазамакъ да ясакътыр. 

Севгили Пейгъамберимиз элял къазанчнынъ эмиетине 
дикъкъат чеккен эди: 

«Бир кимсе (Хакъ ёлунда) узун сеферге чыкъар, сачлары 
дагъылгъан, озю тоз-топракъ олгъан алда эллерини кокке 
узатып, «Я, Рабби, я, Рабби!» - деп, дуа эшер. Албуки, ашагъ- 
аны арам, ичкени арам, кийгени арам, (асылы) озю арамнен 
бесленген олса, бойлесининъ дуасы насыл къабул этилир?!» 

Муслим, Зекат, 65. 

«Ойле бир заман келеджек ки, инсан огълу алгъан шей- 
ининъ элялданмы, арамдаймы олгъанына ич бакъмайджакъ. 
Ойле кимселернинъ ич бир дуасы къабул этильмез». Муслим, Зе- 

кат, 65. 

Бойле экен, мусульманнынъ вазифеси къайсы ёлнен ол- 
са-олсун къазанмакъ дегиль. Асыл япмакъ керек олгъаны - 
элял ёлдан къазанмакъ ве бу элял къазанчыны Яратыджысы 
къойгъан сынъырлар ичинде масраф этмектир. Бойле этсе, 
эм дюньяда хузурлы олур, эм де ахиретте эбедий сеадетке 
иришир. 

Мусульманлар элял ве арамларгъа дикъкъат этип, озьле- 
рининъ ве къоранта азаларынынъ рызкъыны теминлемеге 
меджбурлар. Анджакъ бу рызкъны теминлев ичюн чалыш- 
къанда, мытлакъа Аллахнынъ разылыгъы ве О къойгъ- 
ан сынъырлар козетильмелидир. Хазрети Эбу Бекирнинъ 
«Арамнен бесленген вуджуткъа анджакъ джеэннем атеши 
ярашыр» сёзю мусульманнынъ рызкъ теминлеви ве алыш- 
вериш анълайышыны энъ гузель шекильде бельгилемекте- 
дир. Тиджаретнен огърашкъан мусульманнынъ Ислямнынъ 
алыш-веришке даир къойгъан бутюн укюмлерини бильмеси 
керек. Куньлюк аятта япылгъан алыш-веришлерни Аллах 
разы оладжакъ усулда юрсете бильмек ичюн де бу укюмлер- 
ни минимум ольчюде бильмек эр бир мусульман ичюн фарз- 
дыр. 

2. Рызкъны берген Аллах олгъаныны унутмамакъ, 
рызкъ эндишесине тюшмемек керек. 

Аллах Таалянынъ бир ады да Реззакътыр - рызкъны 
яратылгъанлар арасында пайлаштыргъан, истегенине чокъ, 
истегенине аз берген Одыр. 

Аллах Тааля эр инсаннынъ ве эр айваннынъ рызкъыны 
эзельде такъдир этти ве айырды. Бизни имтиан ичюн бу дю- 
ньягъа ёллагъан Раббимиз бу хусуста бойле буюра: 

«Әгер инсанларнынъ куфюрде бирлешкен тек бир ум- 
мет оладжакъ олмаса эди, рахманны инкяр экенлернинъ 
эвлерине кумюштен таварлар ве усьтлерини чыкъаджакъ 
мердивенлер япар эдик. Эвлерини (кумюштен) къапулар 
ве алтын ясланаджаъ курсюлер ве алтын сюслемелер япар 

ЭДИК» Зухруф суреси, 33-34~джи аетлер. 

«Аллах къулларына рызкъны бол-бол берсе эди, олар 
ер юзюнде адден ашар эдилер. Факъат, О, (рызкъны) исте- 
тен ольчюде эндирир. Чюнки, О, къулларынынъ хаберини 
алыджыдыр, оларны корюджидир». Шура суреси, 27-джи ает. 

«Раббинънинъ рахметини олар пайлаштыралармы? 
Дюнья аятында оларнынъ кечинишлерини араларында 

биз пайлаштырдыкъ. Бир-бирине иш яптырувлары ичюн 
кимисини о бирисине дереджелернен усьтюн яптыкъ. 
Раббинънинъ рахмети олар топлагъан шейлерден даа хай- 

ЫрЛЫДЫр». Зухруф суреси, 32-джи ает. 

3. Ислямда мал хырсы яманлана. Чалышмакъ ибадетке 
маниа олмамалыдыр. 

Мал-мульк къазанылгъанда ве идаре этильгенде, бу 
мал-мулькнинъ керчек саиби Юдже Аллахкъа ибадет ве ита- 
аттен узакълаштырмамакъ керек. Акс алда дюнья ве ахирет- 
те энъ буюк зараргъа огърамакъ мумкюн. Къуранда бойле 
буюрыла: 

«Эй, иман эткенлер! Малларынъыз ве балаларынъ- 
ыз сизни Аллахны анъмакътан узакълаштырмасын. Ким 
буны япса, иште олар зиянгъа огърагъанлар» Мунафикъун су- 

реси, 9-джи ает. у 

«Догърусы, малларынъыз ве балаларынъыз сизлер 
ичюн бирер имтиандыр» Тегъабун суреси, 15-джи ает., 

«Инсан озюни озюне етерли корип, адден ашар» алякъ 

суреси, 6-джи ает. у 

«Чокълукънен гъурурланмакъ сизни къабирлерге 
баргъангъа (ольгенге) КЪадар ЭГЛенДИрдИ» Текясур суреси, 1-джи 
ает. 

Инсанларнынъ бир къысмы ахиретнинъ бар олувыдан 
хабердар олсалар да, тюшюнмейип, бу керчектен къачмагъа 
тырышалар. Олар аятларынынъ темелини дюнья әсаслы 
къургъанлар. Бунынъ ичюн бутюн идеаллары, истеклери 
ялынъыз дюньягъа мейиллидир. Бунъа коре де, оларгъа 
бахт ве севинч кетирген шейлер кене ялынъыз дюнья 
менфаатларыдыр. Олар, дюньягъа бу дередже багълы 
олгъанларындан себеп, аятлары санъки ич битмейджек киби 
яшамакъ истейлер. 

4. Рызкъ теминлеви ичюн яхшы ве догъру зенаат 
сайламагъа гъайрет этмели. 

Зенаатлар чешит тюрлюдир. Зенаат сайлавда инсаннынъ 
фытрат-табиаты неге уйгъун исе, оны сайламасы энъ гузе- 
лидир. Анджакъ, бу сайлав япыладжакъ заманда, сайланад- 
жакъ зенаатнынъ дин тарафтан мешру олмасы керек. 

Ислям бутюн инсанларнынъ бир зенаатны сайлама- 
сыны хош корьмей. Меселя, Пейгъамберимиз -салляллаху 
алейхи ве селлем- зираатчылыкъны тешвикъ этмекнен бе- 
рабер, ялынъыз онен мешгъуль олып, дигер зенаатларны их- 
мал этювнинъ техлюкели олмасыны къайд эткен, шу джум- 
леден бойле буюргъан эди: «Сиз фаиз ашамакъ ичюн ийлели 
ёлларгъа шашырып киргенинъиз, сыгъырларнынъ къуйругъ- 
ына япышкъанынъыз, зираатчылыкънен къанаатланып, 
Ьжихатны терк эткенинъиз вакъыт Аллах сизни зиллетке 
огъратыр. Бундан, джихад япып, дининъизге къайткъангъа 
къадар да къуртуламазсынъыз». эбуДавуд, Буйу, 56. 

Дигер тарафтан Къуран-ы Керимде маденджиликке, де- 
мир ве челикнинъ эмиетине дикъкъат чекилип, бир суреге 
бу исим берильген («Хадид» / «Демир») ве бойле буюрыл- 
гъан: «Ве демирни эндирдик, онда буюк бир къувет ве ин- 
санлар ичюн файдалар бар». (57/25) 

Пейгъамберимиз -салляллаху алейхи ве селлем- эль 
эмегини ве занаатларны тешвикъ этип, бойле буюргъан: «Ич 
бир кимсе эль эмвгинден даа хайырлы (аш) ашамагъан. Ал- 
лахнынъ Пейгъамбери Давуд да эль эмегинден ашай эди». Бу.- 

харий, Буйу’, 15. 

Ислям алимлери ает ве хадислерни бир арада дегерлен- 
дирип, бу нетиджеге кельгенлер: Мусульманлар джемиети 
мухтадж олгъан эр унер, зенаат ве санайы фарз-ы кифаедир. 
Джемиет ичинде етеджек къадар олмаса, бутюн мусульман¬ 
лар бундан месуль олурлар. 

Ислям динине коре, джемиетнинъ инанч ве ахлякъы- 
на, урф ве адаб къаиделерине зарарлы олгъан санат ве зена¬ 
атларны ясакътыр, о ёлдан къазанув да арамдыр. Ислямда 
арам олгъан зенаат ве санатларнынъ бир къысмы булардыр: 

* Фаишеликнинъ артмасына себеп олгъан зенаатлар: 
Ислям фаишелик ве зинаны бутюн шекиллеринен берабер 
арам эткен. Мусульман къадын ве эркек джынсий истекни 
уяндырмакъ ичюн япылгъан ресимлернинъ, чекильген фо- 
тосуретлернинъ азырланмасында иштирак этмеси мумкюн 
дегиль. Зина яптырылгъан ачыкъ я да гизли иш ерлеринде 
чалышмасы мумкюн дегиль. Шу джумледен къаршы джынс- 
къа массаж япып, къазанмакъ да ясакътыр. 

* Джынсий дуйгъуларны къозгъаткъан оюн ве санатлар: 
Ислямда къадын-эркек мунасебетлери сынъырландырыл- 
гъан, арам ве элял олгъан даирелер бельгиленген. Бу даире- 
лерни ихмал эттирген я да шехевий дуйгъуларны къозгъат¬ 
къан иш, зенаат ве санатлар арам черчивеси ичинде ер ала. 
Базы оюнлар, балет киби шехевий дуйгъуларны къозгъат¬ 
къан санат саалары, ярамай косьтерилиш ве оюнлар, артист- 
лик ве моделлик аятыны бунъа мисаль оларакъ бермек мум¬ 
кюн. Буларнынъ санат черчивесине кирмеси элял олмасына 
кетирмез. 

* Мевзу ве гъаеси арам олгъан зенаатлар: Бу зенаатлар 
арасында къумархане ишлетмек, лотерея сатмакъ, эдеп- 
сизликни әсас алгъан эйкельджилик, рессамлыкъ ве фото- 
графчылыкъны саймакъ мумкюн. Ислям ширкни къабул 
этмегени ичюн, онъа себеп оладжакъ ишнинъ япылмасыны 
да ясакълай. Меселя, эдепсиз къабул этильген я да ширкке 
себеп оладжакъ ресим я да эйкель япылмасында чалышмакъ 
джаиз дегиль. 

* Сархошлыкъ берген мадделернинъ ималаты ве саты- 
шынен алякъалы зенаатлар: Ислям ички, наркотик ималы- 
ны, тиджаретини, ташылмасыны, сатышыны, ички сатыл- 
гъан бир ерде чалышмакъны ясакълай. 

* Тамамен арам къазанчкъа себеп олгъан ишлер: Хъ 1 р- 
сызлыкъ, ёл кесмек, рэкет, террор муитини мейдангъа кети- 
рюв киби ишлер Ислямда зенаат оларакъ къабул этилемез ве 
япыламаз. 

Ислямда тиджарет тешвикъ этильмесинен берабер, 
онынъ ахлякъий, ичтимаий сааларда зарарлы олмамасы 
ичюн тедбирлер алынгъан, сынъырлар кетирильген. Ички, 
наркотик мадделер, домуз, пут, эдепсиз эшья ве ресимлер 
киби Ислямнынъ къулланылмасыны ясакълагъан шейлер- 
нинъ тиджарети арамдыр. 

МУСТАКЪИЛЬ ОКЪУВ ичюн 

САЛИХ ИНСАНДА ЭЛЯЛ МАЛ 

Имам-ы Азам Эбу Ханифе Азретлери сатмакъ ниетинен 
ипекли бир урба кетирген къадынгъа онынъ фиятыны 
сорады. Къадын: «Юз дирхем, я, Имам!» - дегенде, Имам-ы 
Азам итираз этти: «Ёкъ, бунынъ къыймети даа зиядедир», 
- деп буюрды. Къадын тааджипленип, юз дирхем зияде 
айтты. Имам-ы Азам кене къабул этмеди. Къадын юз дирхем 
даа арттырды, сонъра юз дирхем даа... Имам-ы Азам: «Ёкъ, 
бунынъ къыймети дёрт юз дирхемден де зиядедир», - дегенде, 
къадын: «Я, Имам! Сиз меннен шакъа этесинъизми?» - деп 
сорады. 

Имам Эбу Ханифе малнынъ керчек фиятыны бильген 
бирисини чагъыртты. Кельген инсан урбанынъ фияты беш 
юз дирхем олгъаныны бельгиледи, ве Имам-ы Азам оны бу 
фияттан сатып алды. 

Кене бир кереси Имам-ы Азам ортагъы Хафс бин 
Абдуррахманны къумач сатмагъа ёллагъан ве онъа: «Эй, 
Хафс! Малда шу-шу къусурлар бар. Онынъ ичюн буны 
муштериге анълат ве шу къадар да уджузгъа сат!» - деген 
эди. 

Хафс малны Имам бельгилеген фияткъа саткъан, 
анджакъ муштериге ондаки къусурны айтмакъны унуткъан. 
Вазиетни огренген Эбу Ханифе Азретлери Хафскъа: 
«Къумачны алгъан муштерини таныйсынъмы?» - деп 
сорады. 

Хафс муштерини танымагъаныны айткъандан сонъ, 
Имам о малдан къазангъан бутюн параларны садакъа 
оларакъ таркъатты. Чюнки о, эр алынен Ресулюллахнынъ 
-салляллаху алейхи ве селлем- буюргъан «Салих инсан 
ичюн салих мал не гузельдир!» аъкикъатыны яшамакъта 
ве элялнен арам хусусында такъва ольчюлеринен арекет 
этмекте эди. 

ЧАЛЫШКЪАНЛАРНЫНЪ АКЪЛАРЫ ВЕ 

ВАЗИФЕЛЕРИ 

а) Иш бергеннинъ акълары ве вазифелери 

Иш бергеннинъ әсас месулиети ишчининъ уджретини 
анълашмада къарарлаштырылгъан шекильде одемесидир. 
Хазрети Пейгъамбер «Ишчиге уджретини тери къурумадан 
беринъиз» буюргъан, ишчининъ уджретини одемеген 
кимселернинъ къыямет кунюнде Аллахны къаршыларында 
тападжакъларыны бильдирген. 

Иш бергеннинъ ишчиге нисбетен яхшы давранмасы, 
ишчининъ темель акъ ве уриетлерини танымасы ве онъа 
коре арекет этмесине имкян бермеси де темель вазифелери 
арасындадыр. 

Иш бергеннинъ ишни эхиль олгъангъа (ишини 
бильгенге) бермеси керек. Хазрети Пейгъамбер «Даа эхиль 
ве ляйыкъ олгъаны бар экен, якъынлыкъ себебинен бир 
башкъасыны алгъан ве къуллангъан кимсе Аллахкъа, 
Ресулына ве бутюн мусульманларгъа нисбетен хаинлик 
эткен ола» буюргъан. 

б) Ишчининъ акъ ве вазифелери 

Ишчи устюне алгъан ишни ерине кетирювде 
керекли гъайрет ве талапкярлыкъны косьтермек, мешру 
ихтияджлары тышында иш муддетинде чалышмакъ 

ве вазифесини ерине кетирмеге меджбур. Пейгъамбер 
Эфендимиз «Шубесиз, Аллах Тааля сизден биринъизнинъ 
япкъан ишини сагълам япмасындан хошнут олур» 
буюргъан. Ишчининъ иш саатлары ичинде иш бергеннинъ 
бильги ве талиматына зыт шекильде башкъа ишлернен 
мешгъуль олмасы, чалышмамасы, иш бергеннинъ малындан 
хырсызлыкъ япкъаны киби къабул әтиле. 

Ишчи онъа берильген алет, мальземе ве эшьяннынъ 
бакъувы ве сакъланып къалмасындан месульдир. Ишни 
ерине кетиргенде, керек олгъан гъайретни косьтермемеси, 
къусурлы ве махсус арекети нетиджесинде иш бергенге 
кетирген зарарны одемектен месульдир. 

Эки тараф арасындаки бу акъ ве вазифелерни козь 
огюне алгъанымызда, ишчи-иш берген мунасебетлери инсан 
мунасебетлеринден, ишчи акълары инсан акъларындан 
айры тюшюнмемели. Ислямнынъ умумий принцип ве 
макъсатлары ичтимаий менфаат ве проблемаларнынъ 
берабер ве адалетли шекильде пайлашылмасына ёнеликтир. 
Бу әсаслар ишчи-иш берген мунасебетининъ къаршылыкълы 
сайгъы, севги ве догърулыкъкъа таянгъан сагълам бир 
муәссисеге къавушмасы ёлунда сонъ дередже муимдир. 

ТИДЖАРИЙ АЯТТА ЯСАКЪ ОЛГЪАН ШЕЙЛЕР 

1. Арам ёлнен мал кьазанмакь 

Ает-и керимеде Раббимиз бойле буюра: «Эй, иман эт- 
кенлер! Къаршылыкълы разылыкъкъа таянгъан тид- 
жарет истисна, малларынъызны батыл (акъсыз ве арам 
ёллар)нен аранъызда (алып берип) ашаманъыз. Ве озюнъ- 
изни ольдюрменъиз. Шубесиз, Аллах сизни къорчалайд- 

ЖдКЪ». Ниса суреси, 29-джи ает. 

Къапар (рушвет) алмакъ, хырсызлыкъ япмакъ, башкъа- 
сынынъ малыны зорнен алмакъ, джемиет малыны хусусий 
мулькке кечирмек киби вазиетлер арам ёлнен мал къазан- 

макънынъ мисаллеридир. 

Къапар бир ишнинъ яптырылмасында мешру олмагъ- 
ан къолайлыкъ теминлемек ичюн салахиетли бир кимсеге 
мал я да пара къаптырмакъ, менфаат бермектир. Бойле бир 
гъае ичюн бир шей бермек де, алмакъ да, араджы олмакъ 
да ясакъ ве гунахтыр. Чюнки къапар акълыны акъсыз, акъ- 
сызны да акълы япып, адалетнинъ керчеклешмесине маниа 
олур. Къуран-ы Керимде бойле буюрыла: «Малларынъыз- 
ны аранъызда акъсыз себеплернен ашаманъыз. Озюнъиз 
биле-биле, инсанларнынъ малларындан бир къысмыны 
арам ёлларнен ашамакъ ичюн, о малларны ёлбашчылар- 
гъа (къапар оларакъ) берменъиз». Бакъара суреси, 188-джи ает. 

Къапар эм инсанлар ичюн, эм джемиетлер ичюн чокъ 
ярамай нетиджелар догъура. Къапарлар чокъ олгъан ерде 
акъсызлыкъ чокълаша, хавфсызлыкъ ве ишанчлылыкъ 
къалмай, ичтимаий низам бозула. Бунынъ ичюн Пейгъамбе- 
римиз: «Къапар алгъан да, берген де джеэннемдедир», - буюр- 

ГЪаН. Тирмизий, Ахкям: 9; Эбу ДавуЬ, Акдие: 4; Ибни МаЬже, Ахкям: 2. 

Хырсызлыкъ Къуранда буюк гунахлар арасында кось- 
териле ве онынъ огюни алмакъ ичюн агъыр джезалар ке- 
тирильмекте: «Хырсыз эркек ве хырсыз къадыннынъ, 
япкъанларына джеза ве Аллахтан ибрет олмасы ичюн, 
эллерини кесинъиз. Аллах иззет ве икмет саибидир». Маиде 

суреси, 38~джи ает. 

Къапар, къумар, хырсызлыкъ, ийле ве акъсызлыкъ киби 
мешру олмагъан ёлларнен арам къазангъан кимсе пешман 
олып, арам малнынъ гунахындан темизленмеге истесе, эки 
шейни япмасы керек: 

Биринджиси, арам къазангъанларны озь мулькюнден 
чыкъармакъ, 

Экинджиси де, тёвбе этип, рахмети ве магъфирети сонъ- 
суз олгъан Аллахтан афу тилемектир. 

Арам къазангъанларны озь мулькюнден чыкъармакъ 
ичюн япыладжакъ шей белли исе, оны саиплерине, саипле- 

ри ольген исе, варислерине бермек керек. Япыладжакъ бел- 
ли арекет олмаса ве тапылмасы да мумкюн дегиль исе, оны 
фукъарелерге акъ саиплери адындан садакъа оларакъ дар- 
къатмакъ керек. 

2. Арамгьа ёп ачкьан сатышлар япмакъ 

Эльге кечирмеден эвель сатмакъ, ёкъ олгъан бир шейни 
сатмакъ, ихтикяр, монополизм япып, башкъа сатыджылар- 
ны йыкъкъан рекъабет этмек, секуляциялар япмакъ арамгъа 
себеп береджек сатышларгъа мисаллердир. Бу вазиетлерни 
анълатмакъ ичюн оларны бирер хадиснен ачыкълайыкъ. 

Эльге кечирмеден эвель сатмакъ: Аллах Ресулы бойле 
буюргъан: «Ашайтны сатын алгъан вакъытынъЬа, оны та- 
мамен элине кечирмегенджв, башкъасына сатма». Бухарий, Буйу, 
112 . 

Ёкъ олгъан бир шейни сатмакъ: Аллах Ресулы бойле бу¬ 
юргъан: «Янынъда олмагъан шейни сатма». эбуДавуд, Буйу, 68. 

Ихтикяр этмек: Ихтикяр - бир малны фияты арткъан- 
дан сонъ сатмакъ ичюн базардан чекмек, сакъламакъ я да 
базаргъа чыкъармамакътыр. Аллах Ресулы бойле буюргъан: 
«Базаргъа мал кетирген мерзукъ (рызкъ берильген), ихтикяр 
япкъан мельундыр (лянетлвнгвндир)». ИбнМадже, Тиджарат, 6. 

3. Арам къазангъан инсанларнен алыш-вериш япмакъ 

Тиджаретнен мешгъуль олгъан мусульманнынъ дикъ- 
къат косьтермеси керек ильк муим меселе - арам малларны 
сатмамакътыр. Аллах бир шейни арам этсе, онынъ беделини 
де арам эткен. 

Фитнеджилерге я да ёл кесиджилерге силя сатмакъ 
арамдыр. Чюнки арамгъа алып баргъан шей де арамдыр. 
Къуран-ы Керимде бойле буюрыла: «Эйилик ве такъвада 
ярдымлашынъыз. Гунах ишлемек ве душманлыкъ яп- 
макъта ярдымлашманъыз». Маиде суреси, 2 -джи ает. Бу аетке 
коре, арамны кучьлендирмек я да арам ишленмесине ярдым 


108 



1УБОЛЮК _ 

этмек ве бунъа араджы олмакъ да ясакълангъан. 

Мумин кишининъ арамгъа я да арамнынъ кучьленип 
яйылмасына ёл ачаджакъ ималат я да тиджаретинден сакъ- 
ынмасы керек. Шарап япылгъан ерге юзюм сатмакъ да гу- 
нахтыр. Хазрети Пейгъамбер ичкинен алякъалы он кишини 
лянетлеген: «Сыкъкъан (ималатыны япкъан), онынъ ичюн 
сыкъылгъан, ичкен, ташыгъан, онынъ ичюн ташынгъан, 
ичиргвн, саткъан, парасыны ашагъан, сатин алгъан ве 
онынъ ичюн СатЫН аЛЫНгъан...» Тирмизий, Буйу 59. 

Аллах Тааля Къуранда ичкининъ ясакъ олгъаныны 
бильдирген: «Эй, иман эткенлер! Ички, къумар, таш пут- 
лар ве фал окълары бирер шейтан иши, писликтир. Булар¬ 
дан узакъ турынъыз ки, къуртулышкъа ириширсинъиз» 

(«Маиде», 90). Бу ает кельгенден сонъ, Аллахнынъ Ресулы 
онен алякъалы оларакъ бойле буюргъан: «Шубесиз, Аллах 
ичкини арам этти. Бу авттвн хабер алып, янында ички ол- 
гъан кимсе ондан ичмвсин ве сатмасын...» Муслим, Мусакат 67. 

Бир башкъа хадисте де бойле буюрулгъан: «Ичилъмеси- 
ни арам эткен Аллах Тааля сатылмасыны да арам этти». 

Эбу Давуд, Буйу, 64. 

Силя ималаты ве онынъ дигер улькелерге сатышы, асы¬ 
лында, джаиз олса да, мусульманларгъа уджюм этюв азыр- 
лыгъында олгъан мемлекетлерге я да фитне заманында, 
мал, джан ве ырзгъа теджавуз я да ёл кесмекте къулланы- 
ладжагъы ачыкъ олгъан алларда силя сатышы джаиз дегиль. 
Чюнки бу алда мусульманлар ачыкъча озлерине я да дигер 
мумин къардашларына къаршы душмангъа ярдым эткен 
олурлар. 

Мумин къасапнынъ Аллахнынъ ады анъылып союл- 
магъан айваннынъ этини сатмасы да бойледир. Чюнки ай- 
ван чалынгъанда, махсус этип, Аллахнынъ ады анъылмаса, 
о эт арам ола. Бунъа коре, мусульмангъа бойле этни сатмакъ 
олмай. Айны шекильде нут ве онъа ошагъан шейлерни де 
сатмакъ Ислямда ясакътыр. 

Хырсызлангъан бир малнынъ сатылмасы да джаиз де- 
гиль. Хазрети Пейгъамбернинъ -салляллаху алейхи ве сел- 
лем- бойле бургъаны беллидир: «Ким бильгени алда хыр¬ 
сызлангъан малны сатын алса, о гунахнынъ гунахына ве 
алчакълыгъына ортакъ олгъандыр». Бейхакип, сунен, V, ззв. Бунъа 
коре, тиджаретнен огърашкъан бир мусульманнынъ мал ал- 
гъанда ве саткъанда бу хусусларда дикъкъатлы олмасы ке- 
рек. 


4. Фаиз ашамакъ 

Тиджарий аятта энъ чокъ билинмеси керек олгъан ме- 
селелер фаизнен алякъалы олгъанларыдыр. Бу себептен бу- 
нынъ акъкъында тафсилятлы бильги берильмелидир. 

Ислямдан эвель фаизджилик арапларнынъ, хусусан юк- 
сек табакъаларнынъ ярарлангъаны муим къазанч ёлу эди. 
Буны бир кереден лягъу этмек мумкюн дегиль эди. Бу се¬ 
бептен фаизнинъ кесен-кес ясакъланувы Къураннынъ сонъ 
энген аетлеринде бельгиленди. Анджакъ даа ясакъланмагъ- 
ан маальде фаиз тазирленген эди ве кечмиш миллетлерден 
фаизджилик япкъанларнынъ къаршылашкъан мушкюллери 
ачыкълангъан эди. 

Фаизнинъ арам олгъанына даир укюм хиджретнинъ се- 
кизинджи я да докъузынджы йылында эндирильген бу ает- 
лернен ифаде этильди: 

«Эй, иман эткенлер! Аллахтан коркъунъыз. Әгер 
акъикъатен инангъан олсанъыз, мевджут аладжакъ фа- 
излеринъизден вазгечинъиз. Әгер япмасанъыз, Аллах ве 
Ресулы тарафындан (фаизджилерге къаршы) ачылгъан 
дженктен хаберинъиз олсун. Әгер тёвбе этип, вазгечсенъ- 
из, сермаенъиз сизинъдир; не акъсызлыкъ эткен олур- 
СЫНЪЫЗ, не де акъсызлыкъкъа огърарсынъыз». Бакъара суре- 
си, 278, 279- джы аетлер. 

Къуранда бильдирильгенине коре, фаиз ясагъы кель- 
генде, джахилие араплары бойле дегенлер: «Алыш-вериш 

де фаиз кибидир». Бундан сонъ, Аллах Тааля бу эки муаме- 
лени бир-биринден айырып, - «Аллах алыш-веришни элял, 
фаизни арам эткен», - деп, джевап берген ве пешинден - 
«Файыз ашагъанлар шейтан чарпкъан кимселер турад- 
жагъы киби тураджакълар», - буюрды. Бакъара суреси, 275-джи 
ает. 

Хазрети Пейгъамбернинъ фаиз ясагъы татбикъине 
Меккеде Веда хаджы сырасында шу сёзлеринен озь якъын- 
ларындан башлагъаны ривает әтиле: «Дикъкъат этинъиз, 
джахилие дввриндвн къалгъан фаизнинъ эписи лягъу этиль- 
ди. Лягъу эткен фаизнинъ ильки, эмджем Аббас бин Абдиль- 
мутталибнинъ фаизидир. Артыкъ фаизнинъ тамамы ясакъ 
этильди» Муслим, Хадж 147., «Билинъиз ки, джахилие деврининъ 
бутюн фаиз чешитлери лягъу этильди. Сермаенъиз исе, си- 
зинъдир. Бойледже, акъсызлыкъ этмеген ве акъсызлыкъкъа да 
огърамагъан олурсынъыз». эбу давуд, Буйу з. 

Ислямда фаиз чешитлери 

Ислямда ясакълангъан фаиз экиге айырыла. Булар 
зияделик фаизи ве несие фаизи. 

Зияделик фаизи: Ольчю ве тартынен алынып сатылгъан 
шейлерни озь джынсларынен пешин (айны вакъытта) ве 
бири дигеринден зияде оларакъ денъиштирмектир. 

Анджакъ зияделик фаизи стандарт олып, сайынен я 
да метр эсабынен сатылгъан шейлерде джерьян этмей. Бу 
себептен, айны джынстан олса биле, эки къумач узунлыгъы 
фаркълы олса да, пешин оларакъ денъиштириле биле. 
Сайынен сатылгъан он дане ферма йымыртасыны айны 
буюкликтеки секиз дане кой йымыртасынен пешин оларакъ 
денъиштирмек де джаиздир. 

2) Несие фаизи: Стандарт шейлернинъ такъсит 
сатышындан (къысым-къысым пара одемесинден) пейда 
олгъан фаиз. Бу чешит фаиз колем, агъырлыкъ я да 
узунлыкъ ольчюсинен я да сайынен сатылув нокъта-и 
назарындан айны хусусиетте олгъан эки шейден бирисини 

дигери къаршылыгъында такъситнен (къысым-къысым) 
сатмакънен ортагъа чыкъа. Меселя, бир метр Къырым 
къумачыны айны джынынстан бир я да эки метр Къырым 
къумачы къарышлыгъында такъсит оларакъ сатмакъ да 
джаиз дегиль. 

Фаиз джерьян эткен шейлернинъ айны джынслары 
денъиштирильгенде, кейфиет фаркъы дикъкъаткъа 
алынмаз. Кейфиетли урлукъ богъдайынен кейфиетсиз емлик 
бугъдайны денъиштирмек истегенлер я тенъ микъдарда ве 
пешин оларакъ (айны вакъытта) денъиштирмели, яхут да 
паранен къыйметлендирип, сатышны керчеклештирмели. 

5. Ийле ве алдатмакь 

Ислямда кяр ичюн белли бир сынъыр къоюлмагъан. 
Бунен берабер алыш-веришлерде ялан, ийле, сатылгъан 
малнынъ къусурыны гизлемек, малны онда олмагъан хусу- 
сиетнен макътамакъ ясакътыр. Бойледже, алыш-вериш яп- 
къанларнынъ ийлели ёлларнен бир-бирини алдатмасы ве бу 
ёлнен малнынъ чокъ юксек я да чокъ ашагъы фиятларнен 
сатылмасы мешру корюльмей. 

Ислямда алдатув, ялан ве ийленен эльде этильген эр 
чешит къазанч арамдыр. Бойле къазанчлар исаннынъ иба- 
детине, фердий ве аилевий аятына менфий тесир эте. Бу- 
нынъ ичюн, хата япылып, бойле къазанч эльде этильген исе, 
о, саибине къайтарылмалыдыр. Саибине къайтарылмасы 
мумкюн олмагъанда, бу къазанч бир ан эвель, савабыны бе- 
клемеден, хайыр ёлда къулланылып, эльден чыкъарылмалы. 
Лякин гунах ве къул акъкъындан къуртулмакъ ичюн бу- 
нынъ да етерли олмагъаны унутылмамалы. Аллах Эльчиси 
бир кересинде эснаф ве базиргянларны бойле тенбиелеген: 
«Эй, туджар джемиети, алыш-веришке бош сез ве ялан ерде 
вмин чокъ къарышкъаны ичюн, буны садакъаларынъызнен 

оденъиЗ». Эбу ДавуЪ, Буйу, 1. 

Куньлернинъ бирисинде Пейгъамбер Эфендимиз -сал- 

ляллаху алейхи ве селлем- базарда кезергенде, козю бир богъ- 
дай обасына илише. Элини богъдайнынъ ичине кирсеткенде, 
онынъ сылакъ олгъаныны анълай. Сатыджыгъа, - «Бу не- 
дир?» - дегенде, адам, - «Я, Ресулаллах! Ягъмур токъунды да, 
онынъ ичюн азчыкъ сыланды», - деп, джевап берген. Бундан 
себеп Пейгъамберимиз онъа: «Немли къысымларны устьке 
чыкъарсанъ да, инсанлар корьсе! Бизни алдаткъан бизден де- 
гильдир», — буюргъан. Муслим, Иман, 164, ЭбуДавуд, Буйу, 50. 

Гъабн-ы фахиш - малнынъ базар фиятындан къат-къат 
паалы я да чокъ пек уджуз сатылмасы я да сатын алынма¬ 
сы демектир. Мал фиятынынъ къат-къат паалысынен сатын 
алынгъанда, муштери, къат-къат уджузынен сатылгъанда 
исе, сатыджы алдатылгъан вазиетке тюше. Бойле вазиетте 
зараргъа огърагъан алыджы я да сатыджы махкемеге мурад- 
жаат этип, зарарнынъ тазмин этильмесини талап эте биле. 
Чюнки Ислямда инсанларнынъ зарар ве акъсызлыкъкъа 
огърамамасы принципи бар. Къайсы бир зарар ве акъсыз- 
лыкъ пейда олгъанда, онынъ энъ адалетли шекильде чезиль- 
меси керек. 

6. Акьсыз рекъабет этмек 

(бир-бирини озмагъа тырышмакъ) 

Тиджарий аятта башкъасына зарар бериджи татбикъ- 
лар ясакътыр. Пейгъамберимиз: «Озюнъизге корв макъбул 
иш япынъыз. Ялынъыз башкъаларгъарекъабет олсун, деп яп- 
манъыз» буюргъан. Тирмизий, Бирр 63. 

Акъсыз рекъабетке себеп ола биледжек базы татбикълар 
булардыр: 

Неджеш сатышы: Бир кимсенинъ, керчек алыджы ол- 
магъаны алда, анджакъ муштерини истеклендирип, фиятны 
юксельтмек макъсадынен алыш-веришке къарышмасыдыр. 
Хазрети Пейгъамбер -салляллаху алейхи ве селлем- «Ялынъ¬ 
ыз муштерини истеклендирмек ичюн сатышкъа кирменъ- 
из», - буюргъан. Бухарий, Буйу, 58, 64. 

Әгер муштерини истеклендирюв зонасында малнынъ 
фияты онынъ керчек къыйметини кечсе, бу мекрух олур. Бу 
керахет малнынъ керчек къыйметинден даа юксек бир фи- 
яткъа сатылувы алында керчеклешир. Әгер фиятны артты- 
рув мал къыйметине етмегени ичюн япылса, бунынъ сакъ- 
ыныладжакъ тарфы ёкъ. Бу себептен ачыкъ фият арттырув 
я да къапалы зарф усулы теклиф шеклинде энъ юксек фият 
бергенге малны сатмакъ мумкюн ве джаиздир. Аллах Ресулы 
ёкъсул бир сахабенинъ малыны ачыкъ арттырув нетидже- 
синде энъ юксек фиятны бергенге саткъан эди. 

Анджакъ ачыкъ арттырмагъа да ийле сокъулмамалы. 
Кунюмизде, хусусан, ачыкъ арттырувларда бу ёлгъа чокъ 
кирильгенини коремиз. Керчек алыджы олмагъаны алда 
сатышкъа кирген базы кимселер кимер вакъытта фиятны 
юксельтелер, кимер вакъытта да бир менфаат къаршылыгъ- 
ында ачыкъ арттырувдан чекилип, малнынъ чокъ уджузгъа 
сатылмасына кетирелер. Бу сонъки вазиетте де сатыджы 
ерине сатын алыджыгъа менфаат кетириле. 

Телякъкъы’р-рукъбан: Башкъа ерлерден мал кетир- 
генлерни ёлда къаршылап, малларыны оларнынъ элинден, 
эр кестен эвель алмасыдыр. Бойле арекет иле истихсалджы- 
нынъ шеэр я да къасабадаки куньлюк базар фиятларыны 
огренмеси маниа әтиле, шеэрли базиргянларнынъ онынъ 
элинден уджузгъа алгъан малыны базарда паалы сатмасы я 
да тутын, спекуляциялар этмеси теминлене. Хадисте бойле 
буюрылгъан: «Хазрети Пейгъамбер атлыларны ёлда къар- 
шыламакъны, яни базаргъа кельмеден, юклерини сатын ал- 

МйКЪНЫ ЯСйКЪЛиВЪйН». Бухарий, Буйу, 72. 

Шеэрлининъ койлю адындан сатмасы: Ислямнынъ 
макъсады - башкъаларнынъ киришювлеринден узакъ, озь 
ичинде сербест рекъабетке (конкуренциягъа) ачыкъ, акъыд- 
жы ве ашкяр тиджарет базарыны пейда этмектир. Бу себеп¬ 
тен Ислямда себзе ве мейва осьтюргенлернинъ буларны са- 
тув сырасында алданмамалары ичюн бир такъым тедбирлер 
алынгъан. 


114 



1УБОЛЮК _ 

Шеэрлининъ койлюге аит махсулларны анбарлап, олар- 
ны койлю сыфатынен базаргъа чыкъармасы ясакътыр. Ха¬ 
дисле бойле буюрылгъан: «Небий -салляллаху алейхи ве сел- 
лем- шеэрлининъ койлю адындан сатышыны ясакълагъан. 
Истесе, булар онынъ бабасы я да къардашы олсунлар». Муслим, 

Буйу’ 21. 

Джабир бин Абдиллах -радыяллаху анх- ривает эткен 
ашагъыдаки хадис бу гъаени ачыкъча бельгилей: «Шеэрли 
койлю адындан сатыш япамаз. Инсанларны озь алларына 
къалдырынъыз, Аллах олардан бир къысмыны дигерлери себе- 
бинен рызкъландырыр». Бухарий, Буйу’58, 64. 

Башкъасынынъ сатышы устюнден сатыш: Ислямда 
алыш-веришлер муминлернинъ бир-бирине зарар берме- 
меси, анълашмазлыкъкъа ёл ачмамасы ве анълашманынъ 
тарафларындан бирисине иляве файда бермемеси әсаслары¬ 
на таяна. Бу себептен сатыджы ве алыджы белли бир мал ве 
сатыш бедели акъкъында анълашкъандан сонъ, башкъасы¬ 
нынъ арагъа кирип, бу алыш-веришни бозувы ве бу арада 
алыджыгъа озь малыны сатмагъа истемеси менфаат къав- 
гъаларына ёл ачар. Хазрети Пейгъамбер -салляллаху алейхи 
ве селлем- бойле буюргъан: «Сиздвн ич бир кимсв къардашы- 
НЫНЪ сатышы устюнден сатыш япмасын». Бухарий, Буйу’, 58, 64. 

Фасит шартнен сатыш: Сатыджы я да алыджыдан 
ялынъыз бирисине файда кетиреджек шарткъа «фасит 
шарт» дейлер. 

Меселя: Сатыджынынъ бир йыл даа ичинде яшайджагъы 
шартынен эвини сатмасы, бир йыл озю сачаджагъы шарты- 
нен тарласыны сатмасы, бир ай ичинде къулланып, ондан 
сонъ алыджыгъа теслим этмек шартынен автомобильни сат- 
макъ я да алыджынынъ, борджгъа бермеси я да бир шейни 
багъышламасы шартынен сатыш япмакъ киби вазиетлерде 
сатыш акъды фасит олур. Чюнки анълашмада тарафлардан 
бириси озюне устюн файда теминлемеге тырышса, бу риба 
(фаиз) хусусиетиндедир. Чюнки бойле сатыш акъдында бе- 

дель оларакъ къаршылыгъы олмагъан зияделик эльде әтиле. 
Хазрети Пейгъамбернинъ шу хадиси бу мевзуны низамгъа 
къоя: «Неби -салляллаху алейхи ве селлем- бир акъд ичинде 
эки акъд япмакъны ясакълады». ибн ханбель, 1,394. 

Ислямгъа коре, куньлюк муамелелерде инсанларнынъ 
бир-бирини алдатмамасы, бири дигерининъ къыйын вази- 
етте олгъанындан ярарланып, зиядедже къопармакъ ёлуна 
кетмемеси ве тарафларны анълашмазлыкъкъа алып ба- 
раджакъ себеплернинъ ортадан къалдырылмасы әсаслары 
козетильген. Абдуллах бин Амр ибн Астан -радыяллаху 
анх- Ресулюллахнынъ -салляллаху алейхи ве селлем- бойле 
буюргъаны ривает әтиле: «Эм борджгъа, эм сатыш, бир са¬ 
тыш ичинде эки шарт, тазмин месулиети къабул этилъме- 
ген шейнинъ кяры ве янында олмагъан шейнинъ сатышы элял 
дегильдир» эбуДавуд, Буиу 68., 

«Эм борджгъа, эм сатыш ве бир сатыш ичинде эки шарт 
элял дегильдир». Бухарий, Буйу 73. 

7. Бельгисизлик себебинен ясакъ алыш-веришлер 

Ислям алыш-веришлерден тарафларнынъ алданмасына 
я да анълашмазлыкъкъа тюшмесине ёл ача биледжек бельги¬ 
сизлик ве техлюкелерни чыкъармагъа макъсат эте. Бир чокъ 
хадис-и шерифлерде сатыджы я да алыджынынъ алданма¬ 
сына ёл ачкъан, яхут да сатылгъан шейнинъ теслим әтильме- 
сине зорлукъ кетирген алыш-веришлерге мисаллер бериле. 

Даа мейдангъа кельмеген бир шейнинъ сатышы макъ- 
бул олмагъаны меселесинде фикир бирлиги бар. Айваннынъ 
даа догъмагъан яврусыны сатмакъ, пейда олмагъандан әвель 
мейве ве экинни сатмакъ киби сатышлар макъбул дегиль. 
Чюнки олар сатыш сырасында мевджут дегиллер я да мейда- 
на кельмемек риски мевджуттыр. 

Хазрети Пейгъамбер башкъа бир хадисинде, - «Сувдаки 
балыкъны сатын алманъыз. Чюнки бунда алданув риски (гъа- 
рар) бар», - буюргъан. Ахмед 6. Ханбель, I, 288. 

Сатылгъан мал я да сатыш беделинен алякъалы бель- 
гисизлик аз ве эмиетсиз олса, бойле ал сатыш акъдына за¬ 
рар бермез. Меселя, хусусий хавузларда етиштирильген я 
да топлангъан балыкъларны, даа тутмадан, сатын алмакъ 
джаиздир. Чюнки бойле хавузларда балыкънынъ джынс ве 
кейфиетини корьмек мумкюн олгъаны ютби, тутулмасында 
да алданув техлюкеси ёкътыр. 

Джевиз, бадем, фыстыкъ, къарпыз, къавун киби къа- 
букълы осюмликлерни къабукларынен берабер, богъдай, 
пирнич ве къунджут киби осюмликлерни исе, башакълар 
ичинде сатмакъ, иште, бу себепке коре джаиздир. Пакетлер- 
ге къоюлгъан, лякин микъдары билинмеген мейве в.б. шей- 
лерни сатын алмакъ киби джемиетде урф алына кельген са¬ 
тышларда тарафлар арасында анълашмазлыкъ чыкъмай, бу 
себептен бойле сатыш макъбулдыр. 

Кунюмизде бир такъым мейваларнынъ даа чечек атыл- 
гъанда, я да даа пишмеден, далында экен, терек башына я 
да багъчанынъ бутюни ичюн сатыш бедели бельгиленип са- 
тылгъаныны корьмек мумкюн. Мейва ве экинлернинъ даа 
мейдангъа кельмеден тамырында сатылмасындан сонъ, су- 
вукъ, сыджакъ, сель баскъыны, хасталыкъ киби себеплерден 
махсул алынмаса, сатыш бедели къаршылыкъсыз къалыр. 
Бойле бир сатыш алданмагъа ёл ачар. Энестен -радыялла- 
ху анх- ривает этильген хадисте бойле буюрыла: «Хазрвти 
Пейгъамбер -салляллаху алейхи ве селлем- мейва ортагъа 
чыкъмагъандже бунынъ сатышыны ясакълады». Бухарий, Буйу аз; 
Муслим, Буйу 53. Энесгпен, - «Оргпагъй чыкъмасы не демектир?» 
- деп соралгъанда, о, - «Къызармасы ве сарармасы», деп, 
къошкъан, - «Әгер Аллах мейваны бермейджек олса, сизден 
бир кимсе къардашынынъ малыны ненинъ къаршылыгъынЬа 
алгъан оладжакъ?» Ахмед б. Ханбель, Муснед III, 115, 161. 

8. Ибадет саатында алыш-веришнен мешгъуль оп- 
макь 

Юдже Раббимиз, джума кунюнде джума намазыны 
фарз къылды, джума намазыны къылмагъа месуль олгъан- 
ларнынъ джума саатында ишлерини быракъып, намазгъа 
бармаларыны әмир этти. Джума намазы ичюн эзан окъул- 
гъанда, чевреде булунгъан бутюн пишкин мумин эркеклер 
джемаат оларакъ намазкъа бармалары керек. Къуран-ы Ке- 
римде бойле буюрыла: «Эй, иман эткенлер! Джума куню 
намазгъа чагъырылгъан вакъытта, аман Аллахны анъ- 
магъа ашыкъынъыз ве алыш-веришни быракъынъыз. 
Әгер бильсенъиз, эльбетте, бу сизлер ичюн даа хайырлы- 
дыр. Намаз къылынгъанынен, артыкъ ер юзюнде дагъ- 
ылынъыз ве Аллахнынъ лютфюнден истенъиз. Аллахны 
чокъ зикр этинъиз, умют әтиле ки, къуртулышкъа ири- 

ШИрСИНЪИЗ». Джума суреси, 9-10-джи аетлер. 

Джума намазынен месуль олгъанларнынъ джума саа¬ 
тында ишлерини быракъып, намазгъа чапышмалары керек. 
Бундан ялынъыз джемааткъа бармамакъ ичюн озюрлери 
олгъан эркеклернен гъайр-ы муслимлер, къадынлар ве ба¬ 
лалар мустеснадыр. Джума куню невбетте олгъан хавфсыз- 
лыкъ вазифелиси, хаста, сакъат, хаста бакъыджы киби озю- 
ри олгъанлар тышында джума намазы къылынгъан ердеки 
бутюн пишкин мусульман эркеклернинъ алыш-веришни я 
да башкъа ишлерини быракъып, джума намазына бармала¬ 
ры фарз-ы айндыр. 

Ишни къалдырып, джума намазына барув ве анда бу- 
лунув муддети имам хутбе ичюн минберге чыкъкъаны ан- 
дан башлай ве фарзнынъ сонъуна къадар девам эте. Джума 
намазы вактында алыш-вериш япмакъ арам ве макъбул де- 
гильдир. 

9. Алыш-вериши джаиз олмагьан эшьяларны сатмакъ 

Ашалмасы, ичильмеси я да башкъа бир макъсатнен 
файдаланмасы джаиз олгъан шейлернинъ алыш-вериши де 
джаиздир. Аллах Тааля бойле буюра: «О, ерде не бар исе, эпи- 
сини сизлер ичюн яратты» Бакъара суреси, 29-джи ает., «Ер юзюни 
сизге бойсундыргъан Одыр. О алда, ернинъ устюнде долашынъыз 
ве Аллахнынъ рызкъындан ашанъыз». Мупьк суреси, 15-джи ает. 

Ашалмасы, ичильмеси я да файдаланмасы ает ве хадис- 
лерде ясакълангъан шейлернинъ алыш-веришини япмакъ 
арамдыр. Ресулюллах бойле буюргъан: «Аллах бир шейни арам 
къылса, онынъ беделини де арам къыла». Эбу-Давуд, Буйу’, 38, 63, 64. 

Ашалмасы я да ичильмеси аетнен я да сахих хадиснен 
озюнден кельген зарардан себеп ясакълангъан шейлерге 
«неджес» (пислик) дейиле. Шарап, домуз, ольген айваннынъ 
эти ве къан буларнынъ арасында сайыла биле. Ислямгъа 
коре, къыймети олмагъан бойле шейлернинъ сатышы макъ- 
бул дегиль. 

Кунюмизде къанамалы хасталаргъа я да амелияттан 
кечкен кимселерге дамардан къан берильмеси меджбурий 
тедавийлев усулы олгъан. Къан берильмесе, хастанынъ къан 
гъайып этмесинден ольмеси мумкюн. Бу себептен сагълам 
инсаннынъ вуджудына алмасы джаиз олмагъан къан, хаста 
ичюн джаиз ола. Чюнки «заруретлер арамларны мубах эте» 
принципи сакъыныладжакъ ери олгъан меселелерде мумин- 
лерге къолайлыкъ кетире. 

Копек сатышы чокъусы алимлерге коре джаиз дегиль. 
Чюнки Хазрети Пейгъамбер бир хадисинде копекнинъ беде¬ 
лини, фаишенинъ уджретини ве кяиннинъ алгъан парасы- 
ны ашамакъны ясакълагъан. Бухарий, Буйу 113. 

Базы алимлер авджылыкъ, бекчилик киби макъсатлар- 
нен копекнинъ сатылмасы мумкюн олгъаныны бильдирди- 
лер. Чюнки барс, арслан, къаплан, къашкъыр, мышыкъ киби 
йыртыджы айванлардан авланмакъ, бекчилик яптырмакъ 
киби мешру макъсатлар ичюн ярарланмакъ мумкюн олгъа- 

ны ичюн, буларнынъ сатышы да джаиздир. 

Эдепсиз муитке земин азырлагъан йырджыларгъа оден- 
ген пара арамдыр. 

Сувнынъ, хусусий мульк олмагъаны такъдирде, къул- 
ланувы мубахтыр. Мубах олгъан бир шейде исе, эр кеснинъ 
акъкъы бар. Денъиз сувындан ве озен сувларындан эр кес¬ 
нинъ ярарланув акъкъы бар. Хазрети Пейгъамбер бойле бу- 
юргъан: «Мусульманларучь шейде ортакълар: сув, от ве атеш». Эбу 
Давуд, Буйу 60. Бу хадисте сув, от ве атешнинъ джемиетнинъ 
ортакъ малы олгъаныны бельгилене. Бу себептен бу учь че- 
шит икътисадий дегер, тиджарет малы япылмадан, джемиет 
хызметине такъдим этильмелидир. 

Белли бир джемиетке аит чокъракъ, менба я да къуюдан 
хусусий къопкъаларгъа къоюлгъан сувлар хусусий мульк 
сайыла. Саиплери бу сувлардан ярарлана биле, сата билелер. 
Анджакъ якъында сувсызлыкъ техлюкеси оладжагъы би- 
лингенде, нуфузлы ве салахиетли инсанлар «Я сувны озюнъ 
толдур ве ихтияджы олгъан бу кишиге бер, я да сувны ал¬ 
масы ичюн онъа изин бер» дерлер. Сувнынъ пара къаршы- 
лыгъында сатылмасынынъ джаиз олувы шу делиллерге тая¬ 
на: Хазрети Осман Мединеде Руме къуюсыны бир еудийден 
сатын алгъан ве оны мусульманлар ичюн вакъыф эткен эди. 
Чюнки Хазрети Пейгъамбер бу къуюнен алякъалы оларакъ 
бойле буюргъан эди: «Ким Руме къуюсыны сатын алып да, 
мусульманларгъа раатлыкъ теминлесе, онынъ ичюн джен- 
нет бар». 

СУАЛЛЕР ВЕ ВАЗИФЕЛЕР 

1. Къуран-ы Керимде кечкен тиджаретнен алякъалы 
аетлерге мисаль беринъиз? 

2. Элял къазанч ёллары нелердир? Анълатынъыз. 

3. Мусульман иш адамынынъ дикъкъат этмеси керек 
хусуслар акъкъында бильги беринъиз? 

4. Пейгъамберимизнинъ тиджарет аятынен алякъалы 
огреткен принциплери нелердир? Анълатынъыз. 

5. Пейгъамберимизнинъ тиджаретнен алякъалы 
хадислеринден мисаллер беринъиз. 

6. Ислямда ишчи ве иш бергеннинъ темель акъ ве 
вазифелери нелердир? Анълатынъыз. 

ЭЛЯЛЛАР ВЕ АРАМЛАР 

БОЛЮКНИНЪ МЕВЗУЛАРБ1 

Элял ве арам меселесинде ислямнынъ темель къаиделери 
Ашайт ве ичеджеклерде эляллар ве арамлар 
Айванларнынъ ашалмасынен алякъалы укюмлер 
Кийинюв меселесинде эляллар ве арамлар 
Емин ве адакъ 

Сюсленювнен алякъалы эляллар ве арамлар 
Эв эшьясы къулланувында эляллар ве арамлар 
Эглендже аятында эляллар ве арамлар 

АЗЫРЛЫКЪ ЧАЛЫШМАЛАРЫ 

1. Элял ве арам сёзлери сиз ичюн нени ифаде этелер. 

2. Эркек ве къадыннынъ авретинен алякъалы араштырма 
япынъыз. 

3. Эркеклер ичюн сюсленювнен алякъалы хусусларны 
огренинъиз. 

4. Ичкининъ джемиетке кетирген зарарларыны 
араштырынъыз. 

5. Юдже Аллах не ичюн ички къулланувыны ясакълады? 

6. Сигаретнинъ сагълыкъ ве диний нокъта-и назарындан 
сакъындырыджы тарафларыны араштырынъыз. 

7. Эвде джанлы ресим асмакънынъ догъру олып- 
олмагъаныны огренинъиз. 

8. Къумарнынъ аилелернинъ сеадетине тесирини 
араштырынъыз. 

ЭЛЯЛ ВЕ АРАМ МЕСЕЛЕСИНДЕ ИСЛЯМНЫНЪ ТЕ- 

МЕЛЬ КЪАИДЕЛЕРИ 

1. Ясакъланмагъан эр шей элялдыр. «Әтрафта олгъан эр 
шейде асыл олгъаны мубахлыкътыр» шеклинде ифаде этиль- 
ген бу къаидеге коре, бир де бир шейни ясакълагъан ает я да 
хадис олмаса, о, арам дегильдир. Ресулюллахтан -салляллаху 
алейхи ве селлем- ягъ, пенир ве кийик эшек этининъ укюми 
акъкъында соралгъанда, о, бойле буюргъан: «Элял -Аллах- 
нынъ Озь Китабында элял эткени, арам да - Аллахнынъ Озь 
Китабында арам эткенидир; акъкъында бир шей айтмагъ- 
аны исе, сизлер ичюн афу этип, сербест къалдыргъаныдыр» 

Тирмизий, Либас б; Ибн Мадже, Эт’име 60., «Аллах баЗЫ ШвйЛврни фарЗ 

къылды, буларны къачырманъыз; базы сынъырлар къойды, бу¬ 
ларны да ашманъыз; базы шейлерни арам къылды, буларны 
ишлеменъиз; унутмакътан дегиль, сизге олгъан рахметин- 
ден себеп базы шейлер акъкъында да ич бир шей буюрмады, 
буларны да араштырманъыз». Даракутний бу хадисни ривает этти, 
Невеви исе сахих сайды. 

2. Элял ве арам эткен анджакъ Аллахтыр. Ич бир къул- 
нынъ арам ве элял этмек салахиети ёкътыр, бу салахиет 
анджакъ Аллах Таалягъа махсустыр. Пейгъамберлернинъ 
арам ве элялнен алякъалы сёзлери Аллахнынъ ирадесини 
ве укюмини къулларына бильдирмек ве ачыкъламакътан 
ибареттир. Бир аетнинъ манасы бойледир: «Тиллеринъиз 
уйдургъан ялангъа базанып, - «Бу элялдыр, бу арамдыр», 
- деменъиз, чюнки Аллахкъа нисбетен ялан уйдургъан 
оласынъыз». Нахл суреси, 116-джи ает. Бу себептен алимлер акъ¬ 
къында къатий насс олмагъан шейлер ичюн «арам» демектен 
сакъынып, «мекрух», «хош дегиль» киби ифаделерни къул- 
ланмагъа терджих этелер. 

3. Арамгъа мухтадж этмейджек къадар элял бар. Ислям 
дини файдалы олып, ихтиядж дуюлгъан ич бир шейни арам 
этмеди. Арам этильгенлер я зарарлы, я да, алкоголли ички- 
лер киби, зарары файдасындан чокъ олгъан шейлердир. 

4. Арамгъа алып баргъан эр шей арамдыр. Ярамай ве за¬ 
рарлы бир шейнинъ огюни алмакънынъ энъ мантыкълы ёлы 
онъа алып баргъан васталарны ёкъ этмектир. Иште, Ислям- 
нынъ арам меселесинде туткъан ёлы да будыр. Макъсат къа- 
баатлынынъ джеза корьмеси дегиль, къабаатнынъ ишлен- 
мемесидир. Меселя, зина арамдыр, онъа алып баргъан ёллар 
да арамдыр. Чыплакълыкъ, ят къыз ве эркекнинъ ялынъыз 
къалмасы, эдепсиз ресим ве музыка бунъа коре ясакъ ве 
арамдыр. 

5. Арамны ишлеткен ийле де арамдыр. Бир ёлыны тап- 
магъа тырышып, озюне коре уйдурып я да адыны денъиш- 
тирип, арамны ишлемек, месулиетни ёкъ этмез, аксине, бу 
ёллар ве чарелер де арамдыр. Пейгъамберимиз -салляллаху 
алейхи ве селлем-, - «Умметимдвн бир къысым инсан башкъа 
бир адыны къойып, шарапны элял саяджакълар», - буюрып, 
бунъа ишарет эткен. Бухарий, Эшрибе 6. АЙНЫ шекильде де, эдеп¬ 
сиз, айып эсер ве арекетлерге «санат» айтылмасы оларны 
элял этмей. 

6. Яхшы ниет арамны мешру этмей. Ислямнынъ бир 
принципи де - «Баеталар да, гъае киби, мешру оладжакъ» 
принципидир. Яхшы ниетнен, гузель бир нетидже эльде 
этмек ичюн де олса, арам ишлемек джаиз дегиль. Джами 
япмакъ, хайыр муессисеси къурмакъ в.с. ичюн къумар ой- 
намакъ, хырсызлыкъ ве фаизджилик япмакъ джаиз дегиль. 
«Арамдан мал къазангъан ич бир къул ёкъ ки, бунен япкъан 
садакъасы къабул этильсин ве нефакъа масрафларына бере- 
кет берильсин! Кериде къалдыргъаны да ялынъыз джеэннемге 
олгъан ёлджулыгъында онъа азыкъ олур. Шубесиз, Аллах Таа- 
ля ярамайны ярамайнвн сильмвз, аксине ярамайны яхшынен 
силер; чюнки пис де, пис олгъанны темизлеп оламаз» хадиси 
де айны укюмни тасдикъ эте. Ахмед 6. Ханбель, Муснед. 

7. Арам шубесинден сакъынмакъ керек. Ислямнынъ 
арам ве элял косьтергени шейлер ачыкъ-айдын ортададыр. 
Арамнен элял арасында бир де шубели арекет ве шейлер бар. 
Такъва инсаннынъ бу вазиетлерде шубели олгъандан узакъ 

турмасыны ве мукъайт олмасыны талап эте. Ашагъыдаки 
хадис бу меселеде къаиде маиетиндедир: «Элял ачыкъ-айдын 
белли, арам да ачыкъ-айдын беллидир. Буларнынъ арасында 
халкътан бир чокъунынъ элялмы, араммы олгъаныны биль- 
меген шубели шейлер бар. Динини ве намусыны къорчаламакъ 
ичюн буларны япмагъан селяметтедир. Булардан базысыны 
япкъан кимсе исе, арам ишлемеге чокъ якъынлашгъан олур; 
чюнки къорукънынъ әтрафында (айванларыны) отлаткъан 
кимсе де къорукъкъа далмакъ техлюкесине якъынлашкъан 
олур. Дикъкъат этсенъиз, эр бир укюмдарнынъ къоругъы бар, 
Аллахнынъ къоругъы да арам къылгъан шейлеридир». тирмизий, 
Буйу’, 1. Пейгъамберимизнинъ -салляллаху алейхи ве селлем-: 
«Санъа шубели кельгенни быракъ, шубели кельмегенни ал!», - 
буйругъы да бунъа ишарет эте. Бухари, Зебаих2,9. 

8. Заруретлер арамны мубах эте. Арам даиресини ба- 
ягъы тар туткъан Ислям, аятнынъ бекленмеген вакъиалары, 
сыкъынтылары къаршысында бу черчивенинъ де зорлана 
биледжегине эмиет бере. Къулларына даима къолайлыкъ 
косьтерген Мевлямыз башы дертте къалгъан, башкъа чаре 
тапып оламагъан мусульмангъа ольчюни къачырмамакъ 
шартынен арамны ашамакъ ве ишлемек рухсатыны берди. 
Союлмадан ольген айван, къан, домуз киби арам ашайтлар 
анъылгъан суреде буюрыла ки: «Эр ким булардан ашамагъа 
меджбур олса, бир микъдар ашамасында гунах ёкътыр. 
Шубе ёкъ ки, Аллах чокъ багъышлайыджы, чокъ мерха- 

метЛИДИр». Бакъара 173; Маиде 3; Әнам 145; Нахя 115. 

9. Арам Ислям мемлекети тышында да арамдыр. Му- 
сульман фаиз, зина, къумар киби Аллах ясакълагъан аре- 
кетлерни къайда олса, олсун, ишлеемез. Ишлесе, гунахкъа 
киртен олур. 

10. Исраф арамдыр. Къулланмайып, чёплюкке атылгъан 
ашлар ве урбалар, ольчюсиз масрафлар исраф олып, арам 

ЭТИЛЬГСНЛСр. Исра суреси, 26-джи ает. 

АШАЙТ ВЕ ИЧЕДЖЕКЛЕРДЕ ЭЛЯЛЛАР ВЕ АРАМ- 

ЛАР 

1. Арам ашайтлар 

Леш, акъкъан къан, домуз, Аллахтан адынен союлмагъан 
айванлар арам этильген. 

Дигер айванлардан арам олгъанлар булардыр: 

Къурудаки айванлар: «Ресулюллах -салляллаху алейхи 
ве селлем- бутюн копек тишли йыртыджыларнен йыртыджы 
панджасы олгъан къушларнынъ ашалмасыны ясакълады». 
Ханефийлер бу хадисте кечкен «сиба» келимесини «эт 
ашагъанлар» шеклинде анълагъанлар ве арслан, къашкъыр, 
шакъал, къартал в.б. бу чешит айванларны арам сайгъанлар. 
Инсанлар игренюв дуя биледжек базы къурудаки 
айванларны соймакъ ве ашамакъ уйгъун корюльмеген. 
Хазрети Пейгъамбер -салляллаху алейхи ве селлем- Хайбер 
куню эв эшегининъ этини ашамагъа ясакълагъан. Ат исе, 
инсанларгъа хызмет эткенден ве садыкъ айван олгъандан 
союлмасы уйгъун корюльмеген. 

Денъиз айванлары: Алимлернинъ чокъусы 

денъиз айванларынынъ элял олгъаны фикиринделер. 
Пейгъамберимиз денъиз акъкъында, - «Онынъ суву темиз, 
олюси элялдыр», - буюргъан. 

Балыкъ чешитине кирмек шартынен девамлы 
сувда яшагъан ве къуруда яшамасы мумкюн олмагъан 
айванларнынъ эписи элялдыр. Къалкан балыгъы, сазан 
балыгъы, юнус балыгъы, йылан балыгъы в.с. буларнынъ 
ичине кирелер. 

2. Ичкилер ве наркотиклер 

Тилимизде «ички» сёзю ичильген вакъытта азы я да 
чокъу сархошлыкъ берген ичерликлер ичюн къулланыла. 
Ислям дини бутюн сархошлыкъ берген ичкилерни арам 

къыла, ичмекни ясакълай: «Эй, иман эткенлер! Ички, къу- 
мар, таш путлар, фал окълары бирер шейтан иши, пис- 
ликтир. Булардан узакъ турунъыз ки, къуртулышкъа 
ириширсинъиз. Шейтан ички ве къумар ёлунен анджакъ 
аранъызгъа душманлыкъ ве кин сокъмакъ, сизни Аллах- 
ны анъмакътан ве намаздан четлендирмек истей. Артыкъ 
вазтечтинъиз, дегильми?» Маиде суреси, 90-91-джи аетлер. 

Ичкинен алякъалы дигер ясакълар булардыр: 

1. Эр бир сархош эткен ички арамдыр: Сархошлыкъ 
берген эр бир ички, аетте кечкен «хамр» сёзюнинъ манасы¬ 
на кирип, арамдыр. Бир суальке джевап оларакъ Ресулюллах 
-салляллаху алейхи ве селлем- буюргъан эди: «Эр сархош¬ 
лыкъ берген шей ичкидир ве эр чешит ички арамдыр». Муслим, 
Эшрибе 73-75. 

2. Чокъусы сархош эткеннинъ азы да арамдыр: Сархош¬ 
лыкъ берген ичкилерге, вакъыт кечкен сайын, алышылгъа- 
ны ичюн, аз ичкеннинъ кет-кете даа зияде ичкенине шаат 
оламыз. Динимиз чокъусы сархош эткен ичкининъ азыны 
ичмекни де ясакълай, арам эте. Пейгъамберимиз -саллялла¬ 
ху алейхи ве селлем- бойле буюра: «Чокъусы сархош эткен 
шейнинъ азы да арамдыр», «Бир чанакъ, шишеси сархош эт¬ 
кен шейнинъ чокъ аз микъдары да арамдыр». 

3. Ички тиджарети арамдыр: Ислям ички тиджарети- 
ни ясакълай, мусульманнынъ гайр-ы муслимнен де олса, 
ички алыш-веришини арам сая. «Пейгъамбер -салляллаху 
алейхи ве селлем- ички япкъанны, яптыргъанны, ичкенни, 
ташыгъанны, онынъ ичюн ташылгъанны, таркъаткъанны, 
саткъанны, парасыны ашагъанны, сатын алгъанны ве онынъ 
ичюн сатын алынгъанны лянетлеген». Тирмизий, Буйу вз; ибн мад- 
же, Эшрибе 6. 

4. Ички меджлисинде олмакъ арамдыр: Мусульман¬ 
нынъ вазифеси анджакъ арамны ишлемемек дегиль, баш- 
къаларнынъ ишлемесине де яна бильгени ольчюде маниа 
олмакътыр. Хазрети Умернинъ риваетине коре, Ресюлуллах 

-салляллаху алейхи ве селлем- бойле буюргъан: «Аллахкъа 
ве ахирет кунюне иман эткен кимсе устюнде ички олгъан со- 
фра2Ъа асла отпурмасын». ТирмизиН, Эдеб43; ЭбуДавуд, Эт’име 18. 

5. Ичкинен тедавийлев ясакътыр: Тарикъ бин Сувейд 
Джуфий Пейгъамберимизге шарапнынъ укюмини сорагъан, о 
да, онъа шарапны ясакълагъан эди. Бундан сонъ Тарикъ: 

- Амма мен оны анджакъ илядж киби къулланам, - деген- 
де, Пейгъамберимиз: 

- О, илядж дегиль, хасталыкътыр, - буюргъан. Муслим, эш- 

рибе, 12. 

6. Наркотик къулланмакъ арамдыр: Хашиш, героин, ко¬ 
каин, афъён киби багълылыкъ пейда эткен мадделер, ички- 
нинъ тесиринден даа зарарлы ве инсанны олюмге алып бара. 
Бунен берабер, Ислям акъылнынъ къорчаланувыны әмир 
эте, акъылнынъ догъру ишлейишине кедер эткен мадделер- 
ни арам сая. 

3. Сигарет 

Эскиден къулланылмагъаны ичюн, Къуран ве Суннетте 
сигарет ичмек акъкъында ачыкъ ич бир ясакъ ёкътыр. Буй¬ 
дан себеп, алимлернинъ чокъусына коре, сигарет мекрух 
къабул этильген. Анджакъ сигарет ичкен кимсе озюнинъ ве 
чевресиндеки инсанларнынъ сагълыгъына зарар берсе, си- 
гаретке девамлы пара берип, бакъмасы керек инсанларнынъ 
нефакъасыны теминлемесе, сигарет ичмек онынъ ичюн 
арам ола. Аллах Тааля «Озь эллеринъизнен озюнъизни тех- 
люкеге сокъманъыз» Бакъара суреси, 195-джи ает., «ОзЮНЪИЗНИ 
ольдюрменъиз», - деп буюра. Ниса суреси, 29-джи ает. Сигарет 
ичмек мусульмангъа ич де ярашмай. Къайд этмели ки, нар- 
гиле (кальян) киби алышкъанлыкъларнынъ укюми де сига¬ 
рет кибидир. 

Арам шейлерни къулланмагъа рухсет берген зарурет де- 
генде, олюм ачлыгъы ве сувсузлыгъыны ёкъ этеджек, хаста- 
лыкъны тедавийлейджек элял бир шейнинъ ёкълугъы къаст 
әтиле. 

Ачлыкъ ве сувсузлыкъ зарурети: Ашайт ве ичерлик та¬ 
нып оламайып, олюм техлюкесине кирген кимсе, аятыны де- 
вам эттиреджек къадар арам ашамасы мумкюндир. Янында 
озь ихтияджындан зияде ашайт ве ичерлиги олгъан мусуль- 
ман буны сыкъынтыда къалгъангъа бермеге меджбур. Бер- 
месе, къаршы тараф зорнен ала биле, догъаджакъ месулиет 
бермегенге аиттир. 

Тедавийлев зарурети: Арамнен тедавийлев джаиз де- 
гиль: «Аллах шифанъызны сизгв арам этквн шейлврдв ярат¬ 
мады». Бухари, Эшрибе 15. Элялнен тедавийленмек чареси ёкъ 
исе, сыкъынтыда олгъан бир кимсе арамнен тедавийлевини 
коре билир. Пейгъамберимиз -салляллаху алейхи ве селлем- 
эркеклерге йипек киймекнинъ арам олгъаныны буюрды, ля- 
кин, тери хасталыгъындан себеп, базы сахабийлерге йипек- 
тен урбаларны киймеге изин берген. 

АЙВАНЛАРНЫНЪ АШАЛМАСЫНЕН АЛЯКЪАЛЫ 

УКЮМЛЕР 

А. ЭТИ АШАЛГЪАН ВЕ АШАЛМАГЪАН АЙВАН- 

ЛАР ВЕ ОЛАРНЫНЪ ХУСУСИЕТЛЕРИ 

1. Эти ашалгъан айванлар ве оларнынъ хусусиетлери 

а. Яратылышында вахшийлик ве игренчлик олмагъан 
айванлар элялдыр. Тавукъ, къаз, папий, зурафе, деве къушу, 
гогерджин, бодене, къой, эчки, деве, сыгъыр, сув сыгъыры, 
тавус къушу булардандыр. Айрыджа, къарылгъач, тавшан, 
турна, торгъай, сыгъырчыкъ, бульбуль, савускъан, къумру 
къушу, кеклик де бу сыныфкъа кирелер. 

б. Девамлы сувда яшагъан, ер устюне чыкъмагъан эр 
тюрлю балыкъ джынсы элялдыр. 

2. Эти ашалмагъан айванлар ве оларнынъ хусусиет¬ 
лери 

а. Копек тишлеринен къапып авлангъан, йыртыджы 
айванларнынъ этлери арамдыр. Къашкъыр, аюв, арслан, 
къаплан, барс, маймун, сыртлан, копек, мышыкъ ве тильки 
киби айванлар бу сыныфкъа кире. 

б. Авыны панджаларынен тутын авлагъан къушларнынъ 
этлерининъ ашалмасы арамдыр. Чайлакъ, къартал, акъбаба, 
керкенез къушу, елькъанат, къыргъый, тогъан киби къушлар 
бу сыныфкъа кире. 

в. Яратылышлары игренч олгъан айванларнынъ 
ашалмасы арамдыр. Сычан, акъреп, йылан, бит, пире, 
кесертки, балкъурт, чибин, чиркий, кёр сычан, кирпи ве 
домуз киби айванлар бу сыныфкъа кире. 

г. Къатыр ве эв эшегининъ эти де арамдыр. 

д. Денъизде яшагъан ве балыкъ джынсындан олмагъан 

эр тюрлю айваннынъ эти де, Ханефий мезхебине коре, 
арамдыр. Къыскъач, мидия, утеки (устрица), омар, 
джылавукъ (медуза) киби. Айрыджа, денъизде озь-озюне 
ольген балыкларнынъ эти де ашалмай. 

е. Аселет бесмелесиз союлгъан, богъазланмадан озю 
ольген, юксектен тюшип, урулып, бойнузланып, шишнен 
санчалып я да башы учурылып ольген ве ольдюрильген 
айванлар да арамдыр. 

ж. Меджусий, путперест, мушрик ве динсизлер сойгъан 
айванларынынъ эти ашалмай. 

з. Эм къуруда, эм денъизде яшагъан айванларнынъ 
этлерини ашамакъ арамдыр. Къурбакъа ве саламандара 
киби. 

3. Этлерининь ашалмасы мекрух олгъан айванлар 

а. Ат. 

б. Таракъ къушу. Айрыджа, бульбуль, байкъуш ве 
къумру этлерининь ашалмасыны да базы алимлер мекрух 
сайгъанлар. 

Б. ЭТИ АШАЛГЪАН АЙВАНЛАРНЫ ЧАЛУВ ШЕ- 

КИЛЛЕРИ 

Эти ашалгъан айванларнынъ эки чешит чалув шекли 

бар: 

1. Деве киби узун бойлу айванлар боюнларынен 
кокюслери бирлешкен ерлеринден чалына. Бунъа «нахр» 
дейлер. 

2. Дигер айванлар ченгенен бойунлары бирлешкен 
ерлеринден чалына. Бунъа да «зебх» дейлер. 

В. АВНЫНЪ МАИЕТИ ВЕ ШАРТЛАРЫ 

Ав деп, ерде ве денъизде кийик айван, къуш ве балыкъ 
тутув ишине айталар. Анджакъ авланмакънен эльге 
кечирильмеси мумкюн олгъан кийик айвангъа да ав (я да ав 
айваны) дейлер. 

Ислям динине коре, авланмакъ мубахтыр. Лякин, ав ве 
онынъ богъазлавынен алякъалы базы шартлар бар. Булар: 

1 Айванны тутын, джанлы олгъанда, нишангъа къойып 
ольдюрмек, махсус аджы чектирип, ольмесине себеп олмакъ 
арамдыр. 

2. Авджылыкъ япкъан кимсе бунъа эхиль олмалы. Яни 
авланмакъны бильмели, силяны аткъанда Аллахнынъ ады- 
ны анъмалыдыр. Айван джанлы оларакъ тутулгъанда, оны 
Ислямий эсасларгъа коре соймакъ керек. 

3. Ав анджакъ зевкъ алмакъ ве спорт ичюн япылма- 
малы, башкъа келир имкяны олмагъандан, кечинмек ичюн 
япылмалы. Явру я да юклю айванларны ольдюрмемеге ты- 
рышмалы. 

4. Олюм аджысыны энъ аз бермек ичюн ав кесиджи я да 
тешиджи алетнен япылмалы. Окъ, мызракъ, къылыч, кесир, 
къуршун киби кесиджи ве тешиджи алетлернен ольдюриль- 
ген айванны ашамакъ джаиз. Маидесуреси, 94-джи ает. Таш, таякъ 
киби шейлернен дёгюлип, дарбенен я да эзилип ольдюриль- 
ген айван ашалмаз. Маиде суреси, 3-джи ает. 

5. Копек, тогъан, къыргъый киби авгъа алыштырылгъан 
айванларнен ав япмакъ джаиздир. «Бутюн яхшы ве темиз 
шейлер, бир де, Аллах сизге берген месулиетнен тербие- 
леп алыштыргъан, авджы алына кетирген айванларынъ- 
ыз сиз ичюн якъалагъанларындан да ашанъыз ве устюн- 
де Аллахнынъ адыны анъынъыз («Бисмиллях» чекинъ)» 
аети буны ифаде эте. Маиде суреси, 4-джи ает. Ав аЙВаНЛарыНЫНЪ 
хусусий талимнен авгъа алыштырылмасы ве авны саибине 
ашамадан кетирмеси керек. 

6. Ав бесмеле чекилип авланмалы, къурбан Аллахнынъ 
ады анъыларакъ союлмалыдыр. Яралангъан айвангъа ети- 
шильген заманда, о, але даа яшай исе, чалынмасы керек. 
Аллахтан башкъасы адына чалынмамакъ керек. «Устюнде 
Аллахнынъ ады анъылмадан союлгъан айванлардан аша- 
манъыз» аети буны әмир эте. Энамсуреш, 121-джиает. СоЙГЪан- 
да ве ав эснасында унутып, бесмеле айтылмагъан олса, этни 
бесмеле чекилип ашамакъ мумкюн. 

7. Эвге алыштырылгъан айванларнынъ ашала бильмеси 
ичюн, олар усулына коре чалынмакъ кереклер. Чалгъада, не- 
фес борусы, бунынъ эки янындаки эки къан дамары ве емек 
борусынынъ кесильмеси керек. Къурбан этиледжек я да со- 
юладжакъ айваннынъ да тутулмасы чаресиз олса, о, урулып 
ольдюриле биле. Пейгъамберимиз къачып, тутуламагъан 
бир девеге окъ атылып урулмасыны әмир эткен эди. Бухари, 
Зебаих 15-18, 23. 


СУАЛЛЕР ВЕ ВАЗИФЕЛЕР 

1. Эти ашалмагъан айванларнынъ умумий хусусиети 
недир? 

2. Ав недир? Авланмасы элял олгъан айванлар 
къайсылардыр? 

3. Авджыда олмакъ керек шартлар нелердир? 

КИЙИНЮВ МЕСЕЛЕСИНДЕ ЭЛЯЛЛАР ВЕ 

АРАМЛАР 

1. АВРЕТ ЕРИНИ ОРЬТМЕК 

Ачылмасы, косьтерильмеси, бакъылмасы арам олып, 
орьтюльмеси фарз олгъан азаларгъа «аврет ери» дейиле. Эр 
кес аврет ерининъ ачылмамасына эмиет косьтермелидир. 
Аллах Тааля ильк пейгъамберден башлап аврет ерлерининъ 
орьтюльмесини әмир этти. Эркеклернинъ аврет ерлеринен 
къадынларнынъ аврет ерлери фаркълы олгъаны киби, 
махрем олгъан акърабалар огюнде къапатылмасы керек 
аврет ерлеринен ят инсанлар огюнде къапатылмасы керек 
аврет ерлери де фаркълыдыр. 

а. Эркекнинь эркек ве къаЬынларгьа коре аврети: 

Эркекнинъ эм эркеклерге, эм де къадынларгъа коре 
аврети кобекнен тиз къапагъы арасыдыр. Бу джумхур уле- 
манынъ фикридир. Делиль Хазрети Пейгъамбернинъ шу 
хадисидир: «Эркекнинъ аврет ери кобегинен тиз къапагъы 
арасыдыр». Ахмед 6. Ханбель, II, 187. СаГЪЛаМ фикирге КОрС, ТИЗ 
къапагъы да сандай сайылып, аврет еридир: «Тиз къапагъы 
аврет ериндендир». Зетяий, Насбу’р-Рае, 1,297. Анджакъ Имам Ма- 
ликке коре сан больгеси аврет къабул этильмеген, анджакъ 
о да бу больгенинъ орьтюльмеси керек олгъаныны бельги- 
леген. 

Эркекнинъ бельден юкъарысыны (къурсакъ ве аркъа- 
сыны) къадынларнынъ янында ачмасы мекрухтыр. Аврет 
ерининъ кобектен тиз къапагъына къадар олмасы мусуль- 
ман эркеклернинъ бу къыяфетте долашмасы мумкюн мана¬ 
сына кельмей. 

Ресулюллах бу меселеде де гузель нумюнедир. Аялы аре- 
кет этмек мусульмангъа ярашкъандандыр. 

б. Кьадыннынь махрем олмагьан эркекке коре аврети: 

Къадыннынъ ят эркеклерге коре аврети юзю ве элле- 
ринден гъайры бутюн беденидир. Бунынъ ичине къадын- 
ларнынъ къолларынен къулаклары ве сачлары да кире. Юзь 
я да эль корюльгенде, булар чокъ дикъкъат чексе ве ярамай 
дуйгъуларгъа себеп олса, къадын юзюни ве эллерини де орь- 
тмеге гъайрет этмели. Хадисте бойле буюрылгъан: «Къадын 
орьтюльмеси керек авреттир. Тышкъа чыкъкъан вакътын- 
да шейтан онъа козюни тиклер». тирмизий, Рада, 18. 

Юзлернен эллер исе, фитне къоркъусы олмаса, намаз¬ 
да да, намаздан гъайры да аврет дегиль. «Къадынлар озь- 
озюне корюльген ерлери тышында, зийнетлерини кось- 
термесинлер» аетинден макъсат зийнетлер такъылгъан 
ерлер ОЛЫП, эллер ве юзь бундан мустесна. Нур суреси, ЗЫджи ает. 
Пейгъамберимиз балдызы Эсманынъ тенъ ренгини белли эт- 
квн къыяфетнен янына кирмвсинден сонъ, юзюни чевирип, 
- «Эй, Әсма! Къадын пишкинлик яшына втишкенден сонъ, 
онынъ шу ве шу азаларындан башкъасынынъ корюлъмеси 
элял ве джаиз дегиль», - деген ве бу сёзлерни айтып, эллерине 
ве юзюне ишарет эткен эди». эбуДавуд, Либас, 31. 

в. Кьадыннынь махрем олгьан эркекке коре аврети: 

Мусульман къадыннынъ махреми олгъан эркеклернинъ 
янында аврети тиз къапагъынен кобек арасы, къурсакъ иле 
кокюс ве аркъа къысымларыдыр. Къадын махреми олгъан 
эркекке бутюн бу беден къысымларыны косьтеремез. 

Къадын ичюн махрем олгъан эркеклер «Нур» суресининъ 
31-инджи аетинде сайылгъанлар: 

• Акъайы (Къадыннынъ, акъайына ичюн ич бир ери 
аврет дегиль); 

• Бабасы, къартбабалары, акъайынынъ бабасы ве 
къартбабалары (Эмджелер ве дайылар да баба кибилер); 

• Эркек балалары, акъайынынъ эркек балалары; 

• Озь эркек къардашлары, эркек къардашларынынъ 
балалары ве къыз къардашларынынъ балалары; 

• Къадынгъа ихтияджы олмагъан (бедений я да 
акъыл эксикликлеринден себеп икътидарсыз, шехветсиз) 
эркеклер, къуллар, ярдымгъа мухтач къартлар ве акъыллары 
балалыкъкъа кеткенлер; 

• Джынсий дуйгъуларны даа къаврамагъан балалар. 

Ислям алимлерине коре, къадыннынъ зийнет ерлери - 

эли, юзю, башы, сачы, къулагъы, бойну, къолу ве аягъыдыр. 
Чюнки башкъа тадж, боюнгъа герданлыкъ, къулакъкъа 
сыргъа, къолгъа билезлик, эльге юзюк, аягъына халхал (аякъ 
билезлиги) такъыла. Бу вазиетке коре, къадын юкъарыда 
сайылгъан махрем эркеклерининъ янында къоллары, 
башы, бойну ве боюннынъ бираз ашагъысынен тизден 
ашагъыдаки аякъ къысмы ачыкъ шекильде тура биле. Яни 
къадын бабасынынъ, эркек къардашынынъ янында да, 
къартбаба, эмдже, дайы, сют къардашы киби эвленмеси 
ясакъ акърабаларнынъ янында да, зийнет ерлери ачыкъ 
оларакъ, чыкъа биле. Анджакъ фитне къоркъусы олгъанда, 
къадыннынъ орьтюльмеси даа темиз ве даа уйгъундыр. 
Айрыджа, «тура биле» сёзю, турмакъ керек манасына 
кельмей. Оларнынъ янында да къапалмагъа риает этсе, даа 
гузель олур. 

г. Къадыннынъ мумин къадынгъа коре аврети: 

Мусульман ве гузель ахлякълы къадынлар арасында 
къадыннынъ аврет ери кобегинен тиз къапагъы арасыдыр. 
Бунынъ тышындаки ерлерни къадынлар янында ача билелер. 
Къыз анасына, къыз къардашына да тизнен кобегининъ 
арасыны ачамаз. Не амамда, не де башкъа ерде тизнен кобек 
арасындаки къысымны косьтермек джаиз дегиль. Якъын 
акърабаларындан гъайры, къадын, зарурет ёкъ исе, бельден 
юкъарысыны да ачмамалы. 

д. Къадыннынъ мусульман олмагьан кьадынгьа коре 
аврети: 

Мусульман олмагъан ве фитнеге себеп олмасы мумкюн 
мусульман къадынлар ичиндеки мусульман къадыннынъ 
аврет ери эркеклерге косьтере биледжек аврет ерлеринден 
ибарет. Юзю, эллери ве аякълары тышында ич бир ерини, 
зарурет аллардан гъайры, косьтеремез. Бу себептен анджакъ 
къадынлар ичюн олса биле, хавуз, амам, ялы киби ерлерде 
ислямий әдеп ве хассаслыкънынъ косьтерильмеси шарт. 
Хазрети Умер Эбу Убейдеге -радыяллаху анх- язгъан бир 
мектюбинде бойле деген: «Манъа мусульман къаЬынларнынъ 
амамларгъа мушрик къаЬынларнен берабер киргенлери ха- 
бери етти. Бу эвельден къалгъан бир адеттир. Аллахкъа ве 
ахирет кунюне инангъан ич бир къадыннынъ озь дининден 
олмагъаннынъ аврет ерине бакъмасы элял олмаз». ибн кесир, 
Мухтасарут-Тефсир,II, 600,601. Ибн Аббас да бойле деген: «Мусуль¬ 
ман къадынны еудий я да христиан къадыннынъ корьмеси 
элял дегиль. Чюнки барып, акъайына анълатыр». 

е. Намаз ичюн сетр-и аврет: 

Эркекнинъ намазда аврети кобекнен тиз къапагъы 
арасыдыр. Намаз къылгъанда, бельден юкъарысыны да 
орьтмек суннетке уйгъундыр. Хадисте бойле буюрыла: «Эр 
киши омузларыны къапатмадан, тек парча орьтюнен намаз 

КЪЫЛМиСЫН», Бухари, Салят, 5; Эбу ДавуЬ, Салят, 77. 

Намаз къыладжакъ къадынлар эл ве юзьлери тышында- 
ки ерлерни орьтмелилер. Хазрети Айше валидемиз -радыял¬ 
лаху анх- де бойле буюра: «Этекнинъ алт тарафындан я да 
якъанынъ устюнден бакъкъанда, вуджут корюнсе, бу, намаз- 
гъа маниа олмаз. Чюнки тыштан бакъылгъанда, корюльме- 
се, намаз макъбул олур». 

Намаз къыладжакъ къадынларнынъ башларыны орь- 
тмеси керек. Хазрети Айшеден -радыяллаху анх- ривает 
этильген «Аллах Тааля пишкинлик чагъына кельген къадын- 

НЫНЪ намазыны баш Орьтюсиз къабул этмез» ИбнМадже, Тахаре, 
132; Тирмизий, Салят, 160., хадиси намазда сачнсн бсрабср къадын- 
нынъ орьтюльмеси керек олгъаны ифаде әтиле. Яни орь- 
тюльмеси керек олгъан ерлери «юзь, эллери ве аякъларын- 
дан башкъа бутюн беденлеридир». 

Топукътан ашагъыда къалгъан аякъларнынъ аврет сай- 
ылып-сайылмагъаны исе, тартышмалыдыр. Маликийлер ве 
Шафиийлерге коре, урь къадыннынъ юзь ве билеклерге къа- 
дар эллери тышында эр тарафынынъ къапалмасы керек. Ха- 
нефийлерге коре, юзь ве эллернен берабер аякълар да аврет 
еринден сайылмай. 

Тенънинъ ренгини косьтереджек къадар индже урба 
кийилип, аврет ери орьтюльген сайылмаз. Бойле урбанен 
къылынгъан намаз сайылмаз. Чюнки аврет ерлери къапа- 
тылмагъан. Әгер урба къалын олып, беден азаларыны белли 
этсе ве шекиллерини косьтерсе, бу, ярамай сайыла, амма на¬ 
маз сахих олур. Чюнки бундан сакъынмакъ къыйындыр. 

Сетр-и авретке риает этмеден къылынгъан намазлар 
макъбул дегильдир. Бир кимсе къаранлыкъ бир эвде олса 
биле, темиз урбасы олгъаны алда, чыплакъ намаз къылса, бу 
намаз сахих олмаз, къабул дегильдир. ИбнАбидин, айны эсер, 375. 

Кийильмеси арам олгъан урбаларнен (Меселя, эркеклер 
ичюн йипек урбасы) намаз къылмакъ арамдыр. Башкъа урба 
тапылмаса, бу арам урбанен де намаз къылына биле. Ич бир 
урбасы олмагъан инсан чыплакъ оларакъ намаз къыла биле; 
хырсызлангъан бир урбанен де намаз къылына биле. Чюнки 
бу алда зарурет бар. Бутюн беденни орьтеджек къадар урба 
ёкъ исе, башта аврет ери орьтюльмели. 

Ханефий мезхебине коре, орьтюлип намазгъа тургъан 
инсаннынъ урбасы т=бир де бир къазанен ачылгъан олса, 
намазнынъ бозулып-бозулмагъаныны анъламакъ ичюн 
ачылгъан ернинъ саасы ве не къадар ачыкъ къалмасы дикъ- 
къаткъа алына. Бир азанынъ дёртте биринден аз бир къыс- 
мы учь кере «субханаллах» дейджек къадар ачыкъ къалын. 

сонъра къапатылса о намаз бозулмаз. Анджакъ бундан зия- 
де олса намаз бозулыр. Буны намаз къылгъаннынъ озю япса 
намазы аман бозулыр. 

ж. Балаларнынъ аврети: 

Чокъ уфакъ балаларнынъ аврет ери ёкъ. Еди яшындаки 
огълан баланынъ намазда аврет ерини пишкин эркекте ол- 
гъаны киби орьтмеси мендуптыр. Уфакъ къыз баланынъ ав¬ 
рет ерлери исе, кобекнен тиз къапагъы арасыдыр. Анджакъ 
къыз баланынъ пишкин къадын киби орьтюльмеси мендуп¬ 
тыр. 

Балаларда джынсий истек дуюла биледжек чагъ къа- 
бул этильген он яшына къадар оларнынъ анджакъ ог ве ар- 
къа азалары ве буларнынъ чевреси аврет къабул әтиле. Он 
яшындан сонъра балаларгъа тесеттюр эмирлери огретиль- 
мели ве татбикъ эттирильмели. Фыкъых китапларында бу 
анълатыла: Балаларнынъ он яшындан сонъра огълан олсун, 
къыз олсун, аврет ерлери намазда ве намаз тышында пиш- 
кинлик чагъына етишкен кимселернинъ аврет ери киби сай- 
ЫЛа. ИбнАбидин, Редду’пь-Мухтар, I, 378. 


3. Зарурет алларында аврет: 

Къуран-ы Керимнинъ аетлерине таянып, Ислям алим- 
лери «Зарурет аллары арамларны мубах эте», - деп къаиде 
къойгъанлар. Бу себептен факъихлер, зарурий вазиетлерде 
аврет ерини ачмакъны джаиз корип, эбенинъ догъум вакъ- 
тында къадыннынъ авретине бакъмасы, суннетчининъ сун- 
нет япылгъанда пишкин эркекнинъ суннет ерине бакъмасы 
ДЖаИЗДИр дегенлер. Серахсий, Мебсют, Х/156; Фетава-и Кадихан 612. Ин- 
сан доктор, эбе, суннетчи, милиционер, акем в.с. къаршы- 
сында аврет ерини, заруретке коре керек олгъанындан зияде 
олмамакъ шартынен, ача биле. 

Аврет ери расткеле ачыламаз. Бу себептен хасталангъан 
къадынны эвеля къадын доктор бакъмалы. Къадын доктор 

тапылмаса я да хасталыкъны тедавий этемесе, къадын эркек 
бир докторгъа да бармасы мумкюн ве бакъыладжакъ ерни, 
махреми янында, анджакъ керек олгъаны къадар ача биле. 
Чюнки дигер бир къаидеге коре, «Заруретлер микъдарына 
коре такъдир әтиле». 

Әгер къадын печени (юзь орьтюсини) такъа исе, зарурий 
вазиетлерде юзюни ачмалыдыр. Махкемеде шаат оларакъ 
динъленеджек къадыннынъ шахсиети белли олсун деп, 
онынъ юзюни ачмасы керек. 

2. КЪЫЯФЕТ САЙЛАВЫНДА ДИКЪКЪАТ 

ЭТИЛЬМЕСИ КЕРЕК ХУСУСЛАР 

Ачылып-сачылмакънынъ шейтаннынъ елдан чыкъар- 
макъ ичюн къуллангъаны бир усул олгъаны унутылмамалы: 

«Эй, Адем огъуллары! Сизге айып ерлеринъизни орьтед- 
жек кийим, сюсленеджек урба яраттыкъ. Такъва (Аллах- 
къа къаршы келювден сакъынмакъ) урбасы бар да, иште, 
о, даа хайырлыдыр. Булар Аллах рахметининъ аляметле- 
риндендир. Бельки, огют алырлар (дие, оларны бердик). 
Эй, Адем огъуллары! Шейтан, ана-бабаларынъызнынъ 
айып ерлерини оларгъа косьтермек ичюн урбаларыны 
чыкъарып, дженнеттен чыкъаргъаны киби, сизни де ал- 

ДЯТМЯСЫН...» Араф суреси, 26-27-джи аетлер. 

Мусульман темиз ве бакъымлы кийинмели: Ресулюллах 
-салляллаху алейхи ве селлем- бойле буюргъан: «Шубесиз, 
Аллах берген ниметининъ эсерини къулунынъ устюнде корь- 
мектвн хошланыр». Тирмизий, Эде654. 

Бир адам сачы, сакъалы дагъыныкъ алда Ресулюллахкъа 
кельген эди. Пейгъамберимиз -салляллаху алейхи ве селлем- 
бойле буюргъан: «Биринъизнинъ шейтан киби сачы-башы 
дагъыныкъ кельмесинден таралы ве гузель корюнишли кель- 
меси даа яхшы дегильми?» Муватта, Ша‘р 7. Бир башкъасыны 
кирли бир урба ичинде корьген ве бойле буюргъан: «Бу адам 

урбасыны юваджакъ бир шей тапып оламаймы?» эбуДавуд.ли- 

бас 14; Ахмед 6. Ханбель, Муснед, 7/357. 

Аллахнынъ хузурына ве джемаат янына чыкъаджакълар 
да къыяфетине дикъкъат этмели: «Эй, Адем огъуллары! Эр 
месджитте гузель урбаларынъызны кийип барынъыз...» 
аети буны ифаде эте. Араф суреси, 31-джи ает. 

Макътанмакъ ве косьтериш япмакъ ичюн кийильген 
къыяфетлер ясакътыр. 

Кийик айван терисинден ве постундан япылгъан урба- 
лар терджих этильмемели. Айван ольдюрювине къаршы ол- 
гъан Ислям, кийик айванларнынъ ольдюрилерек терилери- 
нинъ ур б алар оларакъ къулланылувыны уйгъун корьмеген. 
Бу себептен терилерден ве постлардан япылгъан урбалар 
мекрух къабул этильген. 

3. КЪАДЫННЫНЪ ТЫШ КЪЫЯФЕТИ ВЕ БУ 

КЪЫЯФЕТНИНЪ ХУСУСИЕТЛЕРИ 

Ислям къадыннынъ намахрем олгъанларнынъ янында 
орьтюльмели олмасыны әмир эте. Эвининъ тышына чыкъ- 
къан къадынларнынъ аврет ерлерини орьтмелеринен бера- 
бер, джильбаб (тыш къыяфет) ве химар (баш орьтюси) кий- 
мелери фарздыр. Къуран-ы Керимнинъ «Нур» суресиндеки 
31-инджи ве «Ахзаб» суресиндеки 59-ынджы аетлери му- 
сульман къадынларнынъ ят эркеклер огюнде ве сокъакъкъа 
чыкъкъанлары вакъыт «озюнден корюльген къысымлар» 
тышында бутюн беденлерини къапатмаларыны, баш орьтю- 
лерини кокюслери устюне ташламаларыны, тышта баштан 
аякъкъа къадар орьткен тек бир урба киймелерини, сюсле- 
рини ачып косьтермемелерини, тизлеген сюслерининъ де 
башкъалары тарафындан билинмеси ичюн уйгъунсыз аре- 
кетлер япмамаларыны истей. 

Къадыннынъ махрем ве намахрем эркеклернинъ янына 
чыкъкъанда, дикъкъат этильмеси керек бир къач хусус даа 

бар. Бу хусуслар ашагъыдакилердир: 

а) Урба беденни косьтермейджек къадар къалын ол- 
малы. Урба беденнинъ ренгини белли этмемеси ве алтыны 
косьтермемеси керек. 

б) Урба беден чизгилерини белли этмемели. Урба азалар- 
ны белли этеджек къадар тар олмамасы ве беденни янлардан 
орьтеджек хусусиетте олмасы керек. Усаме бин Зейд бойле 
деген: «Ресулюллах -салляллаху алейхи ве селлем- манъа 
«къутбий» айтылгъан индже ве тар бир урба эдие эткен эди. 
Онъа да оны Дихйету’ль-Кельб бахшыш оларакъ ёллагъан 
эди. Мен урбаны алдым ве апайыма кийдирдим. Ресулюл¬ 
лах мени корьгенде, - «Не ичюн о къутбий урбаны кийме- 
динъ?», - деди. - «Апайыма кийдирдим, эфендим», - дедим. 
Ресулюллах, - «Чап, астындан бир кольмек кийсин. Къор- 
къам ки, беденининъ аджмы корюнир, кемиклери тышары 
чыкъар», - деген. 

в) Урба сюслю ве чекиджи олмамалы. Къадын сюслю 
ве чекиджи урбаларны эвде акъайы ичюн киймели, ят эрке- 
клернинъ янында ве эв тышында баш орьтюси ве тыш урба- 
сынен орьтюльмелидир. Лякин къаршы джынснынъ дикъ- 
къатыны чекмеген гузель урбалар киймек мумкюндир. 

Аллах Ресулы бойле буюргъан: «Учь кимсегв Аллах суаль 
сорамаз биле ве оларны эбедий элякке огъратыр. Джемаат- 
тан айырылып, мумин эмирге исьян эткен ве исьянкяр ола¬ 
ракъ ольген киши. Саибине исьян этип, къачкъан хызметчи 
ве джарие. Акъайынынъ янындан айрылып, дюнья малына ал- 
дангъан ве джаилий сюслерге далгъан къадын. Бу учь инсан су- 
альге чекильмеден, азапны къазаныр». хаким, эль-мустеЪрек иыэ; 
Ахмед 6. Ханбель эль-Муснед, 6/19. 

Ислям дининде къадынларгъа бир такъым месулиетлер 
берильген, лякин бунен берабер бир чокъ къолайлыкълар 
кетирильген. Хайыз ве нифас куньлеринде намаз, ораза ве 
хадж ибадетинде олгъаны киби. Къадынлар джума, байрам 
ве дженазе намазларындан ве джихад эмринден сербест ту- 

тулгъан, къадыннынъ намазыны эвинде къылмасы, тыш¬ 
та къылмасындан даа фазилетли къабул этильген. Эр эки 
джынснынъ бир-бирлеринден фаркълары мевджут ве, шу- 
бесиз ки, Аллахнынъ орьтюнюв эмринде къадынгъа юклен- 
ген вазифелер джемиетте аманлыкъ теминленмеси ичюн 
меджбурий дир. 

4. КЪАДЫННЫНЪ ЮРЮШИНДЕ ВЕ ЛАФ 

ЭТЮВИНДЕ ОЛЬЧЮЛИ ОЛМАСЫ 

Къадынларнынъ юрюшлеринде ольчюли олмалары ке- 
рек. Салланып, джильвеленип юрюмек муминге ярашмаз. 
Аетте бойле буюрыла: «Къадынлар тизлеген зийнетлери 
билинсин дие, аякъларыны ерге урмасынлар». Нур суреси, 31- 

джи ает. 

Ят эркекнен мухатап олув вазиетинде къалгъан къадын 
әдеп, джиддийлик, агъыр башлылыкъ ве утанув аслетлери- 
ни къорчалап корюшмели я да лаф этмелидир. 

Къадыннынъ эв ишлеринен мешгъуль олмасы ве эвде 
отурмасы тешвикъ этильген, кезип-тозмасы хош къаршы- 
ланмагъан. 

Къадынлар эркеклерге, керек олгъанда, суаль сорай би- 
лелер, эркеклернен алыш-вериш яна билелер. Сахабе ханым- 
ларнынъ эркеклернен, керек олгъанда, лаф эткенлери, алыш- 
вериш япкъанлары билине. Ресулюллах -салляллаху алейхи 
ве селлем- апайы Севдагъа, - «Аллах ихтияджларынъыз 
ичюн эвдвн чыкъманъызгъа изин берди», - буюргъан. Буха- 
рий, Никях 115. Башкъа бир хадисте «Аллах хызметчилерининъ 
(къадынларнынъ) Аллахнынъ месджитлерине бармаларыны 
ясакъламанъыз» Муслим, Салят 136. буюрылып, къадынларнынъ 
илим, алыш-вериш, той, ибадет киби мешру себеплернен 
тышары чыкъа биледжеклери ифаде этильген. 

Мумин къадыннынъ ят эркекнен лаф этмесине дикъ- 
къат этмеси ве ихтияджы къадар лаф этмеси керек. Аетте 


144 



ҮБОЛЮК _ 

бойле буюрыла: «(Ят эркеклерге нисбетен) джельп этиджи 
шекильде къонушманъыз; сонъра къальбинде бозукъ- 
лыкъ олгъан кимсе умютке къапылыр. Гузель (ве догъру) 
сёз сейленъиз». Ахзабсуреш, 32-джиает. Бу асттс Пейгъамбср ха- 
нымларынынъ шахсында бутюн мусульман къадынлардан, 
ят эркеклернен лаф эткен вакъытларында, сёзни йымшакъ 
бир сеснен сёйлемемелери, джиддий ве керек олгъаны къа- 
дар къонушмалары истениле. 

Къадынларнынъ къадынларгъа, эркеклернинъ эрке¬ 
клерге селям бермеси суннеттир. Анджакъ акърабалыкъ 
багъы, къомшулыкъ киби якъынлыкъ олмагъан къадын ве 
эркеклернинъ, тек башларына олгъанда, намахремге селям 
бермеси уйгъун корюльмеген. 

5. КЪАРШЫ ДЖЫНСКЪА БАКЪМАКЪ 

Муминлернинъ башкъаларнынъ аврет ерлерине бакъ- 
малары, корьмеге тырышмалары арамдыр. Мусульманнынъ 
шехветнен бакъа биледжеги инсан анджакъ омюр ёлдашы- 
дыр. Ондан башкъа ич бир кимсеге шехветнен бакъмасы 
джаиз дегиль. 

Ислям ёлда я да башкъа ерлерде къадынларнен къаршы- 
лашкъанда, ильк бакъышны месулиеттен тыш къалдыргъан. 
Ресулюллах -салляллаху алейхи ве селлем- Хазрети Алиге 
бойле деген: «Эй, Али! Пеш-пешв (текрар) бакъма, биринджи 
бакъыш акъкъынъЬыр, амма экинджи бакъышкъа акъкъынъ 

ёКЫН-Ыр». Муспим, Эдеб45; ЭбуДавуд, Никях, 43. 

Эркек ве къадыннынъ къонушув ве бир-биринен муха- 
тап олув вазиетинде бакъышларыны контроллеринде тут- 
малары керек. Аетлерде бойле буюрыла: «Мумин эркеклер¬ 
ге, козьлерини арамтъа тикмемелерини, ырызларыны да 
къорчалавларыны сёйле», «Мумин къадынларгъа да сёй- 
ле, козьлерини арамдан сакъындырсынлар, ырызларыны 

КЪОрчалаСЫНЛар». Нур суреси, 30-31 джи аетлер. 

Эвленеджек кимсе эвленеджеги къызнынъ юзюне, шех- 

ветнен де олса, бакъа биле. Пейгъамберимиз -салляллаху 
алейхи ве селлем- эвленеджегини сёйлегенлерге къызны 
корип-корьмегенлерини сорагъан ве корьмелерини тевсие 
этип, - «Бу, анълашып, бахтлы олманъыз ичюн даа уйгъун», 
- деп, буюргъан. Несаий, Никях 17. Эвленмеден эвли киби яша- 
макъ, я да бир-бирини танымакъ макъсадынен джильвели 
шекильде якъынлыкъ къурмагъа тырышмакъ манасына 
кельген «флирт» джаиз дегиллер. 

6. Эркек ве къадыннынъ эльнен селямлашмасы 

Къаршы джынснен эльнен селямлашмакъ Ислям ди- 

нинде уйгъун дегиль. Динимиз эки джынс арасында бир 
такъым месафелер къойгъан. Яш ве бир-бирине ят олгъан 
эркек ве къадынларнынъ шехветтен аман олсалар биле, бир- 
бирлерине токъунмалары джаиз дегиль. 

Къадынлардан биат алманынъ эсасларыны бельгилеген 
ает энгенде, Аллахнынъ Ресулы Мединеде ханымларны то- 
плагъан ве олардан биат истеген эди. Хазрети Айше бу би- 
атнынъ япылыш шеклини бойле анълаткъан: «Мумин къа¬ 
дынлардан аеттеки шартларны къабул эткенге, Хазрети 
Пейгъамбер, сёзлю оларакъ, «Сенден биат алдым», - дей эди. 
Аллахкъа емин олсун ки, биат сырасында онынъ эли ич бир 
къадыннынъ элине токъунмады». Бухарий Ахкям 49, Шурут, 1. 

Фитне къоркъусы олмагъанда, къарт къадынларнынъ 
эли опюле биле. Чюнки Хазрети Эбу Бекирнинъ къарт ха- 
нымларнен эльнен селямлашкъаны ве Абдуллах бин Зубейр- 
нинъ -радыяллаху анх- хасталыгъы сырасында онъа хызмет 
этмеси ичюн къарт бир къадынны хызметчи туткъаны ри- 
вает этильген. 

7. ЯТАКЪЛАРНЫНЪ АЙЫРЫЛМАСЫ 

Къыз ве огълан балалар он яшына кельгенде, айры ода¬ 
ларда ятырылмалылар. Әгер бу, маддий имкянсызлыкъ себе- 
бинен мумкюн олмаса, ятувлы юртларгъа еллап, окъувлары 
теминленмели, айны одада ятмаларынынъ огюни алмакъ 

тырышмалы. Дарекъутнийде ер алгъан хадис-и шериф- 
те бойле бильдириле: «Балаларынъыз он яшына кельгенде, 
ятакъларыны (одаларыны) айырынъыз». Дарекутний, Сунен, 1:230. 

Балалар еди яшындан уфакъ олса, къоранта азаларынен 
айны ятакъта ята билелер. Лякин еди яшындан сонъ айны 
ёргъан алтында ятмалары кесен-кес оларакъ ясакълангъан. 
Бу ясакъ анджакъ къаршы джынснен сынъырлы дегиль. 
Анджакъ къызларнынъ эркеклерден дегиль, къызларнынъ 
къызлардан, эркеклернинъ де эркеклерден айырылмасы, 
ятакъларынынъ айры олмасы керек. Бунынъ сайыламайд- 
жакъ къадар икмет ве файдалары бар. Эбу Саид Худрийден 
ривает этильгенине коре, Хазрети Пейгъамбер -салляллаху 
алейхи ве селлем- бойле деген: «Бир эрквк башкъа эркекнинъ 
аврет ерине бакъмасын! Бир къадын да башкъа къадыннынъ 
аврвт ерине бакмасын! Бир эркек башкъа эркекнен айны 
ёргъан тюбюнде ятмасын! Бир къадын да башкъа къадын- 
нен айны ёргъан тюбюнде ятмасын!» Ахмед б. Ханбель, эль-Муснед, 
372/1242. 

8. КЪАРШЫ ДЖЫНСЛАРНЫНЪ КЪАПАЛЫ 

МУИТТЕ ЯЛЫНЪЫЗ ЭКИСИ КЪАЛМАЛАРЫ 

Къадын ве онъа ят эркек мумкюн олгъаны къадар бир 
арада отурмамалы. Бир-бирине ят олгъан къадын ве эрке¬ 
клернинъ, яш къыз ве огъланларнынъ берабер отурмалары 
Ислямнынъ әдеп ве укюмлерине зыттыр. Бойле вазиетлер 
къаршы джынс ичюн къозгъатыджы олып, ошеклерге себеп 
ола биле. Эвнинъ тар олмасы, анджакъ бир оданынъ къыз- 
дырылмасы, бир буюкнинъ сухбетинден къадынларнынъ да 
файдаланмасыны теминлев киби вазиетлерде шартларгъа 
риает этилип, къадынлар эркеклернен берабер отура биле¬ 
лер. 

Къадын ят эркекнен тенхалыкъ ерде ялынъыз къал- 
макътан сакъынмалыдыр. Хазрети Пейгъамбер бойле буюр- 

гъан: «Ят къаЬыннынъ янына кирмектен сакъынынъыз». - 
«Эй, Аллахнынъ Ресулы! Акъайнынъ эркек къарЬашы ичюн не 
буюрасынъыз?», - деп соралгъанда, Пейгъамберимиз - «Къай- 
ЫН къардаш олюмдир», - деп буюргъан. ТирмизиП, Рада, 16; Ахмед 6. 
Ханбель, IV, 149, 153. ДиГСр бир хадИСТС боЙЛС буЮрыЛГЪан: «КнМ 
Аллахкъа ве ахирет кунюне иман этсе, янында махреми ол- 
магъан къадыннен ялынъыз къалмасын, чюнки бу такъдирде 
учюнджилери шейтандыр». Бухарий, Никях, ПрАхмедб.Ханбель, 1/222; 
3 / 339 . Айны хадиснинъ девамында Пейгъамберимиз -саллял- 
лаху алейхи ве селлем- къадыннынъ янында махреми олма- 
дан, ёлджулыкъкъа чыкъмасыны да ясакълагъан. 

Ят эркеклернен бир арада олмакъ зарурет ве ихтияд- 
жнен сынъырлы олмалыдыр. Иш себебинен араларында 
якъынлыкъ олгъан эркекни зиярет эткен къадын, корюшюв- 
нинъ ялынъыз экиси арасында олмамасына ве къонушув- 
нынъ әдеп сынъырыны ашмамасына дикъкъат этмелидир. 
Энъ гузели, корюшювнинъ бир махрем акърабанен берабер 
я да джемаат ичинде кечирильмесидир. 

ЕМИН ВЕ АДАКЪ 

1. Емин 

а. Еминнинь маиети ве укюми 

Термин оларакъ, емин - бир ишни япмакъ я да япмамакъ 
ичюн берильген къараргъа къувет къазандырмакъ 
макъсадынен Аллах адынен ант этмектир. 

Емин ант я да шарткъа багълав суретинен япыла. Ант 
шеклиндеки емин Аллах Таалянынъ ады я да дигер исим 
ве сыфатларындан бириси анъылып япылгъан еминдир. 
«Валлахи», «Биллахи», «Таллахи», «Аллахкъа емин олсун», 
«Аллах адынен ант этем» киби ифаделер бу чешит еминге 
кире. Бу еминде Аллахнынъ исим ве сыфатларындан башкъа 
бир шей устюнде емин этильмез. 

Шарткъа багълав суретинен япылгъан еминде исе, 
Аллах адынынъ сёйленмеси, яни еминнинъ Аллах адынен 
япылмасы керекмей. Бу емин адакъ кибидир. Меселя, 
«Шу ишни бир даа япмайджам. Әгер япсам, эвими санъа 
багъышламакъ бойнума бордж олсун» киби ифаделер 
шарткъа багълы еминге кире. 

Емин эткен кимсе айткъаныны япмалы. Япмагъан 
вакъытта гунахкяр олур. Анджакъ, арам бир ишни япмагъа 
емин эткен кимсе бу еминини ерине кетирмемели, лякин 
кеффаретини бермели. 

Емин этмек, асыл оларакъ, мубахтыр. Лякин чокъ емин 
этмек мекрух къабул этильген. Ялан ерге емин этмек исе, 
буюк гунахтыр. 

а. Еминнинъ чешитлери ве укюми 

Ант шеклинде япылгъан еминлер учь къысымдыр, 
укюмлери де бу еминлернинъ вазиетине коредир. 

аа. Гъамус емини 

Гъамус емини - кечмиш замангъа я да шимдики замангъа 
аит бир шей акъкъында биле-биле ялан ерге япылгъан 
еминдир. Меселя, бирисине олгъан борджуны одемеген, 
одемегенини де бильген бир кимсе «Валлахи, борджумны 
одедим» айтмасы гъамус еминине кире. Бойле емин чокъ 
буюк гунахтыр. Бу еминде къул акъкъына да кирильгени 
ичюн, гунахы кеффарет усулынен тамамен силине бильмез. 

бб. Лягъу емини 

Лягъу емини сёйленген сёз догъру олмагъан алда, онынъ 
керчектен догъру олгъаныны зан этип, япылгъан еминдир. 
Меселя, бир кимсе аладжагъыны алгъан алда, буны унутса 
ве керчектен алмагъаныны тюшюнсе, бу лягъу емини ола. 

Аллах адыны агъызына алып, «Валлахи», «Биллахи» 
киби ифаделерни къулланып, абул-къабул, бильмеден, 
девамлы япылгъан еминлер ве хатанен япылгъан емин 
де бу сыныфкъа кирелер. Керексиз ерге чокъ емин этмек 

хадислерде чокъ тенкъид әтиле. 

вв. Мунакъид емини 

Мунакъид емини келеджекте бир ишни япмакъ я да 
япмамакъ ичюн япылгъан еминдир. «Валлахи, буйдан сонъ 
эр йыл Къуранны хатим этеджем», - деп, емин этмек киби. 
Бойле еминни япкъан кимсенинъ сёзюни тутмасы керек. 
Тутмайып бозса, тёвбе этип, кеффаретини одемелидир. 

Еминини бозгъан бир кимсенинъ кеффарет бермеси 
керек. Бу кеффаретлер, сырасынен, булардыр: 

• Бир къулны азат этип, урриетине къавуштырмакъ. 

• Бу мумкюн олмаса, фукъаре олгъан он кишини 
кийиндирмек я да бу кишилерге бир кунь саба ве акъшам 
аш ашатмакъ. Бир фукъарегъа он кунь аш ашатмакъ да 
мумкюндир. 

• Буларны япмагъа чаре олмаса, учь кунь пеш-пеше 
ораза тутмакъ. 

Еминлернинъ укюми урфте къулланылгъан сёзлерге 
коре ола, емин эткеннинъ макъсат ве ниетине коре дегильдир. 
Меселя, бир кимсе амамгъа кирмемекни козьде тутын, 
«Валлахи, бу эвдеки одаларнынъ ич бирисине кирмейджем», 
- деп, емин этсе ве сонъра да амамгъа кирсе, еминини 
бозгъан сайылмаз. Чюнки урфте амамгъа ода демейлер. 

2. Адакь 

а. Адакьнынь маиети ве укюми 

Термин оларакъ, адакъ - инсаннынъ диний тарафтан 
месуль олмагъан бир меселеде озюни месуль этмесидир. 

Адакъ эткен кимсе адагъан ишини япаджагъына даир 
Аллахкъа сёз бергени ичюн, бу сёзюни ерине кетирмеси 
ваджиптир. Анджакъ, арам олгъан меселеде япылгъан адакъ 
ерине кетирильмез, къаршылыгъында емин кеффарети 
берилир. 

б. Адакьнынь шартлары 

Адангъан шейде бу шартлар олмакъ керек: 

• Дин нокъта-и назарындандан макъбул олмалыдыр. 
Арам ве мекрух арекет олмамалыдыр. 

• Адагъан кимсенинъ япмакънен месуль олгъаны 
ибадет олмамалыдыр (Меселя, Рамазан оразасыны тутмакъ 
киби). 

• Япылмасы имкянсыз бир шей олмамалыдыр. 
Адагъаннынъ яна биледжеги бир шей олмалыдыр. 

• Адангъан шейнинъ джынсындан фарз я да ваджип 
бир ибадет олмакъ керек. Ораза тутмакъ, къурбан чалмакъ 
киби. 

• Адангъан шейнинъ озю де ибадет олмалы, 
ибадетнинъ шарты я да себеби олмамалыдыр. 

в. Адакьнынь чешитлери 

1. Ерине кетирилюв заманы бельгиленген (муайен) 
адакъ. 

2. Ерине кетирилюв заманы бельгиленмеден япылгъан 
(гъайры муайен) адакъ. 

3. Бир шарткъа багълы оларакъ япылгъан (мукъайед) 
адакъ. 

4. Бир шарткъа багълы олмадан япылгъан (мутлакъ) 
адакъ. 

г. Адакьнынь укюми 

Къайсы чешит олса-олсун, япылгъан адакънынъ ерине 
кетирильмеси ваджиптир. Заманы бельгиленген адакъ 
бу заман кельгенде, шарткъа багълангъан адакъ да шарт 
керчеклешкенде ерине кетирильмелидир. Әгер заманында 

ерине кетирильмесе, къазасы керек. Адагъыны ерине 
кетирмеген кимсе бундан месуль къала ве гунахкъа кире. 

Мутлакъ адакълар бир де бир шарткъа багълы олмагъан 
адакълардыр, «Аллах разылыгъы ичюн шу къадар кунь 
ораза тутаджам» я да «Аллах разылыгъы ичюн къурбан 
чаладжам» киби. Мукъайед адакълар исе, бир де бир 
шарткъа багълангъан адакълардыр, «Аллах хастама шифа 
берсе, фукъарелерге аш береджем» я да «балам мектепни 
битирсе, бир къурбан чаладжам» киби. 

Адакъ бир де бир замангъа я да шарткъа багъланмагъан 
олса, яни мутлакъ адакъ исе, аман ерине кетирильмеси 
мустехаптыр. Әгер адакъ мукъайед исе, меселя, «Әгер Аллах 
хастама шифа берсе, бир ай ораза тутмакъ адагъым олсун» 
айтылса, хаста яхшы олгъанда, бир ай ораза тутмакъ ваджип 
олур. 

Адангъан шей исим оларакъ бельгиленген олса, ерине 
кетирильмеси ваджиптир. Адакъ бельгисиз олса ве адагъан 
оразагъа ниет этип, сайысыны бельгилемесе, учь кунь ораза 
тутмасы керек. Бойледжеде де, «адагъым олсун» деп, аш 
ашатмагъа ниет этсе, лякин сайысыны бельгилемесе, он 
фукъарени саба ве акъшам тойдурмасы керек. 

СУАЛЛЕР ВЕ ВАЗИФЕЛЕР 

1. Еминнинъ термин манасыны айтынъыз. 

2. Еминнинъ маиети акъкъында бильги беринъиз. 

3. Еминнинъ шахыс ве джемиет нокъта-и назарындан 
файдаларыны анълатынъыз. 

4. Емин чешитлери акъкъында бильги беринъиз. 

5. Емин кеффарети акъкъында бильги беринъиз. 

6. Адакънынъ тарифини берип, чешитлерини 
анълатынъыз. 

7. Адакънынъ укюмини айтынъыз. 

СЮСЛЕНЮВНЕН АЛЯКЪАЛЫ ЭЛЯЛЛАР ВЕ 
АРАМЛАР 

Ислям инсанларнынъ яратылыштан мевджут гузел- 
ликлерини табиий ольчюлерде ортагъа чыкъаргъан сюсни, 
боянмакъны ве кийинювни базы къайдларнен мубах эткен. 
Анджакъ фытратны, яратылыштан берильген хусусиет ве 
шекиллерни денъиштирюв манасында сюс, макияж ве денъ- 
иштирювлерни ясакълагъан, буларны шейтандан сайгъан. 
Чюнки шейтан бойле деген эди: «Шубесиз, оларгъа әмир 
этеджем де, Аллахнынъ яраткъаныны денъиштиредже- 
клер». Ниса суреси, 119-джи ает. 


1. Эркектр ичюнясакъ этипьген сюслер 

Эркеклер къадын къыяфети къабул этильген йипектен 
урбаларны киймемелилер: «Пейгъамбер -салляллаху алей- 
хи ве селлем- йипекни эркеклерге арам этти. Анджакъ урба 
ичинде эки, учь, дёрт пармакъ къалынлыгъы къадар олса, 
бунъа изин берильген», - дие буюрылгъан. Несаий, ЗиМе: 84; Мус- 
иим, Либас: 2. 

Ресулюллах -салляллаху алейхи ве селлем- бойле буюр- 
ган: «Йипектен урба кийменъиз. Чюнки йипекни дюньяда 
кийген ахиретте кийип оламаз». вухарий, либас 25. 

Анджакъ тери хасталыгъы, дженк киби себеплерден 
йипекнинъ кийильмесине изин берильген. Энестен -рады- 
яллаху анх- ривает этильгенге коре, Абдуррахман бин Авф 
ве Зубейр бин Аввам берабер олгъанлары бир дженкте бе- 
денлерини бит баскъанындан шикает эттилер. Бунъа коре, 
оларнынъ йипектен кольмек киймелерине изин берильди. 
Энес айткъан ки: Йипектен кольмеклерни экисининъ устюн- 
ДС де КОрЬДИМ. Несаий, Зийне: 93; Ибн Мадже: Либас: 17 

2. Эр киши ичюн алтын юзюк такьмакъ арамдыр: 

Эбу Муса Эшарийден -радыяллаху анх- ривает этильге- 
нине коре, Ресулюллах -салляллаху алейхи ве селлем- бойле 

буюргъан: «Йипектен урба киймек ве алтын къулланмакъ 
умметимнинъ эркеклерине арам, къаЬынларына элял этиль- 
ди». Тирмизий, Либас 1 . Али -радыяллаху анх- бойлс деген: Ре- 
сулюллах, салляллаху алейхи ве селлемни, корьдим, - сагъ 
элине йипекни, сол элине алтынны алгъан эди. Сонъра да, 
- «Шубесиз, бу экиси умметимнинъ эркеклерине арам этиль- 
ген» буюргъан. Эбу Давуд, Либас 11. 

Ибн Умерден -радыяллаху анх- ривает этильгенине 
коре, о, бойле деген: «Ресулюллах -салляллаху алейхи ве сел- 
лем- алтындан бир юзюк яптырып такъты. Онъа бакъып эр 
кес озюне алтын юзюк яптырды. Буны корьген Ресулюллах 
-салляллаху алейхи ве селлем-, - «Бу юзюкни такъа эдим, 
лякин бундан сонъ оны ич такъмайджам», - деп, оны чыкъ- 
арып атты. Асхаб да, Ресулюллахкъа -салляллаху алейхи ве 
селлем- уйып, юзюклерини чыкъарып аттылар». Муслим, Либаа 
3; Эбу Давуд, Хатем: 3. 

Алиден -радыяллаху анх- ривает этильгенине коре, о, 
бойле деген: «Ресулюллах -салляллаху алейхи ве селлем- ал¬ 
тын юзюк къулланмакъны, алтын ишлемели миндерлер 
устюнде отурмакъны, йипекурба киймекни ве бира ичмекни 
ЯСаКЪЛады». эбу ДавуЬ, Либас. 11: Муслим, Либас: 2. 

Кяфирлерни темсиль эткен урбаларны киймек арамдыр. 
Бу себептен усфур боясынен сары ве къырмызы ренклерге 
боялгъан къумачтан япылгъан урбаларны киймек мекрух 
къабул этильген. 

Татуировка яптырмакъ, тишлернинъ шеклини денъиш- 
тирмек, къаш алдырмакъ ве эстетик амелият 

Эбу Рейханеден -радыяллаху анх- ривает этильгенине 
коре, - «Ресулюллах -салляллаху алейхи ве селлем- тишлер- 
ни инджельтип, оларны дикъкъат чекеджек алгъа кетир- 
мекнинъ, тюрлю органларгъа татуировка япмакънынъ ве 
къашларны инджельтип, оларны дикъкъат чекеджек алгъа 
кетирмекнинъ арам олгъаныны айтты». Бухарий, Либаа зд Мус- 
лим, Либас: 33. 

Тиббий ве эстетик нокъта-и назарлардан нормаль ол- 
гъан тишлерни мода олгъан шекильге уйдурмакъ ичюн, 
оларны чыкъарып яптырмакъ джаиз дегиль. 

Йине батырып, ачылгъан тешиклерге боялы мадделер 
тёкип япылгъан татуировканынъ ве тиш эмалини ёкъ эткен 
ёнма ишининъ сагълыкъ нокъта-и назарындан зарарлы ол- 
гъаны беллидир. 

Абдуллахтан -радыяллаху анх- ривает этильгенине 
коре, о, бойле деген: «Ресулюллах -салляллаху алейхи ве сел- 
лем- татуировка япкъан ве яптыргъанны, гузель корюнмек 
ичюн къашларыны алгъан ве тишлерини инджельтип, олар- 
нынъ корюнишини денъиштиргенлерни лянетледи». Бухарий, 
Либас: 83; Муспим, Либас: 33. 

Чыкъкъан тишнинъ ерине янъы тиш къойдурмакъ, чю- 
рюген тишни толдурмакъ я да къаплатмакъта ич бир сакъы- 
наджакъ тараф ёкъ. Булар абдест ве гъусульге маниа дегиль. 
Анджакъ чыкъарылгъан тиш протезини, гъусуль алынгъан- 
да, чыкъарып, тюбю ювулмасы керек. Чюнки гъусульде агъ- 
ызны ювмакъ фарздыр. Абдестте исе, агъызнынъ ювулмасы 
суннеттир ве протезнинъ чыкъарылмасына керек ёкъ. 

Эркеклернинъ алтын тиш яптырмасы я да къаплатмасы 
Имам-ы Азамгъа коре мекрухтыр. Имам Мухаммедке коре 
исе, заруретке бинаен джаиздир. 

Къаш алдырув къашнынъ къылларыны юлкъып, эйид- 
же инджельтмек ве къашны котермек шеклинде япыла. Бой¬ 
ле арекет фытратны денъиштирмек маиетиндедир. Анджакъ 
къадыннынъ юзюнде оськен къылларны алдырмасы ве акъ- 
айынынъ изининен нормаль макияж япмасы бир къысым 
Ислям алимлери тарафындан джаиз корюльген. Имам Неве- 
вий де джаиз корьгенлер арасындадыр. 

Буюк паралар масраф этилип, бурун, ченге, кокюслер 
киби беден азаларынынъ шеклини денъиштирмек олгъан 
эстетик (пластик) амелиятнынъ юкъарыда кечкен хадислер- 
нинъ манасына киргени анълашыла. Лякин инсанны ашагъ- 

ылыкъ комплексине итеген, джемиет ичинде рухий эскен- 
дже чекмесине себеп олгъан аномалия я да зияделик бар исе, 
бунынъ ёкъ этильмеси тедавий маиетиндедир. Пейгъамбе- 
римиз -салляллаху алейхи ве селлем- гузеллик ичюн тишле- 
рини сийреклештиргенлерни лянетлеген. Бухарий, Либас, 82, 84: 
Муслим. Либас, 120. Мында кечкен «гузеллик ичюн» къайды ихти- 
ядж себебинен япылгъан амелиятларны истисна эте. 

3. Парик такьмакь 

Ресулюллахнынъ ясакълагъан ве лянетлеген шейлерден 
бириси де сачы тёкюльген я да тёкюльмеген кимселернинъ 
башларына парик такъмаларыдыр. Бухары, Либас, 83, 85;Муслим, Ли¬ 
бас, 115,117,119. Ибн Умсрдсн -радыяллаху анх- ривает этильге- 
нине коре, Ресулюллах -салляллаху алейхи ве селлем- бойле 
буюргъан: «Сач иляве эткен (яни парик къуллангъангъа) ве 
эттиргенге, татуировка япкъан ве яптыргъангъа Аллах ля- 

нет этсин». ЭбуДавуд, ТераЬжулы 5; Несаий, Зийне: 22. Эбу БекирнИНЪ 
къызы Әсмадан -радыяллаху анх- ривает этильгенине коре, 
Ресулюллах -салляллаху алейхи ве селлем- сач (парик) такъ- 
къангъа ве такътыргъангъа лянет эткен. эбу Давуд, Тераджулъ: 5; 
Тирмизий, эЬеб: 32. Сач такъув ве иляве этювде эм табиий ше- 
кильни денъиштирмек, эм де къаршысындаки адамны янъ- 
ылтмакъ меселеси олгъаны ичюн, Ислямда булар ясакълан- 
гъан. 

Бир де бирисининъ озь сачларындан башына сач отур- 
тмасынынъ укюми исе тартышмалы. Йипек я да юнь йипле- 
рини орип, оларны иляве этмек джаиз корюльген. 

4. Сач ве сакъалны боямакь 

Пейгъамберимизнинъ -салляллаху алейхи ве селлем- 
девринде еудий ве христиан къартлары агъаргъан сач ве 
сакъалларыны боямай эдилер, оларгъа бенъземесинлер деп, 
къарт сахабийлер буларны боямагъа тешвикъ этильгенлер. 

Бухари, Энбийа, 50; Либас, 67; Муслим, Либас, 80. 

Ислям дини сач боямагъа изин бере, лякин эркеклер- 
нинъ сачларыны къара тюске боямасынынъ джаиз олып-ол- 
магъаны тартышылгъан меселедир. Къадынларнынъ къара 
тюске боянмалары, умуман, джаиз корюльген. Эбу Хурейре- 
ден -радыяллаху анх- ривает этильгенине коре, Ресулюллах 
-салляллаху алейхи ве селлем- бойле буюргъан: «Беязлаш- 
къан сач ве сакъалынъызны къынанен бояп, ренгини денъиш- 
тиринъиз, денъиштирмейип, бем-беяз къалдырып, еудийлер- 

ее бенЪЗеменЪиЗ». НесаиН, ЗиНне: 65; Эбу Давуд, Тераджуль: 18. 

Къырмызы тюсте олгъан къынанен ве къырмызы-сия 
къарышымы осюмлик бояларынен боянмакъ иттифакънен 
джаиздир. Пейгъамберимизнинъ кяфирлерге бенъземемек 
ичюн сач ве сакъалны бояв эмри «тешвикъ эмри» оларакъ 
анълашылгъан, бу себептен Эбу Бекир, Умер -радыяллаху 
анхум- киби сахабийлер боянгъан, Хазрети Али, Убей, Энес 
-радыяллаху анхум- киби сахабийлер исе, боянмагъан эди- 
лер. 


5. Сачнынъ тыраш этильмесинЬеки ольчюлер 

Ибн Умерден -радыяллаху анх- ривает этильгенине 
коре, Ресулюллах -салляллаху алейхи ве селлем- башынынъ 
бир къысмы тыраш этильген, бир къысмында сач къалды- 
рылгъан бир баланы корьди ве инсанларгъа буны ясакълап, 
буюрды: «Я башнынъ эписини тыраш этинъиз, я да эписини 
КЪалдырЫНЪЫЗ». Бухарин, Либас: 72; Ибн Мадже, Либас: 38. Ибн Умер- 
нинъ -радыяллаху анх- риваетинде де бойле анълатыла: «Ре¬ 
сулюллах -салляллаху алейхи ве селлем- бизге аладжалы ше- 
кильде тыраш олмакъны ясакълады». Бухарин, Либаа 72; ибн Мадже, 
Либас: 38. 

Алиден -радыяллаху анх- ривает этильгенине коре, Ре¬ 
сулюллах -салляллаху алейхи ве селлем- къадынларгъа баш- 
ларыны эркеклер киби тыраш этмелерини ясакълагъан. Тир- 

мизий, Хадж: 75; Эбу Давуд, Менасик: 79. 

6. Сакьал кесмек ве быракмакь 

Сакъал быракмакъ суннеттир. Нормаль шартларда эр 
мусульман эркек, эр тарафы тенъ шекильде быракъылгъан 
ве мусульман сакъалы оларакъ билинген сакъалны быракъ- 
малы. Чюнки Ресулюллах -салляллаху алейхи ве селлем-: 
«Мушриклерге къаршы келинъ (бенъземенъ), сакъалларны бы- 
раКЪЫНЪ, МЫйЫКЪЛарНЫ КЪЫСКЪартЫНЪ» буюргъан. Бухари. Ли- 
бас 63-34. Бу ве онъа ошагъан хадислерге эсаслангъан джумхур 
алимлер сакъалны тыраш этмек арам олгъаны нетиджесине 
баргъанлар. Къады Ияд ве кунюмизнинъ алимлери сакъал 
быракъмакънынъ суннет олгъаныны, быракъмамакъ исе, 
мекрух оладжагъыны ифаде эткенлер. 

7. Сюрме ве къокъу якьмакь 

Ибн Аббастан -радыяллаху анх- ривает этильгенине 
коре, Ресулюллах -салляллаху алейхи ве селлем- бойле буюр¬ 
гъан: «Исмид айтылгъан сюрме ташынен сюрмеленинъиз. 
Чюнки о, козьлерни джиляландыра, кирпиклерни беслей». 
Ибн Аббас Пейгъамберде -салляллаху алейхи ве селлем- 
сюрме къутусы олгъаныны ве онынъ эр гедже учь кере сагъ 
козюне, учь кере сол козюне сюрме якъкъаныны сёйлеген. 

Несаий, Зийне: 28. 

Къадын эвден тышкъа чыкъкъанда, дикъкъат чеккен 
къокъу якъмамалы. Къадынлар къоранта ичинде я да къа- 
дынлардан ибарет джемаатларда гузель къокъулар якъа 
билелер. Эркеклернинъ дикъкъатыны чекмек ичюн парфю¬ 
мерия къулланмакъ мумин къадыннынъ агъырбашлы ве 
джиддий арекетлерине ярашкъан иш дегиль. 

8. Кьаршы джынскьа ошамагъа тырышмакъ 

Къадыннынъ ве эркекнинъ урбалары къаршы джынс- 
къа ошамамакъ керек. Къадын эркекке, эркек де къадынгъа 
бенъземеге тырышмамалы. Эр эки джынснынъ озьлерине 
махсус хусусиетлери ве бунъа уйгъун къыяфет-урбалары 

бар. Къаршы джынскъа бенъземеге тырышмакъ рух ве ах- 
лякъ бозукълыгъындан келе. 

Аллахнынъ Ресулы кийим, беден я да давранышларын- 
да эркекке бенъземеге тырышкъан къадынгъа ве къадынгъа 
бенъземеге тырышкъан эркекке лянет эткен. Хадислерде 
бойле буюрылгъан: «Къадынлардан эркеклвргв ошагъанлар, 
эркеклерден де къадынларгъа ошагъанлар бизден дегиль». Буха- 
рий, Либас, 61. Абдуллах бин Аббастан -радыяллаху анх- ривает 
этильгенине коре, Небий -салляллаху алейхи ве селлем- эр- 
кеклешкен къадынларны ве къадынлашкъан эркеклерни ля- 
нетледи ве, - «Оларны эвлвринден чыкъарынъыз», - деп буюр- 
ды». Бухарий, Либас, 62. АбдуЛЛаХ биН Умер Аллах ЭлЬЧИСИНИНЪ 
бойле дегенини ривает эткен: «Учь кимсв бар ки, дженнетке 
киремезлер ве Къыямет куню Аллах оларгъа мерхамет бакъ- 
ышынвн бакъмаз. Ана-бабасыны динълемеген кимсв, эрке- 
клерге ошамагъа тырышкъан къадын ве апайыны къызгъан- 
Магъан акъай». Ахмед б. Ханбель, II, 134 


ЭВ ЭШЬЯСЫ КЪУЛЛАНУВЫНДА ЭЛЯЛЛАР ВЕ 

АРАМЛАР 

Эр джанлынынъ бир ювасы, бир мескени бардыр, ин- 
саннынъ ювасы да эвидир. Пейгъамберимиз -саллялла¬ 
ху алейхи ве селлем-, - «Дёрт шей сеадет васталарындан: 
яхшы омюр аркъадашы, квниш эв, яхшы къомшу вераат ми- 
нильген айван», - буюрып, эвнинъ инсан аятындаки эмиети- 
НИ бельгилеген. ИбнХиббан, Сахих. 

«Айт: «Аллах къуллары ичюн яраткъан сюсни ве те- 
миз рызыкъларны ким арам эткен?» аети эвнинъ чечеклер, 
накъышлар ве шекиллернен сюсленмесини джаиз эте. Араф 

суреси, 32-джи ает. 

Ресулюллах -салляллаху алейхи ве селлем-: «Къальбинде 
зерре къадар кибир олгъан кимсе дженнетке киралмаз» буюр- 
гъанда, бир адам «Инсан урбасынынъ ве аякъкъабынынъ гу- 
зель олгъанындан хошлана!», - деген. Пейгъамберимиз бунъа. 

- «Шубесиз, Аллах гузельдир, гузелликни севе», - джевабыны 
берген. Муслим Иман 147. Анджакъ бу изин ве тешвикълар мыт- 
лакъ дегиль, базы ясакълар да бар: 

1. Алтын ве кумюш савутлар, йипектен орьтюлер 

Сахабеден Хузейфе -радыяллаху анх- бойле деген: «Ресу- 
люллах -салляллаху алейхи ве селлем- бизлерге алтын ве ку¬ 
мюш савутлардан ашап-ичмекни, йипектен урба киймекни 
ве йипектен орьтю устюнде отурмакъны ясакълаЬы, ве бой¬ 
ле буюрды: «Булар дюньяда олар (кяфирлер), ахиретте исе, 
бизим ичюндир». Бухари, Эшрибе, 28. Бу хадис алтын ве кумюш- 
нинъ эв эшьясы, йипекнинъ де орьтю оларакъ къуллану- 
выны эркек ве къадын бутюн мусульманларгъа арам эткен. 
Чюнки бу мадделернинъ икътисадий аяттан чекилип, эвде 
къулланылувы джемиетке зарардыр. 

2. Эйкеллер 

«Ичинде эйкеллер олгъан эвге мелеклер кирмез», Бухари, 

Бед’иль-халькъ 7. 

«Къыямет куню азабы энъ шиддетли оладжакълардан 
бири де - суретлер япкъан кишидир» Бухарий, эдеб 75. киби ха- 
дислер мусульманнынъ эвинде эйкель тутмасына ве эйкель 
япмасына манмадыр. Булар арам этильмесининъ икмет ве 
себебине кельгенде, ашагъыдакилерни айтмакъ мумкюн: 

а) Инсанлар мухтелиф девирлерде эйкеллерге табын- 
гъанлары ичюн, бу хатыраны силерек тевхидни къорчала- 
макъ, 

б) Эйкельтрашнынъ яратмакъ киби къулгъа ярашмагъ- 
ан дуйгъу ве тюшюнджелерге къапылып, гунахкъа кирмеси- 
не маниа олмакъ, 

в) Эйкель япувынынъ бир сынъыры олмагъаны ичюн, 
сахте танърылар, диний тимсаллер киби Ислямгъа зыт шей- 
лернинъ эйкеллештирильмелерине маниа олмакъ, 

г) Файдасыз ве керексиз исрафны ясакъламакъ. 

Балалар ойнагъаны бебек, айван киби оюнджакълар 
эйкель маиетинде олмагъаны ичюн джаиз корюльгенлер. 
Чюнки Пейгъамберимиз Хазрети Айшенинъ эвленювнинъ 
ильк йылларында балалыкъ аркъадашларынен бу чешит 
оюнджакълар ойнагъаныны корьген ве бунъа индемейип, 
мумкюнлигини косьтерген. Муслим, Эдеб54. 

3. Ресим 

Ресулюллах -салляллаху алейхи ве селлем- ильк 
башта, тевхид инанчы гонъюллерге ерлешкенине къадар, 
ресим меселесинде пек мукъайт даврангъан, сонъра 
сакъынылмайджакъ нокъталарда рухсатлар берген. Эйкель 
шеклинде олмагъан кягъыт, серги, орьтю, дивар киби ерлерде 
сызылгъан ресимлер акъкъындаки хадислер, ресимнинъ 
мевзусына, рессам я да ресимни къуллангъаннынъ 
макъсадына ве къулланылгъаны ерге коре, чешит укюмлер 
кетиргенлер: 

Мукъаддес сайылгъан, табынылгъан шейлернинъ 
ресимлерини япмакъ ве къулланмакъ арамдыр. Чыплакъ 
инсан ресимлерини япмакъ Ислям ахлякъына зыт ве 
арамдыр, оларны къулланмакъ да арамдыр. Буларнынъ 
тышында къалгъан ресимлерден джанлыларгъа аит 
олмагъанлары мубахтыр, оларны япмакъ ве къулланмакъ 
сербесттир. Чюнки Ибн Аббас бир рессамгъа, ресим 
ясагъыны бильдиргенден сонъ, бойле деген: «Илле да 
сызмагъа истесенъ, тереклернинъ ве руху олмагъан 
шейлернинъ ресимлерини сызманъ керек». Хадислернинъ 
бир къысмы Пейгъамберимизнинъ -салляллаху алейхи 
ве селлем- джанлыларнынъ шекиллерини ичине алгъан 
ресимлерни яхшы корьмегенини, дигер къысмы исе, 
оларнынъ ердеки орьтюде, отурылгъан миндерде олгъаны 
заман, бунынъ джаиз сайылмасыны ифаде этелер. 

4. Фотосурет 

Ислям алимлери шеадетнаме, паспорт в.с. весикъаларда 
къулланмакъ ичюн фотосурет чектирмекнинъ ихтиядж 
(зарурет) олгъаныны козь огюне аларакъ, буны 
джаиз корьгенлер. Нормаль инсан, айван ве табиат 
фотосуретлерини чекмек ве къулланмакъ да мумкюндир. 
Анджакъ фотосуретнинъ мевзусы ве макъсады кене де 
эмиетлидир. Чыплакъ инсанларнынъ фотосуретлернен 
христиан азизлерине ве бенъзери шейлерге аит фотосуретлер 
арамдыр. Ислямда рессамлыкъ ве фотосуретчилик 
зенаатынынъ укмю меселесине кельгенде, билинмели ки, 
джаиз олмагъанны япмакъ ве чекмек де джаиз дегильдир. 

5. Копек бестмек 

Пейгъамберимиз -салляллаху алейхи ве селлем- бойле 
буюргъан: «Ав, тарла, багъча, сюрю копеклери мустесна, ко¬ 
пек беслеген кимсенинъ савабындан эр кунь бир микъдар экси- 
ле». Бухарий, Зебаихб. Копек олгъан эвге мелекнинъ кирмегенини 
бильдирген хадислер де юкъарыдаки хадиске къошулгъанда, 
чыкъкъан нетидже будыр: Къорчаланув ве авланув киби бир 
ихтиядж олмадан, эвлерде копек беслемек Ислямда ясакъ- 

ТЫр. Бухарий, Бедуль-халькъ 7, 17. 

Бунен берабер, эр джанлыгъа мерхамет этилип, ярдым 
этилир ве эджир алыныр. Ресулюллах къую башында сувсуз- 
лыкътан олеяткъан бир копекке сув берген гунахкярнынъ 
иляхий багъышлавгъа наиль олгъанындан хабер берген эди. 

Бухарий, Шуруб, 9. 

ЭГЛЕНДЖЕ АЛТЫНДА ЭЛЯЛЛАР ВЕ АРАМЛАР 

Ислям дини фитрий бир диндир, яни инсаннынъ 
яратылышындан, табиатындан кельген ихтиядж 
ве хусусиетлерине уйгъун бир диндир. Инсаннынъ 
ихтияджлары арасында раатланмакъ, шенъленмек 
ихтияджлары да бар. 

Ашкъазан насыл аш ве ичерлик истесе, козь де гузель 
шейлерге бакъмакъ, къулакъ гузель сеслерни эшитмек истей. 
Аш ашамакъны тамамен ясакъламакъ мумкюн олмагъаны 
киби, айны шекильде инсан истеклерининъ де сынъырсыз 
ясакъланмасы я да бутюнлей сербест быракъылмасы 
да нормаль дегиль. Иште, Ислям орта ёлны туткъан, 
асыл макъсадкъа, яни нефиснинъ тербиеси, эмирлерге 
ве ясакъларгъа риает принциплерине зарар бермеген 
эгленджелерни мубах эткен. 

1. Музыка 

Музыка къадын я да эркек тарафындан сес ве чалгъы 
алетинен иджра этильген малюм санаттыр. 

Музыка, янында арам ишленмегени, арамгъа алет 
этильмегени такъдирде мубахтыр. Лякин йырлагъан 
инсангъа, йырлангъан тюркюге, чалынгъан алетке, ерге ве 
динълеген кишилерге коре, бу укюм денъише биле ве арам, 
мекрух, мубах ве мустехаб олмасы мумкюн. 

Музыканы иджра этмек: 

Зенаат оларакъ музыканен огърашмакъ ве музыка 
иджра этмек мекрух къабул этильген. Музыкалы 
топлашувлар Ислямнынъ ильк девирлеринден башлап, хош 
къаршыланмай эди. Хадислерде музыка алетлерининъ бир 
чокъу тенкъид этильген ве умумиет иле музыканы иджра 
эткенлер шейтангъа бенъзетильгенлер. Бунен берабер, бу 
чешит хадислер хадис алимлери тарафындан зайыф къабул 
этильгенлер. 

Ислям алимлери ички меджлислерининъ темсили 
олгъан, бу ерлерни хатырлаткъан музыка алетлерининъ 
къулланувы арам олгъаныны, лякин тедавийлев, 
раатландырув киби макъсатларнен ней, давул, даре 
союндан музыка алетлерининъ къулланыла биледжегини 
бельгилегенлер. Шу джумледен Ислям алимлери дженкте 
урулгъан буюк давулнен тойларда чалынгъан даренинъ 
къулланылувына изин бергенлер. 

Пейгъамберимизнинъ -салляллаху алейхи ве селлем- 
байрам, корюшюв киби мунасебетлернен музыканынъ 
иджра этильмесине разылыкъ косьтергени, тойларда 
да бунъа тешвикъ эткени сагълам риваетлерге таяна. 
Айрыджа, музыканынъ арамгъа алет этильмеден, сырф 
саз ве сес музыкасынынъ арам этильгенине даир сахих 
хадислер ёкътыр. Музыка башкъаларыны раатландырмакъ 
ичюн дегиль де, озюни раатландырмакъ ве сыкъынты иле 
ялынъызлыкътан къуртулмакъ ичюн япылса, бу джаиздир. 
Имам Эбу Юсуфкъа сорагъанлар: «Тойдан гъайры, меселя, 
къадыннынъ ве баланынъ озь эвинде даре чалмасына не 
дерсинъ?» Буюк алим бойле джевап берген: «Буйда керахет 
ёкъ. Адден-ашыр оюн ве тегъанни (музыка) олса, оны мекрух 
корем». 

Йыр ве тюркю йырламакъ: 

Умумиетле, тюркю сёзлеринде файдалы огютлер ер 
алмай, тюркю йырлангъанда, бир чокъ керелер, къадерге 
исьян киби Ислям инанчына зыт бир чокъ сёзлер 
сёйлене. Әгер тюркю йырлагъан киши сёз, музыка ве 
давранышларында ислямий ольчюлерге дикъкъат этсе, о 
вакъыт бойле тюркюлерни иджра этмек мубахтыр. 

Тюркюге уйгъун музыкалар сайлангъанда, инсанларны 
шехветке, агрессиягъа в.б. бенъзери шейлерге сюрюклеген 
музыка къулланылмамалы. Хадислерде, алельхусус, 
инсанларны сычратып ойнаткъан, оюнгъа севкъ эткен 
музыкалар тенкъит этильген. 


164 



ҮБОЛЮК _ 

Әгер музыка ички меджлиси киби арам ишленген 
ерлерде иджра этильсе, анда тюркю йырламакъ арам къабул 
этильген, бойле ерлерде булунмакъ яхшы корюльмеген. 

Йыр, Тюркю динълемек: 

Музыканы динълеген киши нокъта-и назарындан 
музыка арам, мекрух, мубах ве мустехаб ола биле. 

1) Кийильген урбасы, сёзю, сеси ве музыканен шехветни 
къозгъалагъан кимселернинъ, хусусан, къадынларнынъ 
иджрасындаки тюркюлерни динълемек арамдыр. 

2) Бутюн бош вакътыны ибадет къылмакъ ерине 
музыканен кечирмек мекрухтыр. Бу себептен вакъытнынъ 
чокъусыны бунъа берген кимсе ичюн музыка динълемек 
мекрухтыр. 

3) Инсанны раатландыргъан музыка мубахтыр. Бунъа 
эсасен, гузель сестен хошланувдан гъайры дуйгъуларгъа 
кирмеген кимсе ичюн музыка динълемек мубахтыр. 

4) Аллах, Пейгъамбер, ватан, инсан, айван ве табиат 
севгисини макъсат туткъан, инсанларны кедерлеткен, 
фукъарелернинъ ве зулумгъа огърагъанларнынъ алларыны 
хатырлаткъан, дженк эснасында мусульманларны 
джоштургъан музыкалар мустехаптыр. Бунъа коре, Аллах 
севгисинен толып ташкъан, гузель сес дуйгъанда, ялынъыз 
гузель сыфатларны хатырлагъан кимсе ичюн музыка 
динълек мустехаптыр. 

2. Кинотеатр ве телевизор 

Кинотеатр ве телевизор эм козьге, эм де къулакъкъа 
хитап эткен муим хабер, тахсиль, маариф ве эглендже 
васталарыдыр. Бу васталаргъа арам демек мумкюн дегиль, 
олар вастасынен косьтерильген ве бильдирильген шейлерге 
бакъып, укюм бермек керек. 

Телевизор ве кинотеатрдаки умумий вазиет козь огюне 
алынып, Ислям инанчы, ахлякъы ве укюмлерине зыт 

рекламаларны, фильмлерни, косьтерилишлерни косьтерген 
кинотеатр ве телевизор яйынларыны сейир этювнинъ 
джаиз олмайджагъы ачыкътыр. Ахлякъкъа ве эдепке зыт 
яйынларнен къаршылашмамакъ ичюн, бойле яйын япкъан 
каналларны мумкюн олгъаны къадар сейир этмемек, 
раатланув ве эглендже ичюн олса да, Ислямнынъ къоранта 
къурулышына ве ахлякъына уйгъун программалар япкъан, 
хаберлер яйынлагъан каналларны сейир этмек керек. 

Телевизор ве кинотеатрнынъ яхшы, догъру ве гузель 
олгъаныны косьтермек, бильдирмек ве оларны инсанларны 
янълыш бильгилерден арындырмакъ ве файдалы бильгилер 
огрентмек макъсадынен къулланмакъ мусульманларнынъ 
вазифесидир. 

3. Шакъа этмек ве лятифе айтмакъ 

Лятифе, шакъа инсанларны шенълендирген, кульдюр- 
ген, эглендирген сёз усталыгъы ве санатларыдыр. Пейгъам- 
бер Эфендимиз, керек корьгенде, лятифе айткъан, шакъа 
эткен эди. 

Къарт бир къадын Ресулюллахкъа -салляллаху алейхи 
ве селлем- келип, «Аллахкъа дуа эт, мени дженнетке кир- 
сетсин», - деген эди. Пейгъамберимиз, - «Эй филяннынъ 
анасы! Дженнетке къарт къадын кирмез» буюргъан, къадын 
да дженнетке ич кирип оламайджагъыны тюшюнип, квдер- 
ленген ве козьлеринде яшлар пейда олгъан эди. Пейгъамбери¬ 
миз -салляллаху алейхи ве селлем- къадыннынъ вазиетини 
корьгенде, онъа макъсадыны ачыкълап, - «Къарт къадын 
дженнетке къарт оларакъ кирмейджек. Аллах оны янъыдан 
яратаджакъ да, о, яш бакире къыз оларакъ дженнетке киред- 
жек», - буюргъан ве онъа бу аетни окъугъан: «Биз оларны 
янъыдан яраттыкъ, оларны бакире, акъайларына феда- 

КЯр ве ЯШДЯШ ЯПТЫКЪ». Вакъыа суреси, 38-джи ает. 

Шакъа этип, лятифе айткъан киши ич бир кимсени мы- 
скъылламамалы, шереф ве намусларгъа тиль узатмамалы. 

Худжурьат сургси, 11-джи ает. КуЛЬДЮрмСК ИЧЮН ЯЛаН СёЙлемСМеЛИ: 

«Этрафындакилер кульсин деп, лаф сырасы ялан сёйлегенге 
не ЯЗЫКЪ, ЧОКЪ языкъ!» Тирмизий, Зюхд 10. 

4. Спорт мусабакъалары 

Чапув: Чапаракъ мусабакъа япмакъ спортнынъ бир 
чишитидир. Спортнынъ исе, джиддий файдалары янында, 
онен огърашкъанлар ве сейир эткенлер ичюн эглендириджи 
тарафы да бар. Сахабе чапув мусабакъаларыны яна эдилер. 
Хазрети Алининъ яхшы чапыджы олгъаны ривает әтиле. 
Ресулюллахнынъ да, апайы Айшенен мусабакъа япкъаны, 
ильк мусабакъада Хазрети Айшенинъ Пейгъамберимизни 
-салляллаху алейхи ве селлем- озгъаны, даа сонъра япкъан- 
лары мусабакъада да, Хазрети Айше толушкъаны ичюн, Ре¬ 
сулюллахнынъ -салляллаху алейхи ве селлем- оны озгъаны 
Хазрети Аише тарафындан анълатылгъан. 

Кунюмизде яйылгъан чапув әсаслы футбол, баскет¬ 
бол, теннис киби спорт оюнлары, оюн япылгъанда, урбагъа 
дикъкъат әтильсе, мубахтыр. 

Атыш мусабакъасы: Хазрети Пейгъамбер -салляллаху 
алейхи ве селлем- әм мусульманларнынъ дженклешюв ку- 
чюни арттырмакъ, әм де оларнынъ бош вакъытларны дегер- 
лендирмек ичюн атыш мусабакъалары тешвикъ әткен әди. Бу 
талим ве мусабакъаны япкъанларгъа раст кельгенде, «Айды, 
атынъыз, мен де сизнен бераберим», - деп, оларны джошту- 
ра әди. Бухарий, Джихад 78; Менакъыб, 4. Бу меселеде анджакъ бир 
сынъырлав бар, о да джанлы нишанларгъа (айванларгъа) 
атып, мусабакъа әтмекнинъ яманланмасыдыр. 

Айванларны дёгюштирмек: Ислям әвельсинден баш¬ 
лап, кунюмизге къадар узангъан бир адет де хораз, копек, 
бугъа киби айванларны дёгюштирип, буны сейир әтмек ве 
әгленмектир. Зевкъ ве әглендже олсун деп, айванларгъа әзи- 
ет әтмектен ибарет олгъан бу адетни Пейгъамберимиз -сал¬ 
ляллаху алейхи ве селлем- ясакълагъан. 

Къылыч-къалкъан ве мызракъ оюны: Мусульман- 
лар заман-заман миллий аньанеге таянгъан мызракъ оюн- 
ларыны япа эдилер. Хазрети Умер бир кереси бунъа маниа 
олмагъа истеген, Ресулюллах да онъа: «Быракъ, Умер, ойна- 
сынлар», - деген. Пейгъамберимиз -салляллаху алейхи ве 
селлем- озю де Хазрети Айшеге бу оюнны сейир этмеге те- 
клиф эткен, оны эркеклер корьмейджек шекильде абасынен 
орьткен, ве олар, бойледже, истегенлери къадар месджидде 
иджра этильген оюнны сейир эткенлер. Ресулюллах -сал¬ 
ляллаху алейхи ве селлем- шу арада, - «Айды, хабешлилер! 
Косьтеринъиз озюнъизни» Муслим, идейн, п, 21., - деп, оларны 
тешвикъ эткен ве «Эгленджени севген генч къызларнынъ ва- 
зиетини такъдир этинъиз, анълайыш косьтеринъиз», - бу- 

ЮрГЪан ЭДИ. Бухарий, Нигсях 82. 

Куреш: Хазрети Пейгъамбернинъ -салляллаху алейхи 
ве селлем- тешвикъ эткен спорт ве эгленджелер арасында 
куреш де бар. Пейгъамберимизнинъ о заманнынъ сырты 
ерге тиймеген пельваны Руканенен учь кере куреш япкъаны 
ве оны енъгени ривает этильген. 

Ат минмек ве ялдамакъ: «Аллахны анъмакътан гъайры 
къалгъан эр шей эглендже ве гъафлеттир; анджакъ учь шей 
буйдан мустесна: Эр кишининь нишанлар арасында кезмеси 
(атыджылыкъ), апайынен ойнашмасы ве ялдамагъа огрен- 
меси» деген хадис шу учь такъдир этильген арекетлерден 
бириси - ат минмекни ве атыджылыкьны да тешвикъ эткен. 

Пейгъамберимиз бир хадис-и шерифлеринде «Балала- 
рынъызгъа ялдамакъны ве окъ атмакъны, къадынларгъа 
да йип орьмекни огретинъиз», - буюргъан. Азрет-и Умер де 
Шам халкъына язгъан мектюбинде: «Балаларынъызгъа ял¬ 
дамакъны, атыджылыкьны ве ат минмекни огретинъиз», - 
деп, тевсие эткен. 

Пейгъамберимизнинъ ат мусабакъасыны яптыргъаны 
ве биринджи ерни алгъангъа эдие бергени ривает этильген. 

Нард оюны: «Нард ойнагъан элини домузнынъ әтине 
ве къанына батыргъан киби ола» ибн Мадже, эдеб 43., «Нард ой¬ 
нагъан Аллах ве Ресулынынъ эмрине къулакъ асмагъан ола» 
эбуДавуд, Эдеб 56. хадислерини козь огюне алгъан алимлер нард 

ойнамакънынъ арам олгъан укюмини менимсегенлер. Базы 
дин алимлери исе, хадислернинъ къумаргъа аит олгъаныны, 
къумарсыз нард ойнамакънынъ джаиз олгъаныны сёйлеген- 
лер. Карталар киби кягъыт оюнлар да нард оюны кибилер. 
Буларгъа тюшкюнлик косьтермемек, къумаргъа ёл бермемек 
шарттыр. 

Сантырач оюны: Сантырач оюны Пейгъамбирмизнинъ 
вефатындан сонъ, сахабе девринде Ислям дюньясында яйы- 
лып, танылгъан. Бу оюннынъ укмю акъкъында фикир айры- 
лыгъы мейдангъа кельсе де, сантырачны арам саймакъ ичюн 
ич бир сагълам делиль ёкътыр. Дигер мубах оюнлар киби, бу 
оюннынъ да джаиз олмасы ашагъыдаки шартларгъа багълы- 
Дыр: 

а) Ойнамагъа далып, намазны кечирмемек, 

б) Къумаргъа ер бермемек, 

в) Оюн сырасында тильни ярамай сёзлерден сакъын- 
дырмакъ. 

Мусабакъаларда эдие берильмеси: Мусабакъа ве ярыш¬ 
ларда мувафакъиет косьтергенлерге учюнджи бир шахыс 
я да муэссисе тарафындан эдие берильмеси джаиздир, бе- 
рильген эдиени алмакъ да мубахтыр. 

Эки инсаннынъ «Әгер сен мени озсанъ, санъа шу къадар 
пара береджем, анджакъ мен сени озсам, бир шей алмайд- 
жам» шеклиндеки шартлы мусабакъалар джаиздир. Бойле 
тек тарафлы шарт къошмакъ арам олмагъаны ичюн, гъалип 
кельген тарафнынъ эдиени алмасында сакъыныладжакъ та¬ 
раф ёкътыр. 

Ильмий ярышлар да бойледир. Яни эки инсан ильмий 
бир меселеде тартышсалар ве булардан бири дигерине: «Ме- 
селе сен айткъан киби олса, мен санъа шу къадар пара беред¬ 
жем, амма меним айткъаным киби олса, бир шей истемей- 
им», - деп, шарт къошса, бу да джаиздир. 

Мусабакъада эр эки тараф ичюн де эдие шарт къошулса, 
яни ярышкъанлардан бири дигерине: «Мен къазансам, сен 
шу къадар пара береджексинъ, сен къазансанъ, мен шу къа¬ 
дар пара береджем», - деп, эки тарафлы шарт къошмалары 

къумар сайылып, укмю арамдыр. 

5 . Къумар 

Ислям дини къумарны (азарт оюн шеклини) ясакълагъ- 
анда, белли бир оюнны козьде тутмагъан, бутюн оюнлар- 
нынъ мана ве нетиджесини козьден кечирильмесини әсас 
алгъан. Къайсы алет ве усулнен ойналса, ойналсын, оюнда 
КИМ ютаджагъы, ким ютуладжагъы эвельджеден билинмей- 
ип, оюнгъа белли менфаатлар багъаланса, бунъа къумар дей- 
лер. Яни оюнджылар парая да башкъа менфаатларны конгъа 
къойып, сонъунда къазангъанлар буны алса, енъильгенлер 
де зарар корьсе, бу - къумардыр. 

«Эй, иман эткенлер! Ички, къумар, таш путлар, фал 
окълары бирер шейтан иши, писликлердир; булардан 
узакъ турынъыз ки, къуртулышкъа ириширсинъиз. Шей¬ 
тан ички ве къумар ёлунен анджакъ аранъызгъа душман- 
лыкъ век кин сокъмакъ, сизни Аллахны анъмакътан ве 
намаздан четлемек истей. Артыкъ вазгечтинъиз, дегиль- 
МИ?» Маидесуреси, 90-91-джи аетлер. МанаСЫНДакИ ает КЪумарнЫНЪ 
ЭМ арам олгъаныны косьтере, эм де бу укюмнинъ икметле- 
рини сая: 

а) Къумар акъсыз къазанч ёлудыр. Башкъасынынъ ма- 
лыны ийле ве алдатувнен алмакъ къаршылыкълы разылыкъ 
олса биле, арамдыр. 

б) Енъильген бергенине разы корюнсе де, юрегинде ке- 
дерленгени ве къазангъангъа кин, душманлыкъ дуйгъаны 
шубесиздир. 

в) Къумар ибадетлерге маниа ола. Гъайып эткен къазан- 
макъ, къазангъан бу зевкъны янъыдан алмакъ ичюн текрар 
ойнарлар ве бу ал кет-кете алышканлыкъ къазандырыр, ин¬ 
санны къумарджы янар. 

г) Къумарнынъ зарары шахсларда къалмаз, джемиетке 
кечер; ишсиз, кучьсюз, къумар ойнамакънен вакъыт 
ольдюрген кимселернинъ чокълашмасына себеп олур. 
Мусульман аят ве къазанчы шанскъа ве тесадюфке дегиль, 
алгъан тедбирлери ве берген эмегининъ нетиджесине 
багъламалыдыр. 

Лотерея ве шанс оюнлары: Лотерея киби оюнлар да 

къумардыр, чюнки къумарнынъ бутюн унсурларыны ичине 
ала. 

Къура чекменинъ укмю: Къура бир де бир меселеде 
онен алякъалы олгъан инсанлар арасында сайлап алмакъны 
мумкюн эткен себеб олмагъан алларда бу меселенинъ алли 
ичюн мураджаат этильген мешру бир ёлдыр (жребий). 

Къура Китап ве Суннетнен сабиттир. Къуран-ы Керимде 
бильдирильгенине коре, кечмиш пейгъамберлерден 
базылары да базы анълашмазлыкъларны чезмек ичюн къура 
чеккенлер эдилер. 

Куньлюк аятымызда да пек чокъ меселеде къура 
чекюв усулына мураджаат этильгенини коремиз. Меселя, 
деве ве сыгъыр киби айванларны ортакълашып, къурбан 
чалгъанлар, этлерни араларында тартып, болюштирелер. Даа 
сонъра да къайсы парча кимге аит олгъаныны бельгилемек 
ичюн, къура чекелер ве эляллашалар. Бойледже де, варислер 
арасында мирас пайлашылгъандан сонъ, эр кеснинъ пайы, 
хошнутсызлыкъ чыкъмасын деп, чокъусы вакъыт къуранен 
бельгилене. 

СУАЛЛЕР ВЕ ВАЗИФЕЛЕР 

Эркеклерге насыл сюслер ясакълангъан? 

Парик такъмакъ джаизми? 

Сач ве сакъалны боямакъ джаизми? 

Сакъал кесмекнинъ укюми недир? 

Къаршы джынскъа ошамагъа тырышмакънынъ насыл 
зарарлары бар? 

Алтын ве кумюш савутлар, йипектен орьтюлер 
къулланмакъ джаизми? 

Эйкель, Ресим, Фотосурет япмакъ джаизми? 

Музыка динълемек, Кинотеатргъа бармакъ джаизми? 

Къумар недир? Ачыкъланъыз. 

ИСЛЯМДА ДЖЕЗА УКЪУКЪЫ 
(УКЪУБАТ) 

БОЛЮКНИНЪ МЕВЗУЛАРБ1 

ХАД ДЖЕЗАЛАРЫ 

а. Зина джезасы 

б. Зина ифтирасынынъ джезасы (къазф) 

в. Хырсызлыкъ джезасы 

г. Ёл кесмекнинъ (айдутлыкънынъ) джезасы 

д. Ички ичменинъ джезасы 

е. Иртидад эткенге бериледжек джеза 
Ольдюрюв ве яралама джезалары 

а. Къысас джезасы 

б. Диет джезасы 

ИСЛЯМДА ДЖЕЗАЛАРНЫНЪ ЧЕШИТЛЕРИ 

Ислямнынъ кетирген әмир ве ясакъларына я да 
Ислямнынъ берген салахиет сынъырлары ичинде 
идареджилер бельгилеген къаиделерге уймагъанларгъа 
татбикъ этиледжек санкцияларгъа укъубат дейиле. 

Ает ве хадислерде бельгиленген джезаларгъа «хад» 
джезасы дейлер. Ислям девлети къойгъан джезаларгъа да 
«тазир» джезасы дейлер. 

1. Хад джезалары 

Хад джезалары бештир: зина, хырсызлыкъ, ички ичмек, 
намуслы къадынгъа зина ифтирасы атмакъ ве ёл кесмек 
къабаатлары ичюн бельгиленген джезалар. Бу джезалар бир 
группа тарафындан дегиль, мусульман девлетининъ реиси я 
да онынъ салахиетли векиллери тарафындан татбикъ әтиле 
биле. Буларны къыскъаджа бойле ачыкъламакъ мумкюн: 

а. Зина джезасы: 

Эвли әркек ве къадын ичюн реджм япмакънен, бекяр 
әркек ве къадын ичюн юз сона урмакънен ерине кетириле. 
Бекярларнынъ зина джезасы аетнен, әвлилернинъки исе, ха- 
диснен сабиттир. 

Къуран-ы Керимде бойле буюрыла: «Зина эткен әркек, 
зина эткен къадындан эр бирисине юз сона урынъыз. Ал- 
лахкъа ве ахирет кунюне инансанъыз, Аллахнынъ динин- 
де (укюмлерини татбикъ эткенде) оларны аджыйджакъ 
киби олманъыз. Муминлерден бир джемаат да, оларгъа 
берильген джезагъа шаат олсун». Нур суреш, 2-Ьжи ает. Бу аетте 
бекярларнынъ зинасы акъкъында тариф әтиле. 

Шафиий ве Ханбелийлерге коре, сона джезасынен бера- 
бер бир йыл муддетинде сефер узакълыгъындаки бир ерге 
сюргюн джезасы да бериле. Делиль бу хадистир: «Бекярнынъ 
бекярнен зинасында юз сона ве бир йыл сюргюн, тулнынъ 
тулнен зинасында юз сопа ве реджм джезасы бар», зейляий, 

Насбу 'р-Рае, III, 330; Шевканий, Нейлю 'ль-Эвтар, VII, 87. 

Ханефийлерге коре, зинада сюргюн хад джезасы олмай- 
ып, Ислям девлетининъ керек корьгенине къалдырылгъан 
апс джезасы киби тазир чешитинден бир джезадыр. 

Ислям алимлери эвлилернинъ зинасына реджм джеза¬ 
сы керек олгъаны меселесинде фикир бирлиги ичинделер. 
Реджм джезасы (таш ташлап ольдюрмек) мутеватир хадис- 
лер ве иджманен сабиттир. Хазрети Пейгъамбер девринде 
бир къач эвли кишиге зина джезасы татбикъ этильген эди. 

Хазрети Пейгъамбер бойле буюргъан: «Мусульман бир 
кимсенинъ къаны учь шейдвн бирисинден гъайры элял олмаз: 
«Зина этквн тул къадын, джан къаршылыгъы джан ве дже- 
мааттан айырылып, динини терк этквн кимсв». Бухарий, Дий- 
ат, 6; Муслим, Касаме, 25, 26; ЭбуДавуд, Худуд,1. 

Аллах Эльчиси -салляллаху алейхи ве селлем- зина къа- 
баатыны итираф эткен Маиз адлы кишиге реджм джезасы- 
НЫ татбикъ эткен эди. Зейляий, Нас6у'р-Рае, III, 314; Шевкъаний, Нейлюль 
Эвтар, VII, 95,109. Башкъа бир вакъиада Унейсни -радыяллаху 
анх- вазифелендирип, бойле буюргъан: «Эй, Унейс, о къадын- 
гъа бар, зинасыны итираф этсв, оны реджм эт». Бухарий, Сульх, 
5. 

Зинадан юклю къалгъан бир къадын озь къабаатыны 
дёрт кере икърар эткен эди. Онынъ догъувдан сонъ реджм 
этильмеси әмир этильген. Лякин Аллах Эльчиси, онынъ 
дженазе намазыны къылдыргъан сонъ, озь разылыгъынен 
Аллахнынъ ве Ресулынынъ укмюне разы олгъан бу къадын 
акъкъында бойле буюргъан: «О, ойле бир тввбе этти ки, ме- 
динелилердвн втмиш кишиге болюштирильсе, эписинв втвр 
эди. Аллах ичюн джан бермектен даа фазилетли бир амель 

билеСиНЪиЗМи?» Муслим, Худуд, 28; Ибн Мадже, Диет, 36. 

Зина чокъ буюк гунахтыр. Анджакъ зина джезасынынъ 
ерине кетирильмеси ичюн дёрт эркек шаат шахсен къабаат- 
лыларны зина фиилинде корип, шаатлыкъ япмалары я да 
зина эткен айры заманларда махкемеде дёрт кере зина икъ- 

рарында булунмасы керек. 

б. Зина ифтирасынынь джезасы (къазф): 

Намуслы къадынгъа зина ифтирасыны атмакъ буюк гу- 
нахлардандыр. Хазрети Пейгъамбер -салляллаху алейхи ве 
селлем- бойле буюргъан: «Инсанны элякке алып баргъан еди 
гунахтан сакъынынъыз. Булар шу гунахлардыр: Аллахкъа 
ширк къошмакъ, ырым ве сиир япмакъ, акъсыз ерге адам оль- 
дюрмек, фаиз ашамакъ, етим малыны ашамакъ, дженктен 
къачмакъ, намуслы иман саиби къадынгъа зина ифтирасыны 

йҮНМикЪ», Бухари, Весайа, 23; Муслим, Иман, 38; Эбу Давуд, Весайа, 10. 

Зина ифтирасынынъ джезасы Къуран-ы Керимде бойле 
бельгиленген: «Намуслы къадынларгъа зина ифтирасыны 
атып, сонъра дёрт (эркек) шаат кетиралматъанлартъа сек- 
сенер сопа урынъыз ве артыкъ оларнынъ шаатлытъыны 
ич бир вакъыт къабул этменъиз. Олар тунахкяр кимсе- 
лердир. Анджакъ, буйдан сонъ, тёвбе этип, тюзельтенлер 
истиснадыр. Аллах чокъ батъышлайыджы ве мерхаметли- 

ДИр». Нур суреси, 5-джи ает. 


в. Хырсызлыкь джезасы: 

Башкъасына аит олгъан, къорчалав алтында тутулгъан 
энъ аз он дирхем дегериндеки (Хазрети Пейгъамбер деврин- 
де эки къоюн бедели) малны хырсызламакънынъ джезасы 
Къуран-ы Керимде бойле бельгиленген: «Хырсыз эркек ве 
хырсыз къадыннынъ, япкъанларына къаршылыкъ джеза 
ве Аллахтан ибрет олмасы ичюн, эллерини кесинъиз. Ал¬ 
лах иззет ве икмет саибидир» эль-Маиде суреси, 38-джи ает. ХаЗ- 
рети Пейгъамбер бойле буюргъан: «Сизден эвелькилвр, шу 
себептен эляк алдылар: олар сойлу бир кимсе хырсызлыкъ яп- 
къаны вакъыт, хырсызны сербест быракъа эдилер, кучьсюз 
бир кимсе хырсызлыкъ япкъанда да, оны джезалай эдилер». 

Шевканий, айны китап, VII, 131, 136. 

Хырсызлыкъ джезасы татбикъ этильгенде, чалынгъан 

мал эльде мевджут исе, саибине теслим этилир; ёкъ олгъан 
исе, бу малнынъ тазмини керекмей. Аллах Эльчиси «Хыр- 
сызгъа хад татбикъ этильгенден сонъ, артыкъ малнынъ 
тазмини истенемез», - буюргъан. Зейляий, айны китап, III, 375. 

Хазрети Умер къытлыкъ йылындаки сыкъынтыларны 
дикъкъаткъа алып, эль кесмек джезасыны татбикъ этмеген. 
Чюнки хадисте «Кучюнъиз еткени къадар шубелернен хад- 
лерни тюшюринъиз» буюрылгъан. Эбу Давуд, Салят, и-, Тирмизий, 
Худуд, 2. 


г. Ёл кесмекнинь (айдутлыкънынъ) Ьжезасы: 

Ёлдан кечкенлернинъ огюни кесмек ве кечишни акъсыз 
оларакъ ясакълап, ёлджуларны таламакъ Ислямда шиддет- 
нен джезаландырылгъан къабааттыр. Аллах Тааля бойле бу- 
юра: «Аллах ве Ресулына къаршы дженклешкенлернинъ 
ве ер юзюнде тертипни бозмагъа арекет эткенлернинъ 
джезасы анджакъ ольдюрилювлери, я да асылувлары, 
яхут да эль ве аякъларынынъ чапразлама кесилюви, я да 
олгъан ерлеринден сюргюн этилювлеридир. Бу джезалар 
олар ичюн дюньядаки бир резилликтир. Оларгъа ахирет- 
те де буюк азап бар». Маиде суреси, ЗЗ-джи ает. 

Бу аетте бельгиленген джезалар къабаатнынъ хусусие- 
тине ве шиддетине коре татбикъ әтиле. Ёл кескенлер ялынъ- 
ыз талама япсалар, эль ве аякълары чапразлама кесилир, 
ольдюрюв къабаатыны ишлеген олсалар, ольдюрилирлер. 

Ёл кесип адам ольдюрген ве талама япкъан кимсеге 
хад джезасынынъ татбикъы меселесинде Ислям алимлери 
арасында фикир бирлиги бар. Бу джеза ольдюрильгеннинъ 
велиси афу этмесинен я да талавда алынгъан малнынъ кери 
берилювинен тюшмез. 

д. Ички ичменинъ джезасы: 

Сархош этиджи ичкилернинъ ичильмеси ает ве хадис- 
лернен ясакълангъан. Ичкининъ кесен-кес ясакъ олгъаны- 

ны бильдирген аетте бойле буюрыла: «Эй, иман эткенлер! 
(Акъылны джойдургъан) ички, къумар, таш путлар, фал 
окълары бирер шейтан иши, писликлердир; булардан 
узакъ турынъыз ки, къуртулышкъа ириширсинъиз. Шей¬ 
тан ички ве къумар ёлунен анджакъ аранъызгъа душман- 
лыкъ ве кин сокъмакъ, сизни Аллахны анъмакътан ве на¬ 
маздан четлемек истей. Артыкъ вазтечтинъиз дегильми?». 

Маиде суреси, 90, 91-джи аетлер; Бакъара, 2/219; эн-Ниса ; 4/43; элЬ'А'раф, 7/157; 
эн-Нахл, 16/67. 

Шарап ичкен кимсе аз ичсин, чокъ ичсин, сархош олсун, 
я да олмасын, онъа хад джезасы татбикъ әтиле. Чюнки Хаз- 
рети Пейгъамбер, - «Шарап ичкен кимсеге сопа урунъыз», - 

буюргъан. Эбу Давуд Худуд, 36; Тирмизий, Худуд 15; Несаий, Эшрибе, 42 . 

Сархош этиджи олгъаны билинген эр бир ичкини ич- 
кенге хад джезасы берильмек керек. Делиль шу хадистир: 
«Эр сархош этиджи ички хамрдыр ве эр хамр да арамдыр». 

Муслим, Эшрибе, 73; Эбу Давуд, Эшрибе, 5. 

Муджтехидлернинъ чокъусына коре, сархошлыкънынъ 
джезасы сексен сопадыр. Делиль Хазрети Алининъ шу сё- 
зюдир: «Инсан ички ичкенде, сархош ола, сархош олгъанда 
да, сачма-сапан сёзлер айта; сачма-сапан сёзлер арасында да 
ифтира эте. Ифтиранынъ хад джезасы исе, сексен сопадыр». 

Шевканий, Нейлю'л-Эвтар, VII, 144; Зейляий, Насбу'р-Рае, III, 351. 

Шафиийлерге коре, шарап я да дигер ичкилерни ичмек- 
нинъ джезасы къыркъ сопадыр. Чюнки Хазрети Пейгъамбер 
-салляллаху алейхи ве селлем- бу мевзуда белли бир микъ¬ 
дар татбикъ этмеген. Эбу Хурейре -радыяллаху анх- Хазрети 
Пейгъамберге кетирильген бир сархошкъа татбикъ этильген 
джезаны бойле анълаткъан: «Бизден базылары эллеринен, 
базылары аякъкъап я да урбасынен урдылар. Адам айыры- 
лып кеткенде, аркъасындан «Аллах сени резиль этсин», - де- 
дилер. Буны эшитип, Аллах Ресулы бойле буюрды: «Бойле 
сёйлеменъиз, онъа къаршы шейтангъа ярдым этменъиз». Бу- 

харий, Худуд, 4; Муслим, Худуд 35; Эбу Давуд, 35, 36; Тирмизий, Худуд, 14, 15. 

г. Иртидад эткенге беритЬжек джеза: 

Иртидад Ислям динини терк этип, инкярджылыкъкъа, 
динсизликке дёнмек манасына келе. 

Къуран-ы Керимде бойле буюрыла: «Сизден ким ди- 
нинден дёнсе ве кяфир оларакъ ольсе, оларнынъ япкъан 
ишлери дюньяда да, ахиретте де, бошуна кетер. Олар дже- 
эннемликтир ве о ерде даимий къаладжакълар». Бакъара су- 

реси, 217'джи ает. 

Ислям муджтехидлери муртеднинъ ольдюрильмеси ке- 
рек олгъаны меселесинде фикир бирлиги ичинделер. Делиль 
шу хадислердир: «Динини двнъиштиргвн кимсени ольдю- 

ринъиз» Бухарий, Джихад 149, И'тисам, 28, Иститабе, 2; Эбу Давуд, Худуд 

«Мусульман бир кимсенинъ къаны анджакъ учь шейден бири- 
синен элял ола: зина этквн тул, джангъа къаршылыкъ джан 
ве джемааттан айырылып, динини терк эткен кимсе». Буха- 
рий, Дийат, 6; Муслим, Касаме, 25, 26; Эбу Давуд Худуд 1. 

Анджакъ иртидат къабаатынынъ къатий оларакъ бель- 
гиленмеси инсанларнынъ озь башларына къарар берип 
оладжакълары вазиет дегиль. Бунынъ ичюн, бу къабаатнынъ 
махкемеде къатий оларакъ сабит олмасы керек. Айрыджа, 
иртидат къабаатына джеза татбикъ олмасы ичюн иртидат 
эткен инсандан тёвбе этмесининъ истенмеси, тёвбе этмекте 
тирелип, Ислямгъа къайтмагъа истемемеси керек. 

2. ОЛЬДЮРЮВ ВЕ ЯРАЛАМА ДЖЕЗАСЫ 

(КЪЫСАС ВЕ ДИЕТ) 

а. Кьысас джезасы: 

Къысас шахснынъ акъкъы оларакъ ерине кетирильмеси 
керек олгъан, ает ве хадислерде микъдары бельгиленген ве 
къабаатлынынъ беденине япылгъан джеза демектир. Къысас 
махсус адам ольдюрювнен базы махсус яралав ве сакъат 
этюв арекетлерини ичине ала. 

Къысас джезасы Китап ве Суннет делиллерине таяна. 
Къуран-ы Керимде бойле буюрыла: «Эй, иман эткенлер, 
ольдюрильгенлер акъкъында сизге къасас фарз этильди. 
Урьге урь, хызметкяргъа хызметкяр, къадынгъа къадын 
(ольдюрилир). Амма, эр кимнинъ джезасы къардашы 
(ольдюрильгеннинъ велиси) тарафындан бир микъдар 
багъышланса, артыкъ (тарафлар) акъкъаниетке уймалы 
ве (ольдюрген) онъа (керекли акъкъыны) яхшылыкънен 
одемели. Бу айтылгъанлар Раббинъизден бир йымшатув 
ве рахметтир. Эр ким буйдан сонъра адден ашса, эльбетте, 
онынъ ичюн элем бериджи азап бар. Эй, акъыл саиплери! 
Къасаста сиз ичюн аят бар. Умют этилир ки, (бу укюмге 
уйып) къорчаланырсынъыз». Бакъара суреси, 178-179-джи аетлер. 


Б. ДИЕТ 

Ольген кимсе ичюн олюми къаршылыгъындаки бериль- 
ген мал я да накъыт парагъа «диет» дейиле. Бу, ольдюриль¬ 
геннинъ мирасчыларына берильмеси керек олгъан малий 
бедельдир. Яралав, азаны къопармакъ я да сакъатламакъ 
киби арекетлерде зарар корьгенге берильмеси керек бедель- 
ге «эрш» ады бериле. «Диет» ады базан «эрш» ерине де къул- 
ланыла. «Эльнинъ диети» ифадесинде олгъаны киби. 

Хазрети Пейгъамбер ве ильк дёрт халифе девринде 
бельгиленген диет микъдарлары шу мал я да накъыт пара- 
лардан бирисидир: а) юз деве, б) бинъ динар (мискъаль) ал¬ 
тын, в) он я да он эки бинъ дирхем кумюш, г) эки юз сыгъыр, 
д) эки бинъ КЪОЙ, е) эки юз такъым урба. КасанМ, айны китапта, 
VII, 254; Ибн Абидин, айны китапта, V, 504; Ибн Хазм, эль-Мухалла, Кахире 1350- 
1352, X, 759. 

Яраламаларнынъ тазминаты олгъан «эрш» микъдар- 
ларындан бир къысмы хадиснен бельгиленген. Меселя, эль 
кесме къабаатынынъ эрши там диетнинъ ярысыдыр, тиш 
сындырувда эрш там диетнинъ онда бири къадар. Принцип 
оларакъ, беденде тек олгъан органлар ичюн там диет, чифт 

органларнынъ эр бири ичюн ярым диет, дёрт дане олгъан- 
нынъ эр бири ичюн дёртте бир диет керек. Нассларда кось- 
терильмеген вазиетлерде тазминатнынъ микъдарыны акем 
бельгилей. Бильген инсаннынъ такъдир ве тайинине къал- 
дырылгъан диетке «укюмету’ль-адль» дейиле. Баш ве юзьде 
кемикке тиренмеген яраларда укюмету’ль-адль татбикъ әти¬ 
ле. 

Яралав я да сакъат къалдырувларда къысас истеме акъ 
ве салахиети зарар корьгенге аиттир. Олюм алында исе, бу 
акъ ве салахиет, эвеля, ольдюрильгеннинъ варислерине, 
сонъра да Ислям девлетине аиттир. Принцип оларакъ, оль- 
геннинъ мал барлыгъына мирасчы олгъан къысас я да диет- 
нен алякъалы акъларгъа да саип олур. Чюнки мирасчы оль- 
ген кишиге инсанларнынъ энъ якъын олгъаныдыр. 

